Raees Yameen Minivan Kurumah Govaalaa, Jabir Majileehah Garaareh Hushahalhuvvaifi - Vaguthu\nރައީސް ޔާމީން މިނިވަންކުރުމަށް ގޮވާލާ، ޖާބިރު މަޖިލީހަށް ޤަރާރެއް ހުށަހަޅުއްވައިފި\nކުރީގެ ރައީސް އަބްދުﷲ ޔާމީން ވަގުތުން މިނިވަންކުރުމަށް ގޮވާލާ، ރައްޔިތުންގެ މަޖިލީހުގެ ކާށިދޫ ދާއިރާގެ މެމްބަރު، އަބްދުﷲ ޖާބިރު މަޖިލީހަށް ޤަރާރެއް ހުށަހަޅުއްވައިފިއެވެ.\nޖާބިރު މަޖިލީހަށް ހުށަހެޅުއްވި ޤަރާރުގައި ވިދާޅުވެފައި ވަނީ، ކޮވިޑް-19 މުޅި ދުނިޔެއަށް ފެތުރި ދިވެހިރާއްޖެއަށް މި ބަލިމަޑުކަން އައިސް މުޅި ރާއްޖޭގެ ފަތުރުވެރިކަމުގެ ސިނާޢަތް ހުއްޓި، އިޤްތިސާދު ހީނަރުވެ ރައްޔިތުން ބިކަހާލުގައި ޖެހުމުގެ ފުރުސަތު ބޮޑުވެފައިވާ ކަމަށެވެ.\nއެހެންކަމުން މި ދަނޑިވަޅުގައި، ރައީސް ޔާމީން ވަގުތުން ޖަލުން މިނިވަންކޮށް އެމަނިކުފާނާއި ރައީސް އިބްރާހީމް މުޙައްމަދު ސޯލިހު ބައްދަލުކުރައްވާ، ރައީސް ޔާމީންގެ ފަރާތުން މިވަގުތު ހޯއްދެވެން އޮތް އެހީތެރިކަމެއް ހޯއްދެވުމަށް ގޮވާލާ ކަމަށް ޤަރާރުގައި ވެއެވެ.\n"އެމަނިކުފާނާއި ރައީސް އިބްރާހީމް މުޙައްމަދު ސޯލިހު ބައްދަލުކުރައްވާ، ރައީސް ޔާމީންގެ ފަރާތްޕުޅުން މިވަގުތު ހޯއްދެވެން އޮތް އެހީތެރިކަމެއް ހޯއްދެވުމަށްޓަކައި މަޝްވަރާކުރުމަކީ މިވަގުތު ދިވެހި ރައްޔިތުންގެ ހައްޤުގައި ކޮންމެހެން ކުރަންޖެހިފައިވާ ކަމެއްކަމުގައި،" ދެކިވަޑައިގަންނަވާ ކަމަށް ޖާބިރު ވިދާޅުވިއެވެ.\nޖާބިރު ވިދާޅުވެފައި ވަނީ، ޚާއްސަ ގޮތެއްގައި ޗައިނާ އާއި ސައުދީ އަރަބިއްޔާ އާއި ވަރަށް ގާތް ގުޅުމެއް ރައީސް ޔާމީނުގެ ސަރުކާރުގައި އޮތަތީ، މި ދެޤައުމުގެ އެހީތެރިކަން މިހާރަށްވުރެ ބޮޑަށް ދިވެހި ރާއްޖެ މި ހާލަތުން އަރައިގަތުމަށް ހޯއްދަވައިދެއްވޭނެ ބޭފުޅަކީ ރައީސް ޔާމީން ކަން ޔަޤީންވާ ކަމަށެވެ.\nއަދި މުޅި ދިވެހި ރައްޔިތުން އެއްގަތަލަށް އަރައި، ސިޔާސީ ވާދަވެރިކަން ނެތިކޮށްލައި ޤައުމީ ރޫޙެއްގައި ރައްޔިތުންނާއި ޤައުމު ސަލާމަތްކުރުމުގެ މާތް މަޤްސަދުގައި ބުނެވިދިޔަ ކަންކަން ކުރުމަށް ގޮވާލާ ކަމަށްވެސް ޤަރާރުގައި ޖާބިރު ވިދާޅުވެފައި ވެއެވެ.\nމެއި 23, 2020 01:13\nތިޔަ ޤަރާރު ބަލައިގަތުގެ ފުރުޞަތު ވ ބޮޑު ، ރ ނަޝީދުވެސް ތިޔަ ގޮތަށް އެދި ވަޑައިގަންނަވާކަން ބަސްފުޅުތަކުން ވ ސާފު . ޤައުމު އިސްކުރައްވާ - ޖާބީރުގެ ވިސްނުން މިފަހަރުވެސް ތަފާތު ވ ތަފާތު\nމެއި 23, 2020 05:46\nމިގައުމުގެ ވެރިކަމަށް ގެންނަންވީ މިކަހަލަ ހެޔޮލަފާ އަދުލަށް ލޯބިކުރާ، ވެރިންނަށް ގަދަރުކުރާތަހުޒީބު މީހުން.\nމެއި 23, 2020 01:19\nއެންމެ ފު ރަތަމަވެސް ތިގޮތަށް ތިކަން ކު ރަން އަހަރުމެން ގޮވަމުން މިގެންދަނީ.\nމެއި 23, 2020 05:47\nޖާބިރަކީ ހައްގަށް ނަސްރުދޭ ރަނގަޅު މީހެއްކަމަށް އެބަ ގަބޫލުކުރެވޭ.\nމެއި 23, 2020 01:24\nކަލޯ ހަމަ ހެޔޮ ހިތުން ތޯ ރައީސްޔާމީން އަށް ޓައި ގަރާރެއް ތިހުށަހެޅީ ޝުރިއްޔާ!\nމެއި 23, 2020 01:28\nމެއި 23, 2020 01:32\nބައެއް ފަހަރު ބުނާނެ ޔާމީން ހުންނަންޖެހޭނީ ޖަލުގައޭ!! ތިމަންނަ އޭނައަށް ހައިޖަހާލާނީ ޖަލުގެ ކުޑަގޮޅިން ބައްދަލުކޮށްފައޭ!! ޔާމީނަށް ޖެއްސުންކޮށް ހަޑިހުތުރުކޮށް ޖާބިރުވެސް ވަރަށް ޢަމަލުކޮށްފައި އެހުރީ!! މިރާއްޖެއަށް ތަރައްގީއާއި ތަމައްދުން މިޒަމާނާ ގުޅޭގޮތަށް ގެނެވެން އޮތީ ރައިސް ޔާމީނަށް!! އޭނާގެ ސިޔާސަތު އޭނާގެ ފަސް އަހަރުގެ ދައުރުގެތެރޭ ދިވެހިރައްޔިތުން ލޮލުންދެކެ އަތުން ހިފާފަވަނީ!! ބޮޑެތި ގޮންޖެހުންތަކާއެކު ރާއްޖެ މިފަހުގެ ތާރީޚުގައި ނުދެކޭފަދަ ބޮޑެތި ބިޔަ ތަރައްގީގެ މަޝްރޫޢުވަނީ ކާމިޔާބުކަމާއެކު ހިންގާ ނިންމާފަ!! ރާއްޖޭގެ ހުރިހާ ކަންކޮޅަކުން އެމަންޒަރު ފެނުނު!! ރާއްޖޭގެ ފޮރިން ރިޒާވް ރަގަނޅުކޮށް ޖީޑީޕީގެ ނިސްބަތުން ބޮަލަކަށް ޖެހޭ ނިސްބަތް 6000 ޑޮލަރުން 10000 ޑޮލަރަށް ބަދަލުކޮށްލި!! ދިވެހިރާއްޖޭގެ ރައްޔިތުންގެ އަތްމަތި ތަނަވަސްވި!! ވަޒީފާތައް އިތުރުވެ ޒުވާނުންނަށް އާރޯކަން ގެނަސްދިން!! ކުނިއުކަން ބޮޑު އިންގިލާބެއް ގެނަސް ވެމްކޯ ކިޔާ ކުންފުންޏެއް އުފައްދާ ދިވެހި ރައްޔިތުންނަށް އެކަމުން އާންމުދަނީ ލިބޭގޮތް ފަހިކޮށްދިން!! ތަރައްގީގެ އުސްކުންނުތަން ފެންނަމުންދިޔައީ ކައިރި ގައުމުތަކުންވެސް ޖެހިލުންވެ ނުރުހުމުގެ ލޮލަކުން ކަޅިއަޅަން މަޖުބޫރުކުރުވި!! އަމިއްލަ ފައިމައްޗަށް ގައުމު ތެދުކޮށް ހިންދެމިލިތަން ފެނުމުން އަވަށްޓެރި ގައުމަކަށް ކެތްނުކުިރެވުނު! ސިއްޙީ ދާއިރާއަށް އިންގިލާބީ ބަދަލުތައް ގެނަސް އެންމެ ޒަމާނީ ވަސީލަތް ގާއިމުކޮށް ޚިދުމަތް ދޭން ފެށުމުން ކައިރި ގައުމަކުން މިރާއްޖޭގެ ރައްޔިތުންގެ ޖީބުން ފެލަމުންދިޔަ އެތައް ފައިސާއެއް ސަލާމަތްކުރެވުނު!! ޖާބިރު ހިތުން ރުހުމުން މިހާރު ދައްކާ ވާހަކައެއްނަމަ ކިތަންމެހާވެސް ރަގަނޅު!! ޔާމީނަށް ގެއްލުންދިން މީހުނާ އެދުވަސް ބައްދަލުކުރާނެ! އެކަން ހަނދާން ބަހައްޓަންވާނެ އެންމެން!!\nމެއި 23, 2020 04:42\nވަ ރަށް ބިނާކު ރުވަނިވި، އަދި ހަގީގަތާއި އެއްގޮތަށް ލިޔެފަ އޮތް ކޮމެންޓެއް.\nމެއި 23, 2020 05:17\nވައްކަން ކުރަން ވެގެން ހިންގި ޕްރޮޖެޓް ހުސް\nމެއި 23, 2020 09:27\nތިޔައީ ހަމަ ހައްގުބަސް. ތިޔައިން ކޮންމެ ކަމެއްވެސް އެހުރީ ލޮލަށް ފެންނަން، އަތުން ހިފެން.\nމެއި 23, 2020 02:04\nޝުކުރަން ޖާބިރު ޤައުމަށް މިވަގުތަށް އެންމެ ފައިދާ ކުރުވާނެ ގޮތަކީ ތި ވިދާޅުވީ\nމެއި 23, 2020 02:08\nމައްސަލައެއްނެތް ޖާބިރު...ދެންއޮތީ ، އިބޫއަކަސް އައްނިއަކަސް ވިސްނާލާތި އަދި މިނޫން ދުވަސްތަކެއްވެސް އަންނާނެކަން..މިފަހަރކު ތަންތަނުން ފިއްތާ ފިއްތުން ތަކަށް ބަލައިގެން ނުވާނެ.\nޔެ އަންދާ ޤާނޫނުހެ އަންދާ ޤާނޫނުހޭ\nމެއި 23, 2020 02:36\nބޮޑަށް ވައްތަރީ ކޮވިޑުގެ ނަމުގައި ނަގާހާ ލޯނާއި ހިލޭ އެހީގެ ގޮތުގައި މިލިޔަނުން ލިބޭ ފައިސާ ބައިއެޅުމުގެ ވާހަކަ ދިވެހިން ދައްކާތީ، އެކަމުގައި މަތިޖަހަން ވެގެން ޔާމީނު ޖަލުން ނެރުމަށޭ ކިޔައިގެން ގުނބޯ ހައްދަނީއެވެ. ރައީސް ޔާމީނުގެ ޝަރީޢަތަކީ އިންޞާފުން ބޭރުން ކޮށްފައިވާ ޝަރީޢަތެއްކަމާއި ޙުކުމް ކޮށްފައިވަނީ ނުޙައްޤުންކަން މިރާއްޖޭގައި ތިބި ވަރަށް ގިނަ ފަނޑިޔާރުންނާއި ޤާނޫނީ ވަކީލުން ފާހަގަ ކުރެއެވެ. ޔާމީނަށް ޙުކުމް ކުރުމުގެ އިސްދެމީހުންނަކީ ކިނބޫ އާއި ބީރުބޮލު ވަޒީރެވެ. މިކަން ދިވެހިންނަށް ވަރަށް ސާފެވެ. ދައުރު ނިމުނީމާ ކިނބުލާއި ބީރުބޮލު ވަޒީރު ޖަލުގައި އަނދަގޮޑި ޖެހޭނެކަމީ ފެންނާން އޮތް ޙަޤީޤަތެކެވެ.\nމެއި 23, 2020 03:12\nމިފަދަ ޤަރާރެއް އޮނަރަބަލް ޖާބިރު ލެއްވީތީ ޝުކުރު ދަންނަވަން... ހިތުގައިވާ ސިއްރު ދެނެވޮޑިގަތުން މޮޅީ ﷲސބވތ. ޖާބިރަކީ ކުރިން ރ.ޔާމިންގެ ރަހުމައްތެރިއެއް.\nސިޔާސީގޮތުން ބަލާއިރު ޖާބިރުފަދަ ސިޔާސީ ލީޑަރ އަކު މިފަދަ ޤަރާރެއް ވެއްދުމީ ރ.ޔާމިނަށް ލިބުނު އުއްމީދެއް. ޤަރާރު ބޭރުކޮށްލާނެ؛ އެއީ ދުނިޔެމަތީ އިރުފެންނަފަދައިން އިނގޭކަމެއް..ނަމަވެސް ޖާބެ އެވިދާޅުވިގޮތަށް ރާއްޖެ ސަލާމަތްކުރަންޖެހޭ...ﷲ ގަންދީ ބުނަން ރ.ޔާމިންގެ ސަޕޯޓަރުން މިތިބީ ހަމަ ހިމޭނުންތިބޭގޮތަކަށްނޫން... އެމްޑީޕީގެ މެންބަރުންގެ ތިބީ ގިނައިން ތިބީ ޤައުމާމެދު ވިސްނުންނެތް ހަރުކަށި ބޭފުޅުން.. އިންޝާ ﷲ ރ.ޔާމިން ޖަލުން ނުކުންނާނެ...އަދި ވަރުގަދަ ސިޔާސީ ޖިހާދެއްގެ ކަށިގަޑު މިވަނީ ފުމެލަން ތައްޔާރުވެފަ... ރެފްރީގެ ކަށިގަޑާއެކު ރ.ޔާމިންގެ ސަޕޯޓަރުން ރާއްޖޭގެ ހުރިހާ ރަށަކުން އުތުރި އަރާނެ... ސާފުތޯ....\nމެއި 23, 2020 03:15\nކިހިނެއްބާ ވާން މިއުޅެނީ ޤަރާރަކުން ހުރިހާ ވަގުންތައް ދޫކޮއްލަނީބާ\nގިޔާމަތްދުވަހުން އެމީހަކު ކުޅަކަމެއްގެރަހަ އެމީހަކު އެދުވަހު ދެކޭނެއެވެ\nމެއި 23, 2020 03:26\nމެއި 23, 2020 03:30\nމެއި 23, 2020 04:18\nޢިންސާފެއްނޫން... އެހެން މީހުންވެސް ޖެހާނެ ދޫކުރަން... އޭނަގެ އިރުގަވެސް ހުކުންކުރީ އިންަސާފުން ކަމައްތާ ދެކެނީ... އޭނަޔާ ދެކޮޅައް ބަހެއް ބުނެފިނަަމަ 1 ދުވަހުން ޖަލަން.... އޭނަޔަކީވެސް ރަގަޅު މީހެއްނޫން... ރަގަލުނަމަ ހުރިހާ އެކުވެރިން ޖަލަކަން ނުލާނެ.... ހަމަ ގޮސް މީހެއް.... ތަރައްގީ ގެނަޔަސް ކޮންފަހުރި ކަންތައް ބަލާ.. އިސްލާމީ ގައުމެއް\nމެއި 23, 2020 04:28\nޙުކުމް އިއްވައިގެން ޖަލަށް ލީ އެހެން މީހުންވެސް މިނިވަން ކުރަން ޖެހޭނެ.\nމެއި 23, 2020 04:44\nސިޔާސީ ހަތުރުވެރިކަން ނައްތާލަން ބޭންނަމަ ފުރަތަމަ ކަމަކަށް ސިޔާސީ ޕާޓީތައް އުވާލަންޖެހޭ. މިޤައުމަށް ސިޔާސީ ޕާޓީއެއް ބޭނުމެއްނުވޭ!!\nމެއި 23, 2020 04:53\nޑަބަލް ޓޭޕް އިން ވާގޮތް އިނގޭނެ ކޮންމެ ރައްޔިތަކަށްވެސް. ޙަމަ އެގޮތަށް ތަރައްޤީ ގެންނަން އިނގޭނެ ކޮންމެ ރައްޔިތަކަށްވެސް. ދެބައިކުޅަ އެއްބައި ކޮންތާކަށް ޖީބަށްތޯ އަންބޮނޑިއަށްތޯ.\nމިއީ ކަޑައެޅިގެން ފޭކު ބައެއް.\nޕީޕީއެމް ކޯލިޝަނާއި އެމްޑީޕީ ކޯލިޝަނަކީ ރައްޔިތުން ގުބޯ ހަދަން ތިބޭ ބައެއް. ޕީޕީއެމް އަކީ ވެސް އެމްޑީޕީ ފަދައިން މުނާފިގު ބައެއް. ބޭނުންވަނީ އަމިއްލަ ފައިދާ. ވަގުތު ޖެހުނީމާ އެމްޑީޕީގެ ފައިގައި ބޮސްދޭނެ. އިރުއިރުކޮޅާ އެމްޑީޕީ ކޯލިޝަން ހުދު ކާފޫރަށްވެސް ވެދާނެ. އެއްފަހަރު އަންނިއާއި އިމްރާނާއި ގާސިމާއި ޖާބިރަށްވުރެ ރަނގަޅު ބަޔަކު ޕީޕީއެމްއަކަށް ނުފެންނާނެ. އަނެއްފަހަރު ފެންނާނީ ކޮރަޕްޝަނުން ފުރިގެންވާ ދެބޭފުޅުން. ޕީޕީއެމްގެ ބައެއް އިސްވެރިން ޖޭޕީއާއި ގުޅުނީވެސް މިހެންވެ. ހުރިހާ ޕާޓީއެއްގެ ބޮޑުންނަކީ ރައްޔިތުން މޮޔަހައްދައިގެން ފައިދާހޯދާ ބައެއް. މަސައްކަތް އެކުރަނީ އެކުއެކީގައި. އެއްބަޔަކު އަނެއް ބަޔަކާ އިނގިލި ދިއްކޮށް މިކުޅެނީ ޑްރާމާއެއް. ރައްޔިތުން ހޭއަރާބަލަ. ހޭއަރާ ޕާޓީތަކާ ދެކޮޅަށް ނުކުމެ ހުރިހާ "ސިޔާސީ" ޕާޓީތައް އުވާލަންވީ.\nމެއި 23, 2020 05:20\nއިންސާފުވެރި ގޮތަކީ ޔާމީނު ޖަލުން ދޫކޮށްލަނީނަމަ ޖަލުގައި ތިބި މާކުދިކުދި ކުށްތަކުގައި ބަންދުކޮށްފަވާ އެންމެން ޖަލުން ދޫކޮށްލަން ޖެހޭނެ. ޔާމީނަކީ ރައްޔިތުންގެ ފައިސާއިން ފަސް މިލިއަން ޑޮލަރަށް ޚިޔާނާތްތެރިވި ކަމުގެ ކުށް ސާބިތުވެ ހުކުމް ތަންފީޒު ކުރަމުންދާ ގައިދީއެއް..\nމެއި 23, 2020 05:27\nއިންސާފުވެރި ގޮތަކީ ޔާމީން ދޫކޮށްލާއިރު ޖަލުތަކުގައި ތިބި ހުރިހާ އެންމެން ދޫކޮށްލުން. ނޫންނަމަ އެބައިމީހުންގެ ޢާއިލާތަކުން އެކަމަށް އަޑު އުފުލުމަށް އެދެން...\nމެއި 23, 2020 05:41\nމިދެން ޮންފަދަ މުނާފިގު ކަމެއް. އިސްތިއުނާފު ހިނގިއަނުދީ ހިފަހައްޓައިގެން ތިބެފަ ގަރާރު މިލަނީ. ﷲ ތައާލާ މިނުބައި މީހުންގެ ކިބައިން މިލޮބުވެތި ވަތަްސަލާމަތްކޮށްދެއްވާ ފާނދޭވެ. އާމީން.\nމެއި 23, 2020 05:43\nއިނއޝާﷲ ރައީސް ޔަމީނަށް މިސަރުކާރުން މިދޭ އަނިޔާ އަކީ މިސަރުކާރުގެ ނިމުން ކަމުގައި ލައްވަވާނދޭވެ. އާމީން.\nމެއި 23, 2020 05:50\nނަޝީދުގެ އިހްލާޞްތެރިކަން މަމިހުރީ ބަލަން. ބަހާއަމަލު ދިމަވޭތޯ. ވެރިކަންކޮސްފަ ހުތި މީހެއްވީމަ ވަރަށްޓަހިތު އަދުލުވެރި ހިތެއް ކަމަށް ގަބުލު ކުރަނީ. އެނގިދާނެތާ، ރައްޔިތުންނަށް ރަނގަޚު މީހެއްކަން ދައްކަން އަދުލުގެ ވާހަކަ ދައްކަނީތޯ ނުވަތަ ރަނގަޅު މީހެއްގެ ގޮތުގައި އަދުލުވެރިކަަށް ލޯބިކުރަނީތޯ ބަލަންއަހަރެމެން މިތިބީ.\nމެއި 23, 2020 07:31\nމިއީ އާދަޔާއި ޚިލާފު ގައުމެއް.. ކިތާގަ ކޯޓުން މައްސަލަ ސާބިތުކޮއް ޖަލު ހުކުމް ކުރިޔަސް އެއްވެސް ސަބަބަކާ ނުލާ މަޖިލީހުން ބޭނުންވާއިރައް މިވެނި އެވެނި މީހަކު މިނިވަން ކުރަން އުޅެވޭ. ދެން އެހެން ވިއްކީ ކީއްކުރަން ބާއްވާ ޝަރީއަތެއްތަ..؟ މިގޮތައް މިނިވަނަކޮއްފަ ތިބި މީހުން އެބަތިބި ކެބިނެޓުގަވެސް. މިއޮތީއަދުލު އިންސާފު ޖޯކަކައްހަދާ ޖުޑީޝަރީއާއި ކުޅެ ސިޔާސީ މީހުން ބޭނުން ކުޅިއެއް ކުޅެވޭހެން ޖުޑީޝަރީ ބައްޓަންކޮއްފަ. ކެޔޮ ގަނޑު ވަގައްނެތިމީހާ ވިއްޔާ އެކަމަކު ކޯޓު ހުކުމް ތަންފީޒުކުރަން ޖެހޭ..\nމެއި 23, 2020 07:33\nކޮބައިތޯ 250އެތައްއެކައުންޓަށް އެސްއޯއެފްކިޔާކުންފުންޏަކުން ފައިސާޖަ މާކުރިކަ މަށް އޮޑިޓްރިޕޯޓުތަކުގަވާއިރު ބޮޑުކޮ މިޝަނެއް ހަދައިގެން ދެއަހަރުވަނީ ކުޑަ މިނުންލިސްޓެއްހާހިސާބުވެސް ރިޕޯޓުކޮށްލަން ނުކެރިގެންއުޅެނީ ގޯހެއްއުޅޭކަ މުގެ ފެހިސިގުނަލަކަށްނުވާނެބާ؟ ޜައީސްޔާ މީނުއެކައުންޓަށް ވެއްދިޑޮލަރުހުރީ ސަރުކާރުގެބެލުންތެރިކަ މުގައި ދެންބާކީކޮބައިތޯ އެވީކޮންތާކުތޯ ކޮ މިޝަނަށްއޮތީލާރިނެގުންތޯ؟\nމެއި 23, 2020 09:48\nރައީސް ޔާމީނަށް ހެޔޮ ދުއާ.\nމެއި 23, 2020 11:14\nޖާބިރު ޖަލަށްލެވި އަދި ރާއްޖޭން ބޭރުން ހެދި ޓެސްޓްތަކުން ޖާބިރު ވަރަށް ބޮޑަށް ބަލިކަން ކަށަވަރުވިކަން ޔާމިނުއަށް އެނގުނުތާ 24 ގަޑިއިރު ނުވަނީސް ކުއްވެރިންނަށް މާފު ދިނުމަށް އޮންނަ ޤާނޫނާއި ޤަވާއިދާއި އަދި އެކަމަށް ކަނޑައަޅާފައިވާ އުސޫލުގެތެރެއިން ކުރަންޖެހޭ އެންމެހައި ކަންކަން ފުރިހަމަކޮށް ޖާބިރަށް ޝައުޤުވެރިކަމެއް ނެތިވެސް ޔާމީނު މާފުދީފަ އޮންނާނީ. ޢަމަލީގޮތުން އެމަސައްކަތުގަ އުޅުނިން. ބޮޗޭއަށް އެނގޭނެ ކަންކަން ދިޔަގޮތް.\nމެއި 23, 2020 11:53\nމިޔާމީނުއަށް ވަގަށް ގޮވާ ފަލީހަތް ކޮށްލުމުގެ ބޭނުމުގަ ރޭވިގެން ކުރާ ކައުންސިލްގެ ކެމްޕޭނެއް .މިއިޚްލާސް ތެރިކަނ ްހުރިބައެއްނޫން. ދޮގެއްހެދެން އޮއްވަކާ ތެދެއް ނުހަދާނެ . އިވެއް އެދެން އޮތްވަކާ ހެވެއް ނޭދޭނެ. ޔަހޫދީންނާއި ގުޅިފަވާ މީނުން ވާނީ ހަމަ ޔަހޫދީންނަށް.\nޢަޢޮސް ، ވަށްކަން ނުކުރާ މީހުން އައިސް ތަރައްގީގެ އެއްވެސް ކަމެއްނުކޮށް ގައުމުގެ ހަޒާނާ ހުސްވީ ކީއްވެތޯ ، ވަށްކަން ކުރިއިރު ބުރިޖާ 25 ބުރި ހޮސްޕިޓަލާ ، މަހާޖައްރާފާ މިކަހަލަ ކިތަށްމެ ކަމެއް ، ސިކުނޑި ކޮބައިތޯ އެހެންވީމަ ވަށްކަން ނޫންތޯ ކުރަންވީ...\nމެއި 23, 2020 17:14\nތިޔަވިދާޅުވާތަންތަން ފެންނާނީލޯސަލާމަތުންހުންނަމީހުނަށް ހަތަރެސްފައިޖެހިއެއްޗިއްސަށްފެނުނަސް ނުއެއްބުނެވޭނެ ވީމާ ދެބައިމީހުންވެސްއެއްގޮތްނޫންތޯ؟


އަމިއްލަ ދަރިންނާ މަޙްރަމުންގެ ކުރިމަތީގަވެސް ގައަށް ބާރު، ކުރު އަދި ހަށިގަނޑުފެންނަފަދަ ތުނި ފޭރާންލައިގެން އުޅުން ހުއްދައެއް ނޫން!\nބައެއް ޢިލްމްވެރިން ބަޔާންކުރައްވާ ގޮތުގައި އަމިއްލަ ދަރިންނާއި މަޙްރަމުންގެ ކުރިމަތީގައިވެސް ގައަށް ބާރު، ކުރު އަދި ހަށިގަނޑުފެންނަފަދަ ތުނި ފޭރާންލައިގެން އުޅުން އަންހެނުންނަށް ހުއްދައެއް ނޫނެވެ. އެއީ އެކަމުގެ ސަބަބުން އެމީހުންގެ ހިތް ގޯސްވެ ނިޔަތް ކިލަނބުވެދާނެކަމަށްޓަކައެވެ.\nއަނެއްބައި ޢިލްމުވެރިން ވިދާޅުވަނީ މާޙައުލުން ނުބައެއް ކުރިމަތިނުވާނެކަން ޔަޤީންނުވާނަމަ ގޭތެރޭގައިވެސް ތިބެންވާނީ ނިވާވެގެންކަމަށެވެ.\nޢިބާރާތް ތަފާތު ނަމަވެސް މިބުނެވެނީ ހަމަ އެއްވާހަކައެކެވެ. އެވިދާޅުވަނީ ރައްކައުތެރިވެގެން ތިބުމަށެވެ. ގޭތެރެކަމަށް ބަލައި ފިތުނައަކަށްވެދާނެ ގޮތަށް ފޭރާން ނުލުމަށެވެ. ގެވެށި އަނިޔާކުރުމާއި ޖިންސީ ގޯނާކުރުމުގެ މައްސަލަތައް މިހައި ގިނަވަމުން އަންނައިރު އެންމެ މުހިންމީ ސަލާމަތާއި ރައްކައުތެރިކަން ލިބިގެން ތިބުމެވެ. އެކަމަށްޓަކައި ތިމާއަށް ކުރެވެންހުރި ކަންކަން ކޮށްގެން އުޅުމެވެ.


Faidhaa bodu gothakee aa Sea plane terminal MACL in hingun: Audit | Mihaaru\nވެލާނާ އިންޓަނޭޝަނަލް އެއާޕޯޓަށް ސީޕްލޭނެއް ޖައްސަނީ. ސީޕްލޭން ޖައްސާ ސަރަހައްދު ބޮޑުކުރުމުގެ މަސައްކަތް ތިން މަސްދުވަހުގެ ތެރޭގައި ނިމޭނެ. ފޮޓޯ:ހުސައިން ވަހީދު/މިހާރު\nފައިދާ ބޮޑީ ސީ ޕްލޭން ޓާމިނަލް އެމްއޭސީއެލުން ހިންގުން: އޮޑިޓް\n11 ޑިސެމްބަރ 2019 - 13:28 26 comments\nއެމްއޭސީއެލް އިން 40 މިލިއަން ޑޮލަރު (616 މިލިއަން ރުފިޔާ) ހޭދަކޮށްގެން ތަރައްގީކުރާ އާ ސީޕްލޭން ޓާމިނަލާ ގުޅޭ އޮޑިޓެއް ހެދީ މާލިއްޔަތު ކޮމިޓީން އެދިގެންނެވެ. އާ ޓާމިނަލް، ޓްރާންސް މޯލްޑިވިއަން އެއާވޭސް (ޓީއެމްއޭ) އަށް ކުއްޔަށް ދޭން އުޅޭ ކަމުގެ އަޑު ފެތުރި، ރާއްޖޭގައި ސީޕްލޭން އޮޕަރޭޓްކުރާ ބައެއް ފަރާތްތަކުން ކަންބޮޑުވުން ފާޅުކުރަމުންދާ މައްސަލަ މާލިއްޔަތު ކޮމިޓީން އަންނަނީ ބަލަމުންނެވެ.\nAlah hadhaa seaplane terminal TMA ah dheykah noolhen: MACL\nއާ ޓާމިނަލް ހިންގުން، ޓީއެމްއޭއާ ހަވާލުކުރަން އުޅޭ ކަމުގެ ތުހުމަތުތައް އެމްއޭސީއެލް އިން އޮތީ ދޮގުކޮށްފަ އެވެ. އެ ކުންފުނިން ބުނެފައިވާ ގޮތުގައި އެފަދަ ވިސްނުމެއް އެ ކުންފުންޏަކުން ނުގެންގުޅެ އެވެ. އެ ޓާމިނަލް، މިހާރު ސީޕްލޭން ދުއްވާ ހުރިހާ އޮޕަރޭޓަރުންނަށް ވެސް ބޭނުންކުރެވޭ ގޮތް ހަދަން ނިންމާފައިވާ ކަމަށް އެމްއޭސީއެލުން ބުނެފައިވެ އެވެ.\nއަލަށް ހަދާ ސީޕްލޭން ޓާމިނަލް. -- ފޮޓޯ: އެމްއޭސީއެލް\nAa Seaplane terminal TMA ah dheyn ulhey kamuge thuhumathaa eku audit eh hadhanee\nޓީއެމްއޭގެ އިތުރުން މޯލްޑިވިއަން އާއި މަންތާ އެއާ އަދި ފްލައިމީން ވެސް ސީޕްލޭންގެ ވިޔަފާރީގެ ތެރެއަށް ވަނީ ވަދެފަ އެވެ. އެކަމަކު އެ ދާއިރާގައި އޮތް ކަންބޮޑުވުމަކީ، އެއް ކުންފުންޏަކަށް މުޅި ޓާމިނަލް ހިންގަން ދިނުމުން، އެހެން ކުންފުނިތަކަށް ނުލިބޭ ބޮޑެތި އެޑްވާންޓޭޖްތަކެއް، ޓާމިނަލް ހިންގާ މައި ކުންފުންޏަށް ލިބޭނެތީ އެވެ.\nއޮޑިޓަ ޖެނެރަލް ހަސަން ޒިޔަތު، މާލިއްޔަތު ކޮމިޓީ އަށް ފޮނުއްވި އޮޑިޓް ރިޕޯޓުގައިވާ ތަފްސީލްތަކެއް، އޮޑިޓް އޮފީހާއި މާލިއްޔަތު ކޮމިޓީން ވެސް އަދި އާއްމެއް ނުކުރެ އެވެ.\nއެކަމަކު "މިހާރު" އަށް ކަށަވަރުވެފައިވާ ގޮތުގައި އާ ސީޕްލޭން ޓާމިނަލް ހިންގިދާނެ ހަތަރު ގޮތެއް އޮޑިޓަ ޖެނެރަލް ވަނީ ހުށަހަޅުއްވައިފަ އެވެ. އޭގެ ތެރޭގައި، އެމްއޭސީއެލް އިން އެކަނި ހިންގުމާއި މިހާރު ވެސް ހިންގަމުން އަންނަ ގޮތަށް ޓީއެމްއޭ އާއި މަންތާ އާއި ވިލާ އަދި އައިލެންޑް އޭވިއޭޝަނަށް ކުއްޔަށް ދޫކޮށްގެން ހިންގުން ވެސް ހިމެނެ އެވެ.\nއެކަމަކު އެ ހުރިހާ ގޮތެއްގެ ތެރެއިން ވެސް ދައުލަތަށް އެންމެ ފައިދާ ބޮޑު ކަމަކަށް އޮޑިޓަ ޖެނެރަލް ލަފާ ދެއްވީ، އެމްއޭސީއެލް އިން ހިންގުމެވެ. އެގޮތަށް ހިންގުމުން ދައުލަތަށް ލިބޭނެ ކަމަށް އަންދާޒާ ކުރެވޭ އަދަދުތައް ވެސް އެ ރިޕޯޓުގައި ހިމަނާފައިވާ ކަން ވަނީ ކަށަވަރުވެފަ އެވެ.\nޓީއެމްއޭ އަކީ ދުނިޔޭގެ އެންމެ ބޮޑު ސީޕްލޭން އޮޕަރޭޓަރެވެ. މިހާރު ޓީއެމްއޭގެ މެޖޯރިޓީ ހިއްސާ ކޮންޓްރޯލް ކުރަނީ އެމެރިކާގެ ބައިން ކެޕިޓަލާއި ޗައިނާގެ ޓެމްޕަސް ގްރޫޕުންނެވެ. ކުރިން އެމެރިކާގެ ބްލެކް ސްޓޯން އިން ކޮންޓްރޯލްކުރި މެޖޯރިޓީ ހިއްސާ ބައިން އާއި ޓެމްޕަސް ގުޅިގެން 2017 ގައި ގަތީ 550 މިލިއަން ޑޮލަރު (8.4 ބިލިއަން ރުފިޔާ) އަށް ކަމަށް އެ ދުވަސް ވަރު މީޑިއާތަކުން ޚަބަރު ފެތުރި އެވެ.\nއިތުރު ލިޔުންތައް ސީޕްލޭން އެމްއޭސީއެލް މަޖިލީހުގެ މާލިއްޔަތު ކޮމިޓީ އޮޑިޓާ ޖެނެރަލް އޮފީސް ހަސަން ޒިޔަތު، އޮޑިޓަ ޖެނެރަލް


SunOnline:2vana Super league akah gosfi nama 30 point uni koh bodu joorimanaa eh\nދެވަނަ ސުޕަ ލީގަކަށް ގޮސްފި ނަމަ 30 ޕޮއިންޓް އުނިކޮށް ބޮޑު ޖޫރިމަނާއެއް\nޢަބްދުﷲ އައިމަން 10 Jun 2021, 13:59\nމެންޗެސްޓާ ޔުނައިޓެޑްއާއި ޗެލްސީ ބައްދަލު ކުރި މެޗުގެ ތެރެއިން --- ފޮޓޯ/ ޑޮމް ފެރަލް\nދެވަނަ ފަހަރަކަށް ސުޕަ ލީގަކަށް ގޮސްފި ނަމަ އިނގިރޭސި ޕްރިމިއާ ލީގުގެ ކުލަބުތަކުން 30 ޕޮއިންޓް އުނިކޮށް 25 މިލިއަން ޕައުންޑުގެ ޖޫރިމަނާއެއް ކުރާނެ ކަމުގެ އިންޒާރު އިނިގިރޭސި އެފްއޭއިން ދީފި އެވެ.\nމި ލީގު ވުޖޫދުވިތާ މާގިނައިރުތަކެއް ނުވަނީސް ކުލަބުތަކުގެ ސަޕޯޓަރުންގެ ފާޑުކިޔުންތަކާއި، އެހެނިހެން ޕްރެޝަރުތަކާ ހެދި ބައެއް ކުލަބުތަކުން ވަނީ ލީގުން ވަކިވެފަ އެވެ. އެގޮތުން ސުޕަ ލީގު ދޫކޮށްލިކަން އެންމެ ފުރަތަމަ ރަސްމީކޮށް އިއުލާނުކުރި ކްލަބަކީ ސިޓީ އެވެ. އޭގެ ފަހުން ދެން އޮތް އިނގިރޭސި ފަސް ކްލަބުން ވެސް ކުރީ އެވެ.\nއިނގިރޭސި އެފްއޭއިން ބުދަ ދުވަހު ވަނީ ސުޕަ ލީގުގައި ބައިވެރިވި ހަ ކުލަބު ޖޫރިމަނާކުރަން ނިންމާފައެވެ. އެގޮތުން އެ ހަ ކުލަބު އެކުވެގެން 21 މިލިޔަން ޕައުންޑް ދެއްކުމަށް ވަނީ އަންގާފައެވެ. އެއީ ކޮންމެ ކުލަބަކުން 3.5 މިލިޔަން ޕައުންޑެވެ.\nއިނގިރޭސި ޕްރިމިއާ ލީގުގެ ގަވާއިދަށް ގެނައި ބަދަލާ އެކު ކުލަބުތަކުން އިއްޔެ ވަނީ އިގުރާރެއްގައި ވެސް ސޮއިކޮށްފަ އެވެ. އެ އިގުރާރުގައި ކުލަބުތަކުން ސުޕަ ލީގު ފަދަ ލީގަކަށް ތާއީދުކޮށްގެން ލިބޭނެ އަދަބަށް ވަނީ އެއްބަސްވެފަ އެވެ.\n"ކުލަބުތަކުގެ އިއްތިފާގާ އެކު ނިންމާފައިވާ ނިންމުމަކީ ދެވަނަ ފަހަރަށް އެކަން ތަކުރާރު ވެއްޖެ ނަމަ އެ މުބާރާތެއްގައި ބައިވެރިވާ ޓީމުތަކުން 30 ޕޮއިންޓް އުނިކޮށް 25 މިލިއަން ޕައުންޑުން ޖޫރިމަބާ ކުރަން ވަނީ ނިންމިފައި." އިނގިރޭސި އެފްއޭގެ ބަޔާނުގައި ބުނެފައިވެ އެވެ.


School thah hulhuvun ithuru hafthaa akah fas kohfi\nސްކޫލްތައް ހުޅުވުން އިތުރު ހަފުތާއަކަށް ފަސްކޮށްފި\nސްކޫލް ދަރިވަރުންތަކެއް ބެލެނިވެރިންނާއެކު: ސްކޫލް ހުޅުވުން ވަނީ ފަސްކޮށްފަ - އަވަސް ފޮޓޯ\nރާއްޖޭގެ ސްކޫލްތައް ހުޅުވުން އިތުރު އެއް ހަފުތާއަށް ފަސްކޮށްފި އެވެ. ކުރިން އޮތް ގޮތުންނަމަ، އަންނަ ހަފުތާ ސްކޫލްތައް ހުޅުވޭނެ އެވެ. ނަމަވެސް މިއަދު ސަރުކާރުން ނިންމާފައިވަނީ އަންނަ ހަފުތާ ވެސް ސްކޫލްތައް ނުހުޅުވުމަށެވެ.\nސްކޫލްތައް ހުޅުވުން ދެ ހަފުތާއަށް ފަސްކުރިއިރު ރާއްޖޭގެ އެހެން ތައުލީމްދޭ މަރުކަޒުތަކާއި ޔުނިވާސިޓީތަކާއި ކޮލެޖްތައް ވެސް ވަނީ ދެ ހަފުތާއަށް ބަންދުކޮށްފަ އެވެ. އެ ފިޔަވަޅު އެޅީ ރާއްޖޭގައި 30 ދުވަހުގެ މުއްދަތަށް ސިއްހީ ކުއްލި ނުރައްކަލުގެ ހާލަތު އިއުލާން ކުރުމާ ގުޅިގެންނެވެ.\nސްކޫލްތައް ނުހުޅުވި ނަމަވެސް، ދަރިވަރުންނަށް އޮންލައިންކޮށް ކިޔަވައިދިނުމަށް އެޑިއުކޭޝަން މިނިސްޓްރީއިން ވަނީ ފަށާފަ އެވެ. އެގޮތުން މި ހަފުތާ ވަނީ ގްރޭޑް 10އެއްގެ ދަރިވަރުންނަށް އޮންލައިންކޮށް ކިޔަވައިދޭން ފަށާފަ އެވެ.\nއޮންލައިންކޮށް ކިޔައިވައިދެނީ ޔޫޓިއުބް މެދުވެރިކޮށާއި ޕީއެސްއެމްގެ ޔެސް ޗެނަލް ބޭނުން ކޮށްގެންނެވެ.\nއެޑިއުކޭޝަން މިނިސްޓްރީއިން މިހާރު ދަނީ ދަށު ގްރޭޑްތަކަށް ވެސް އޮންލައިންކޮށް ކިޔަވައިދިނުމަށް ތައްޔާރުވަމުންނެވެ. އެހެންވެ، އިންޓަނެޓާއި ޓީވީ ނުލިބޭ ދަރިވަރުން ހޯދުމުގެ މަސައްކަތް ވެސް އެޑިއުކޭޝަނުން ވަނީ ފަށާފަ އެވެ.\nމިނިސްޓްރީ އޮފް އެޑިއުކޭޝަން އެޗްޕީއޭ ކޮރޯނާ ވައިރަސް + ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު


BREAKING: Masthuvegen Miskithugai Thibi 15 Meehaku Hayyaru Kohffi - Vaguthu\n7 މަސް ކުރިން ( ޖޫން 14, 2021 )\nމިސްކިތްތަކުގައި ބަޔަކު ނިދާފައިވާ މަންޒަރު ފެންނަ ފޮޓޯއެއް\nމާލޭގެ މިސްކިތްތަކުގެ ތެރޭގައި މަސްތުހާލަތުގައި ތިބި 15 މީހަކު ހައްޔަރުކޮށްފިއެވެ.\nފުލުހުންގެ މީޑިއާ އޮފިޝަލް ވިދާޅުވީ، މަސްތުވާތަކެތި ބޭނުން ކުރުމުގެ ކުށުގެ ރެކޯޑް އޮންނަ ކުށުގެ ވެށީގައި އުޅޭ މީހުންގެ ތެރެއިން، ބޭނުމެއް ނެތި މިސްކިތްތަކަށް ވަދެ، އަދި މަސްތުގެ ހާލަތުގައި ތިބިކަމަށް ތުހުމަތު ކުރެވޭ 15 މީހަކު ރޭ ފުލުހުންގެ ބެލުމުގެ ދަށަށް ގެނެސްފައިވާ ކަމަށެވެ.\nއޮފިޝަލް ވިދާޅުވިގޮތުގައި، މި މީހުންގެ ބަންދާއި މެެދު ގޮތެއް ނިންމުމަށް ކޯޓަށް ހާޒިރު ކުރުމުން، ހަތް މީހުން ރިމާންޑް ސެންޓަރުގައި 15 ދުވަހަށް ބަންދު ކުރުމަށް އަމުރު ކޮށްފައިވެއެވެ. އަދި އަށް މީހަކު ކަސްޓޯޑިއަލް ޖަލެއްގައި ތިން ދުވަހަށް ބަންދު ކުރުމަށް އަމުރުކޮށްފައިވާ ކަމަށް އޮފިޝަލް ވިދާޅުވިއެވެ.\nފުލުހުން ދަނީ މި މައްސަލަ އިތުރަށް ތަހުގީގު ކުރަމުންނެވެ.\nކޮވިޑާއި ގުޅިގެން މިސްކިތްތަކުގެ ޖަމާއަތްތައް މެދު ކަނޑާލިފަހުން އެތަންތަނުގެ ހުރުމަތް ކެނޑޭނެ ގޮތަށް ހަތިމުގައި މަސްތުވާތަކެތި ފޮރުވުމާއި، ބޭނުން ކުރާ މައްސަލަތައް ވަނީ އިތުރުވެފައެވެ. މިކަންކަން ހުއްޓުވުމަށް ފުލުހުން މިހާރު އަންނަނީ ކޮންމެ ރެއަކުވެސް މިސްކިތްތައް ބަލަމުންނެވެ. އަދި ހުރުމަތް ކެނޑޭ ގޮތަށް އެ ތަންތަން ބޭނުންކުރާ މީހުން ފޮނުވާލުމުގެ އިތުރުން ފުލުހުންގެ ބެލުމުގެ ދަށަށް ގެންނަމުންނެވެ.\nފަޅު ގެއެއްގެ ދޮރު ހަލާކުކޮށްލައިގެން ވަންނަން އުޅުނު ގިނަ ބަޔަކު ހައްޔަރުކޮށްފި\nއޮރިޔާން ލީކު ކުރާނެ ކަމަށް ބުނެ އަންހެނަކު ބްލެކްމެއިލް ކުރި މީހަކު ހައްޔަރުކޮށްފި\nޖޫން 14, 2021 15:46\nމިހާރުފެންނަމުންމިދަނީ އަނެއްދި ވެހިރާއްޖެ!\nޖޫން 14, 2021 15:52\nކަމެއް ހައްލު ކޮއްލެވެނީ މީޑިއާގަ ޖަހަލީމަ.. ފުލުހުން ކުރާ ކަަންކަމީ.. ލާދީނީ މީހުން ދިފާއު ކުރުން، ނިކަމެތި ރައްޔިތުން ހިތި ނިކުންނަދެން ފެލާލުން\nޖޫން 14, 2021 16:02\nއެހެންތާވާނީ 65 ގެ އަގުލަބިއްޔަތު އޮތް މަޖްލޫސް އަކުން ސަރުކާރު ހިންގާފައި އިސްލާމިކް މިނިސްޓްރީ ހައިޖެލް ކޮށްފަ ނަމާދުކުރާ މީހުން މިސްކިތްތަކުން ނެރެ ފުލުހުން ލައްވާ ފުލުފުލުން ޖޫރިމަނާ ކޮށްފަ ޑްރަގްބޯ މީހުންނަށް ޑްރަގްބޯން މިސްކިތްތައް ހުސްކޮށްދިނީ. ޖޫރިމަނާ ކުރަންވީމަ މިސްކިތައް ފިޔަވަޅެއް އެޅިއަސް އެނގޭ. ޑްރަގްބޮއި ހާލި ހެދިއިރު ނޭގުން\nޖޫން 14, 2021 16:13\nސަރުކާރުން އާލާ ނުލޭ\nޖޫން 14, 2021 16:26\nހާދަ ފާފަ ބޮޑު ވާނޭ.. ހަމަ މިސްކިތް ނޫން އެހެން ތަނެއް ނުފެނުނީ ބާ؟\nޖޫން 14, 2021 16:27\nދިވެހިން ދީނަށް ކުރާ ގަދަރު މިފެންނަނީ… ސިޔާސީވެރިން ގައުމު ފުނޑައިފި..\nޖޫން 14, 2021 16:28\nމިސްކިތް ހުރުމުގެ ބޭނުން ނޭނގެންޏާ މިސްކިތައް ނާރަބަލަ\nޖޫން 14, 2021 16:49\nރާއްޖެ ޢަރަގު ވާކަށް މާގިނަ އަހަރުތަކެއްނެތް. ﷲއަކީ ރަޙްމާން ވަންތަ ރަޙީމް ވަންތަ ރަސްކަލާނގެ. މި ނުބައި އިންސާނުންގެ ސަބަބުން އެންމެންނަށް ބޮޑު ޢަޒާބެއް ނުފޮނުއް ވާނދޭ ވެ .😦\nޖޫން 14, 2021 17:11\nލާދީނީ ބައިގަނޑު މިކަމާ އެއްޗެއް ނުބުނާނެ! ހީލަ ހީލާ ދުރުގައި ތިބޭނީ! ތިބެގެން ރާ ބޮއިބޮއެގެން ލާދީނިއްޔަތަށް މި ގައުމު ގެ ކަންތައް ރާވާ ދުއްތުރާކޮށް ގައުމު ހަލާުކުކުރާނީ! އެޖެންޑާ 19 އަކީ ފުޅާ ދާއިރާއެއްގައި ހުޅަނގުގެ މަގަށް ހުށަހެޅިގަތުމަށް ކޮށާގެން ގެނާ ދޮރާއްޓެއް! ކެނެރީގޭ ބުއްލަޅޭގެ ވާގިވެރިން ތިޔަ ޕާޓޭއިންގެ ތެރެއަށް އަޑީގައި ތިބޭނީ! މާދަމާ ދޫކޮށްލާނެ! އުންސުރު ހަމަ ނުވާނެ! އެސޮރު މި ފަަދަ ކަންކަމާ ވަރަށް ހޭނެ! ހީ ސަމާސާ ވާހަކަ ބުނާނެ! އެކުދިން އަަބަދު ހަމާގައި ތިބޭކަށް ނުވާނޭ! ބޯންދޭން ޖެހޭނެ! ބޯންދީގެންނޭ ރަނގަޅުކުރެވޭނީ! އެކުދިންކޮޅު ވެސް ގެންދެބަލަ ބުއްލަޅޭ އަށް ފަރުވާކުރާގޮތަށް ފަރުވާކުރަން ގައުމުން ބޭރަށް ޗާރޓަރ ފްލައިޓްގައި. އޯގާތެރި އިބިލީހުގެ ރައީސް\nޖޫން 15, 2021 05:38\nމަސްތުވާތަކެތީގެ މިންވަރެއް ނުފެންނަނަމަ އެމީހެއް 24 ގަޑީރު ތެރޭ ދޫކޮށްލާ.. މިސްކިތުގައި އިނދެ ބޮޔަސް ވަކި އަދަބު ބޮޑެއް ނޫން.. ކޮވިޑޭ ކިޔައިގެން މުއްދަތު ޖެހީ..\nދެން އޮންނާނެ ފުރުސަތުގެ ފުރުސަތު.. މިއީ ބުއްޅަބޭ 2011 ގައި ހެދި ގާނޫނެއް.. ދެން ދޭނީ މެޖިކް ފަރުވާގެ ފުރުސަތު..\nޖޫން 14, 2021 18:02\nޑޮކްޓަރުން އޮންކޯލަށް ޕޭޝަންންޓުން ބަލާ ފަދައިން ދިވެހި ފުލުހުންގެ މަސައްކަތް ރޭވެފައިހުންނަނީ! ނޫސްތަކުން ބުަރަމަސައްކަތްކޮށްގެން މުޖުތަމަޢު ހުރި މައްސަލަތައް ފާހަގަކުރީމަ އެފާހަގަކުރިކަމެއް އެމިންވަރަށް އެވަގުތަށް ވާވަރަށް ޙައްލުކޮށްދޭ ބައެއް ފުލުހުންނަކީ! ދަޢުލަތުން މިވަރަށް ޙަރަދުކުރާއިރު ތީ ވާވަރަކީ! ފުލުހުންނަށް ފާރަވެރިވާ މުޢައްސަސާއެއް އުފެއްދުން ވަރަށް މުހީއްމު!\nޖޫން 14, 2021 18:07\nthee mi sarukaaru beynun v goi, ehnve miskitha bandhu kuri\nޖޫން 14, 2021 19:12


މެމްބަރެއްގެ ޚިޔާލު: ދިވެހި އިގްތިސާދުގެ ހީނަރުކަމާ ހުސްކަން – Maldivian Democratic Party\nމެމްބަރެއްގެ ޚިޔާލު: ދިވެހި އިގްތިސާދުގެ ހީނަރުކަމާ ހުސްކަން\nއޮފީސް ނިންމާފައި ރައްޓެހިންނާއިއެކު ސަޔެއް ބޯލަން ޖައްސާލީ ކައިރީގައި ހުންނަ ކެފޭއަށެވެ. ސައިބޯލައިގެން އަގަތެޅުމުގެ ފޯރީގައި އިން ވަރުން ރޭގަޑު ފުރަން އޮތްކަން ކުޑަކޮށްވެސް ހަދާނެއް ނެތެވެ. މަޣްރިބު ނަމާދަށް ބަންގި ގޮވާއަޑު އެބައިވެއެވެ. ފޯނުވާން ފެށީމާ ބަލައިލިއިރު އަހަންނާ އެކުގައި މިރޭ ފުރަން ހުރި ރަހްމަތްތެރިޔާ ގުޅަނީއެވެ. އަހަންމަދު އެއަރޕޯޓަށް ދަނީ ކޮންއިރަކުތޯ އަހާލީމާ ބުނެފިއެވެ، ބަލަ 8.30 ގައި ބޯޓް ފުރާ ނޫންހޭ، އެންމެ ލަސްވެގެން7ޖަހާއިރު ފެރީ ކައިރިއަށް ދާނަމޭ…. އަހަރެން ބުނެފީމެވެ. ތައްޔާރު ވެލައިގެން ގޭދޮށުގައި ހުންނާނަމޭ، އެހެންވީމަ އަހަންމަދު އަންނަ މަގުމަތީގައި އަހަރެން ގޮވައިގެން ފެރީ ކައިރިއަށް ދާންވީ ނޫންހޭ. ކޮންމެއަކަސް ދެމީހުންނަށް އެއްބަސް ވެވުނީ އެކުގައި ފެރީ ދޮށަށް ދާގޮތަށެވެ.\nދެވެރިން އެކުގައި އެއަރޕޯޓަށް ގޮސް އެރޭގެ އެއަރލަންކާއިން ކޮޅުބަށް ދަތުރު ފަށައިފީމެވެ. ދަތުރު މަތީގައި އެއްޗެއް ކިޔާލަން ބަލައިލިއިރު އަހަންމަދު އަތުގައި ހަވީރު ނޫސް އޮތެވެ. ނޫހާދިމާއަށް ދެފަހަރަކު ބަލައިލީމާ އޭނާގެ އަތްދަބަހުން ނަގާފައި އެދިއްކޮއްލީ ޖަޒީރާއެވެ. ޖަޒީރާގައި ހުރި ޚަބަރުތަކާއި ލިޔުންތައް ބަލާ ނިންމާލިއިރު ހަވީރު ކިޔާލަން ލިބޭވަރު ވެއްޖެއެވެ. ހަވީރުގެ އެއްކޮޅުން އަނެއްކޮޅަށް ބަލައިނުލެވިގެން އުޅެނިކޮށް ބޯޓް ޖައްސަން 10 ވަރަކަށް މިނިޓަށް ވެއްޖެކަމަށް ކެޕްޓަން އިއުލާނު ކޮށްފިއެވެ. އިމިގްރޭޝަން ނިމިގެން ބެލްޓާއި ހަމައަށް ދެވުނު އިރު ތިންހަތަރު އިސްތިހާރު ބޯޑް ފެނުނެވެ. ކަސްޓަމްސް ކްލިއަރަންސް ނިންމާފައި ނުކުތްއިރު ކުރިމަތީގައި ބަރިއަކަށް ފެންނާން ހުރީ ބެންކް އޮފް ސިލޯން، އެޗް އެން ބީ، ޕީޕަލްސް ބޭންކް، ސޭލަން ބޭންކް އަދިވެސް އިތުރު ބޭންކް ތަކުގެ ބޭރުފައިސާ މާރުކޮށްދޭ ކައުންޓަރ ތަކެވެ. ހަމަ އެކައުންޓަރ ތަކުން ނިމިގެން ދެތިން ފޫޓް ހިގާލާތަނުން ފެންނާންހުރީ އެކި ހޮޓާތަކުގެ ކައުންޓަރ ތަކެވެ. ކުމާރަގެ ވޭން އޮތުމާއެކު ފިސާރި ހަލުވިކޮށް ވޭންއާއި ދިމާއަށް ގޮސް ކޮޅުބަށް ދާން ދަތުރު ފެށީމެވެ. އެއަރޕޯޓް ގޭޓުން ބޭރަށް ނުކުތް ދިމާލުގައި އެހުރި ބޮޑު އިސްތިހާރު ބޯޑަކީ ސްރީލަންކާގެ ބޯޑް އޮފް އިންވެސްޓްމަންޓުގެ ބޯޑެކެވެ. ސްރީލަންކާގައި އިންވެސްޓް ކުރެވެން ހުރި ދާއިރާތަކާއި ބީއޯއައި އާއި ގުޅޭނެ ނަމްބަރު ތަކާއި ގޮތްތައް އެގޭން ހުއްޓެވެ.\nކޮންމެއަކަސް ދުއްވަމުން ދިޔަވަރަކަށް މަގުގެ ދެފަރާތުންވެސް ފެންނަނީ އެކި ބާވަތްބާވަތުގެ ތަކެއްޗާއި ޚިދްމަތްތަކުގެ އިސްތިހާރު ބޯޑު ތަކެވެ. 11 ޖަހާ ދިޔައީއެވެ. ހޮޓާތަކުގައި ގަދައަށް ލަވަޖަހާފައި ހުންނަ އަޑުފަށްގަޑު މުޅިހިސާބަށް ހުރެއެވެ. ގަޑިއެއްހާ އިރު ދުއްވާފައި ގޮސް ވަނީ ޓްރާންސް އޭޝިޔާ ހޮޓަލަށެވެ. ވޭނުން ފައިބައިގެން ހޮޓަލަށް ވަންއިރު ދެބައިކުޅަ އެއްބައި ހުދު ތުބުޅިއެއް ހުރި ލައިގެން ހުރި ރީތި ހުދުގަމީހުގެ ޖީބުގައި އެންމެފަހުގެ މޮންޓްބްލަންކް ދެތިން ގަލަން ޖަހާލާފަ ޓައީގައި ދިވެހިދިދައިގެ ޕިނެއް ޖަހާފައި ހުރި ފަންސާހުގެ އުމުރު ފުރާވަރުގެ މީހަކު މާހެވިލާފައި އައިސް ‘ހެލޯ ސަރ’ ކިޔާފައި ސަލާމްކޮށްލާފައި އޭނާ އެއީ ކުމާރަ ކަމުގައި ތައާރަފް ވިއެވެ. ފުދޭވަރަކަށް ދަތުރު ވަރުބަލި ވެފައި ހުރުމުން އަވަސް ވެގަތީ އަވަހަށް ގޮސް އަރާމުކޮށް ނިދާލާށެވެ.\nއަނެއް ދުވަހު ހެދުނުހެދުނާ ތެދުވެ ފާޚާނާއަށް ވަދެލާފައި ނުކުމެ ބޭރު ދޮރު ހުޅުވާލާފަ ބަލައިލިރު ދޮރުގެ ގޮބުގައި އެލުވާލައިފައި ލަންކާގެ ދުވަހު ނޫސް އައިލެންޑް އިނެވެ. އަވަހަށް ނޫސް ހިފައިގެން އައިސް ކިޔާން ފެށުމުން ކުރިން ނުފެންނަ ކިތަންމެ އެއްޗެއް ހިތަށް ފެންނާން ފަށައިފިއެވެ. ނޫހުގެ އެތަންމިތަނުގައި ވަކި ތަރުތީބަކުން އިސްތިހާރުތައް ހުއްޓެވެ. ހައިރާން ވާވަރަށް ފާހަގަ ކުރެވުނު އެއްކަމަކީ ބޭންކުން ދޭ ޚިދްމަތްތަކުގެ އިސްތިހާރުތައް ގިނަކަން ފާހަގަ ކުރެވުމެވެ. އެކިއެކި ބޭންކުތަކުން ދޭ އެކިއެކި ފައިދާ ތަކެވެ. މީގެ ތެރޭގައި ގެދޮރުގެ ލޯން ދިނުމާއި، ބޭންކުތަކާއި މާލީ ކުންފުނިތަކުގައި ގިނަ ދުވަހު ބަހައްޓާ ނަގުދު ފައިސާއަށް ދޭ ނަފާތަކާއި އެކި ބާވަތް ބާވަތުގެ ފައިދާތަކާއި މިޒާތުގެ އިޝްތިހާރުތައް ނޫހުގައި ގިނަ އަދަދަކަށް ހުއްޓެވެ. ހަމަ އެވަރަކަށް އިންޝުރަންސް ކުންފުނިތަކުން ދޭ އަވަސް ޚިދުމަތްތަކާއި ނަފާ ތަކުގެ އިޝްތިހާރު މަދުން ހުއްޓެކޭ ނުދެންނެވޭނެއެވެ. ހެދުނުގެ ނާސްތާ ނިންމާލައިގެން އަޅުގަޑުމެން ދެވެރިން ނުކުތީ ކުޑަކޮށް ބާޒާރު ކޮށްލާ ރަށުތެރޭގައި ދުއްވާލާށެވެ.\nފުރަތަމަ ދިޔައީ ކްރެސްކެޓަށެވެ. އެތަނުގެ ތިރީބައިގައި ހުންނަ ސުޕަރމާކެޓުން އެއްޗެއް ގަނެލަން ވަދެފައި ނުކުތްއިރު ފެނުނު ފޮތް ހަރެއްގައި އިން އެލްއެމްޑީ މަޖައްލާ ބަލައިލާނަމޭ ހިތާ އެފޮތްވެސް ގަތީމެވެ. އެމަޖައްލާގައި ހުރީ ސްރީލަންކާގެ އިގްތިސާދާ ގުޅޭ މަޒްމޫނުތަކާއި ލަންކާގެ މިހާރުގެ މަޝްރަހު ވަރަށްރަގަޅަށް އޮޅުންފިލާނެ މަޒްމޫނުތަކެވެ.\nއަޅުގަޑަކީ ކޮންމެވެސް ވަރަކަށް ދިވެހި ނޫސްތަކާއި މަޖައްލާތައް އާންމުކޮށް ބަލާ އުޅޭ މީހެއްކަމަށް އަޅުގަޑު ގަބޫލު ކުރަމެވެ. އެހެންކަމުން އަޅުގަޑު ހިތަށް ކުއްލިއަކަށް ވަން އެއްޗަކީ ރާއްޖޭގައި ނޫސް މަޖައްލާތަކުން ކުރެވެމުންދާ އިޝްތިހާރުތަކެއް ގޮތަށް ފެންނަނީ ޖޫސްތަކާއި ބިސްކޯދުތަކާއި ޑަލްޖަން ލޯޝަނާއި ދަވާދުތަކާއި މޯބައިލް ފޯން ޚިދުމަތް ތަކާއި ޕްލާސްޓިކް ދޮރުފަތް މިފާޑުގެ އިސްތިހާރު ތަކެވެ. އެއާއި ޚިލާފަށް ލަންކާގެ ނޫސް މަޖައްލާތަކުގައި މާލީ ވިޔަފާރިތަކާއި އަދި ޖުމްލަ ގޮތެއްގައި ވިޔަފާރީގެ މާގިނަ ބާވަތްތަކާއި ޚިދްމަތްތައް އިޝްތިހާރު ކުރެވެމުން މިދަނީ ކީއްވެ ބާއޭ ހިތަށްއެރިއެވެ.\nމިކަމާ ގުޅޭގޮތުން އަހަންމަދާ ވާހަކަ ދައްކާލުމުން އޭނާއަށްވެސް އެކަން ފާހަގަ ކުރެވޭ ކަމަށް ބުންޏެވެ. އޭނަވެސް ދިގު ލިސްޓެއް ކިޔާލިއެވެ. އޭގެ ތެރޭގައި ލީޒިން ކުންފުނިތަކުގެ ލިސްޓެއްވެސް އެއްނޭވައިން އަމުނާލާފައި ބުންޏެވެ، “އަހަރެމެން މާބޮޑެއްވެފަ އަހަރެމެން ވަރެއް ނެތިފަ މިތިބެވެނީ ވަޅުބޮކަށް ވެގެން ދޯއެވެ”. މިވާހަކަތައް ދެއްކުމުގައި އަޅުގަޑުމެން ދެވެރިންގެ މެންދުރު ކެއުން ނިންމާލެވުނު އިރު ފާހަގަ ކުރެވުނު އެއްކަމަކީ ދިވެހިރާއްޖޭގައި ވިޔަފާރީގެ މާހައުލު ހުޅުވާލެވިފައި އޮތްވަރު ކުޑަކަމެވެ. އަދި ހަމަ އެފަދައިން ވިޔަފާރީގެ މާހައުލަށް ކަށަވަރުކަން އުފައްދައި ދިނުމަށް ބޭނުން ގާނޫނީ ހިމާޔަތް އުފެއްދިފައި ނެތްކަމެވެ. ނަތީޖާ އަކީ އަޅުގަޑުމެންގެ އަތުގައި ހުރި ތަނަވަސް ކަމުގެ ބޭނުން ހިފެން ނެތުމާއި އެއަށްވުރެ ބޮޑެތި ރައުސުލްމާލު ހޯދޭނެ ގޮތްތަކަށް މަގު ހުޅުވާލެވުނު ކަމުގައިވިޔަސް މަގުގައި ދަތުރު ކުރެވޭނެ ރައްކާތެރިކަން ނެތުމުގެ ސަބަބުން ޔަގީންކަން ގެއްލިފައި އޮތުމެވެ.\nމިހާރަށް ބަލާއިރު އަޅުގަޑުމެންގެ ގައުމަށް އުފައްދާ ދެވިފައިވަނީ ވިޔަފާރީގެ ދެ ބާވަތެކެވެ އެއީ އިމްޕޯޓް މުދާ ވިއްކުމުގެ ވިޔަފާރިއާއި ޓުއަރިޒަމް ވިޔަފާރިއެވެ. މި ދެ ވިޔަފާރީގެ ޕަރފޯމަންސަށް ބަލާއިރު ކުރިއެރުމާއި ވާދަވެރިކަމާއި އިގްތިސާދަށް ލިބޭ ނަފާ ކުޑައެކޭ ދެންނެވޭކަށް ނެތެވެ. މީގެ އިތުރުން ދެންހުރި ވިޔަފާރިތަކަށް ދޮރުތައް ހުޅުވާލެވިފައި ނެތްކަމުގެ ހުސްކަން މިހާރު އިހްސާސް ކުރަން ޖެހެއެވެ.\nގެދޮރުގެ ވިޔަފާރިއަކީ ގަނެ ވިއްކާ މުދަލުގެ ވިޔަފާރިއެއް ގޮތުގައި ހެދިފައި ނެތުމުގެ ސަބަބުން އެވިޔަފާރިއަށް މަގު ތަނަވަސް ކޮށްދެވިފައެއް ނެތެވެ. އަމިއްލަ އުފެއްދުންތެރިކަމަށް ހިތްވަރު ދެވިފައި ނެތުމުގެ ސަބަބުން އެވިޔަފާރި ވަނީ އުވި ގޮސްފައެވެ. ދަޑުވެރިކަމާއި މަސްވެރި ކަމުގެ މަސައްކަތަށް އަތެއް ދިއްކޮށްލެވިފައި ނެތުމުން ދަޑުވެރިކަމުގެ ވިޔަފާރިން ނަފާ ލިބޭނޭ ގޮތްތަކެއް އުފައްދާދެވިފައެއް ނެތެވެ. އަދި މިކަންކަން މިހެން އޮތުމުގެ ސަބަބުން މާލީ އިދާރާތަކަށް ވިޔަފާރި ފެންނާކަށް ނެތެވެ.\nވިޔަފާރީގެ މާހައުލު އުފެއްދިފައި ނެތް ތަނެއްގައި މާލީ އެހީތެރިކަމުގެ މާހައުލުގެ ނިކަމެތިކަން މިއޮތީ ވަރަށް ފާޅުކޮށް ފެންނާށެވެ. ފެންނާން މިއޮތީ އަސާސެއް ނެތް ހުސްކަން އޮތް އިގްތިސާދެކެވެ. އަމިއްލަވަންތަ އަބުރުވެރި ރައްޔިތެއް އުފެއްދިފައި ނެތްކަމާއި މަސައްކަތް އުފައްދާ ދެވިފައި ނުވާކަމާއި، އިގްތިސާދީ އެކިދާއިރާތަކުގެ ނުގުޅުމާއި މުޅި އިގްތިސާދީ ގިޔުގަޑު ހެދި ލާމެހިފައި ނެތުމުގެ ގެއްލުމެވެ. ދަޑުވެރި ކަމާއި މަސްވެރި ކަމާއި ހުރި އިގްތިސާދީ ގުޅުމާއި، ޓުއަރިޒަމާއި މަސްވެރިކަމާއި ދަޑުވެރިކަމާއި ދަތުރުފަތުރާއި އިމްޕޯޓް މުދާ ވިއްކުމާއި އެކިއެކި ޚިދުމަތް ދިނުމުގެ ވިޔަފާރިއާއި މައުލޫމާތާއި މުނިފޫހި ފިލުވުމުގެ ވިޔަފާރީގެ ގުޅުންތައް ގުޅުވާލެވިފައި ނެތެއް ނޫންތޯއެވެ؟ މިކަމާމެދު ރަގަޅަށް ފިކުރު ހިންގަވާ މިހުރިހާ ދާއިރާތަކުގެ ވިޔަފާރީގެ ޕްލޭނެއް އެކުލަވާލައި ގައުމުގެ މަސައްކަތުގެ މާރުކޭޓުގެ ސައިޒާއި ވިޔަފާރީގެ ސައިޒަށް ބަލާލައިފިނަމަ އެކިބާވަތް ބާވަތުގެ ފައިސާ ވިއްކާ މާލީ ވިޔަފާރިތައް އުފެދޭނެކަމީ ޝައްކެއް އޮތް ކަމެއްނޫނެވެ.


BREAKING: EC'ge Raees Kamah Fuad Inthihaabu Kohfi - Vaguthu\nއިލެކްޝަންސް ކޮމިޝަން (އީސީ) ގެ ރައީސް ކަމަށް މީގެ ކުރިން ވެސް އެ ކޮމީޝަންގެ ރައީސް ކަން ކުރައްވާފައިވާ ފުއާދު ތައުފީގް އިންތިޚާބުކޮށްފިއެވެ.\nއީސީން ދެންމެ ކުރި ޓްވީޓެއްގައި ބުނި ގޮތުން، އެ ކޮމިޝަންގެ ރައީސް ކަމަށް ފުއާދު އިންތިޚާބު ކުރީ އެ ކޮމިޝަންގައި ދެން ތިއްބެވި ހަތަރު މެންބަރުންގެ ވެސް ތާއީދުން ކަމަށެވެ.\nކޮމިޝަންގައި ދެން ތިއްބެވީ އެ ކޮމިޝަންގެ ނައިބު ރައީސް އިސްމާއިލް ހަބީބާއި މެންބަރު އަލީ ނަޝާތުއާއި މެންބަރު ޑރ. މުހައްމަދު ޒާހިރުއާއި، މެންބަރު ކަމަށް ދާދި ފަހުން އައްޔަން ކުރެއްވި މުހައްމަދު އާސިފް (އިރުވައި އާސިފް) އެވެ.\n2019 ގައި ބޭއްވި ރައްޔިތުންގެ މަޖިލީހުގެ އިންތިޚާބުގައި އަމިއްލަ ގޮތުން މައްޗަންގޯޅި ދެކުނު ދާއިރާއަށް ވާދަކުރެއްވިއެވެ. އެހެންވިޔަސް އިންތިޚާބުން ލިބުނު ނާކާމިޔާބީއަށް ފަހު އެ އަހަރުގެ ފަހުކޮޅު އީސީން ހުސްވި މަގާމަށް ކުރިމަތިލައްވައިގެން އަލުން ކޮމިޝަނަށް ވަޑައިގަތެވެ.\nއިލެކްޝަންސްގައި މަސައްކަތް ކުރެއްވުމުގެ ކުރިން ފުއާދު މަސައްކަތް ކުރެއްވީ އޭރު ހައުސިން މިނިސްޓްރީގެ ދަށުގައި އޮންނަ ތަފާސްހިސާބުގެ އިދާރާގައެވެ. އެއީ 1985 އިން 1992 އަށެވެ. 1992 އިން 2001 އަށް ސާކްގެ ސެކްރެޓޭރިއަޓްގެ ގޮތުގައި މަސައްކަތް ކުރެއްވުމަށް ފަހު، 2001 އިން 2008 އަށް އޭނާ މަސައްކަތް ކުރެއްވީ ޕްލޭނިން މިނިސްޓްރީގައެވެ.\nސެޕްޓެމްބަރު 15, 2021 17:32\nތިޔަ ނުވޭ މުހިއްމު ޚަބަރަކަށް ފުވާދަށް އެތަނުން ވަޒީދިން ދުވަހު ވެސް އަހަރެމެނަށް އެނގޭ ތިޔަހެން ވާނެކަން .2008 ގަވެސް ގަނޑު ފަށެއް ގަން ކަމަށް ވަނީ ޝާޑުއާ ފުވާދާ\nސެޕްޓެމްބަރު 15, 2021 17:42\nވަގުންނާއި ވާނީހަމަ ވަގުން\nސެޕްޓެމްބަރު 15, 2021 18:47\nގައިގެ ކުލަ ރީނދޫވުމުން ބަލަދުއަރާނެ!\nސެޕްޓެމްބަރު 15, 2021 19:10\nފުއާދުއަށް އިލެކްޝަން ހިބައިންދޭންވީ. ދެބުރަަަށް އެކަން ހވާލުކުރާއިރު އެކަންކުރެވޭނެ އެހެންމީހަކު ނެތީ؟؟ ފުއާދުމެން މަައުމޫނުމެން ދެން ކަންކަމާ ނޫޅެ ގޭގައި ސަރަންފިގައި ތިބެންވީނު ޕެންޝަން ނަގއިގެން. ކިހިނެއްވެގެން މިމީސްމީހުން މިއުޅެނީ؟؟\nސެޕްޓެމްބަރު 15, 2021 20:35\nސެޕްޓެމްބަރު 16, 2021 08:44\nފުއާދުމެން މިހާރަކު ތިކަހަލަ މަޤާމްތަކަކަށް ކަމަކުނުދޭ، މާދުވަސްވެފާ ތިތިބީ، ރީތިކޮށް ބަސްއަހާގެން ގޭގައި ތިބެންވީ ދުވަސްމީ، ޒުވާނުންލާންވީ ތިޔަ މަޤާމަށް


Haalu boduve covid baleegai ithuru meehaku niyaavejje | Hurihaa.mv\nހާލު ބޮޑުވެ ކޮވިޑް ބަލީގައި އިތުރު މީހަކު ނިޔާވެއްޖެ\nPublished on 12 Oct 2021, 11:26\nކޮވިޑް ބަލީގަައި މަރުވި މީހެއްގެ ޖަނާޒާ ކުރިއަށް ދަނީ. ފޮޓޯ: އަވަސް\nކޮވިޑް ޖެހިގެން ފަރުވާ ދެމުން ދިޔަ މީހަކު ނިޔާވެއްޖެ އެވެ.\nނިޔާވެފައި ވަނީ ގދ. ތިނަދޫގައި ހުންނަ ކޮވިޑް މަރުކަޒުގައި ފަރުވާކުރަމުން އައި ގއ. ގެމަނަފުށީ މީހެކެވެ.\nތިނަދޫ ކޮވިޑް ފެސިލިޓީގައި ފަރުވާ ދެމުން ދަނިކޮށް ނިޔާވެފައި ވަނީ ގެމަނަފުއްޓަށް ނިސްބަތްވާ އުމުރުން 80 އަހަރުގެ މީހެކެވެ. އަދި ކޮވިޑުގެ އަލާމާތްތައް ހުރުމުގެ ސަބަބުން އޭނާ އެ ފެސިލިޓީއަށް ގެންގޮސްފައިވަނީ މީގެ ހަފުތާއެއް ކުރިންނެވެ.\nއެ މީހާ ނިޔާވީ ކޮވިޑުގެ ސަބަބުން ހާލު ބޮޑުވެގެން ކަމަށާއި، ވެންޓިލޭޓަރަށްލައި، ފަރުވާދެމުން އަންނަނިކޮށް ކަމަަށް ގެމަނަފުށީ ކައުންސިލުން ވަނީ ރިޕޯޓުކޮށްފަ އެވެ.\nގެމަނަފުށި ކައުންސިލުން ބުނީ އެ މީހާއަކީ ކޮވިޑްގެ ބަލީގެ ސަބަބުން އެރަށުން ނިޔާވި ފުރަތަމަ މީހާ ކަމަށެވެ. އެރަށުން މިހާތަނަށް 243 މީހަކު ކޮވިޑަށް ޕޮޒިޓިވްވެފައިވާއިރު، މި ވަގުތު ގެމަނަފުށީގައި ކޮވިޑަށް 67 މީހަކު ފަރުވާ ހޯދަމުން ގެންދާ ކަމަށް އެ ކައުންސިލުން ބުނެ އެވެ.\nމި މަރާއެކު ރާއްޖޭގައި ކޮވިޑް ޖެހިގެން މަރުވި މީހުންގެ އަދަދު 235 އަށް އަރާފައިވާ އިރު، މިހާތަނަށް މަރުވި މީހުންގެ ތެރޭގައި ހިމެނެނީ 218 ދިވެހީންނާއި 17 ބިދޭސީންނެވެ.\nރާއްޖެ މިއަދު ކޮވިޑް-19 ގއ. ގެމަނަފުށި


SunOnline: Nuva rasheh gai Fenaa Narudhama Gaimkurumuge ebbasvumugai soikoffi\nނުވަ ރަށެއްގައި ފެނާއި ނަރުދަމާ ގާއިމުކުރުމުގެ އެއްބަސްވުމުގައި ސޮއިކޮށްފި\nއައިމިނަތު ލުބާ 12 Jun 2019, 14:53\nއެއްބަސްވުމުގައި ސޮއިކުރައްވަނީ--- ސަން ފޮޓޯ/ ފަޔާޒް މޫސާ\nނުވަ ރަށެއްގައި ފެނާއި ނަރުދަމާ ގާއިމުކުރުމުގެ އެއްބަސްވުމެއްގައި މިއަދު ސޮއިކޮށްފި އެވެ.\nއެކަމަށް ހާއްސަކޮށް ޕްލޭނިން މިނިސްޓްރީގައި މިއަދު ބޭއްވި ސޮއިކުރުމުގެ ރަސްމިއްޔާތުގައި ވަނީ ހަތް ރަށެއްގެ ފެނާއި ނަރުދަމާގެ އެއްބަސްވުމެއްގައި ސޮއިކޮށްފަ އެވެ. އަދި ނަރުދަމާ ނިޒާމް ގާއިމް ކުރުމަށް އެއް ރަށެއްގައި ސޮއިކުރި އިރު އަނެއް ރަށުގައި ވަނީ ފެނުގެ ނިޒާމް ގާއިމްކުރުމަށް ސޮއިކޮށްފަ އެވެ.\nއެއްބަސްވުމުގައި ޕްލޭނިން މިނިސްޓްރީގެ ފަރާތުން ސޮއިކުރެއްވީ ޑިރެކްޓަރު ޖެނެރަލް ފާތިމަތު ޝާނާ ފާރޫގެވެ.\nއެއްބަސްވުމުގައި ސޮއިކުރައްވާ ވާހަކަފުޅު ދައްކަވަމުން ޝާނާ ވިދާޅުވީ ފުރަތަމަ ހަތަރު މަހުގައި ޑިޒައިންގެ މަސައްކަތްތައް ކުރިއަށްދާނެ ކަމަށެވެ. ރަށް ސާވޭކުރުމުގެ މަސައްކަތް އެ ހަތަރު މަސްތެރޭ ކުރާނެ ކަމަށް އޭނާ ވިދާޅުވި އެވެ.\n"އީޕީއޭގެ ހުއްދަ ލިބުމާ އެކު އަމަލީ މަސައްކަތް ފެށިގެންދާނެ. މިއީ ދެ އަހަރު ދުވަހުގެ މުއްދަތަށް ދެމިގެންދާ މަޝްރޫއެއް،"\nއިތުރަށް ވާހަކަފުޅު ދައްވަމުން ޝާނާ ވިދާޅުވީ ފެނުގެ ނިޒާމް ގާއިމްކުރެވޭ ރަށްތަކުގައި އިންޓަގްރޭޓް ވޯޓާ ރިސޯސަސް މެނޭޖްމަންޓް ސިސްޓަމްތަކެއް ހުންނާނެ ކަމަށެވެ.\nއެއްބަސްވުމުގައި ސޮއިކުރެއްވުމަށްފަހު އެ މިނިސްޓްރީގެ ޑިރެކްޓަ ޖެނެރަލް ޝާނާ ވާހަކަފުޅު ދައްކަވަނީ--- ސަން ފޮޓޯ/ ފަޔާޒް މޫސާ\nފެނާއި ނަރުދަމާ ނިޒާމް ގާއިމްކުރާ ރަށްތަކަކީ ބ. ހިތާދޫ [35.5 މިލިއަން ރުފިޔާއަށް]، ރ. ރަސްގެތީމް [24.2 މިލިއަން ރުފިޔާއަށް]، ތ. ވަންދޫ [20.8 މިލިއަން]، ރ. ވާދޫ [19.2 މިލިއަން]، ށ. ކޮމަންޑޫ [23.5 މިލިއަން] ،ށ. މަރޮށި [35.3 މިލިއަން] އަދި ތ. ކަނޑޫދޫ [19.2 މިލިއަން] އެވެ.\nނަރުދަމާ ނިޒާމް ގާއިމްކުރާ ރަށަކީ ށ. ފޯކައިދޫ [16.9 މިލިއަން]އެވެ. ފެނުގެ ނިޒާމް ގާއިމްކުރާ ރަށަކީ ށ. ކަނޑިތީމް [17.9 މިލިއަން] އެވެ.\nހިދާތޫ، ރަސްގެތީމް، ފޯކައިދޫ، ކަނޑިތީމް އަދި ވަންދޫގައި ފެނާއި ނަރުދާމާ ނިޒާމް ގާއިމްކުރުމުގެ މަޝްރޫއު ހިންގަން ހަވާލުކޮށްފައި ވަނީ މޯހަން މުތާ އެކްސްޕޯޓްސް ޕްރައިވެޓް ލިމިޓެޑް ޖޮއިންޓް ވެންޗަ ވިތު ޕޮއިންޓް ތްރީ ޕްރައިވެޓް ލިމިޓެޑް އާ އެވެ.\nވާދޫ އަދި ކޮމަންޑޫގައި ފެނާއި ނަރުދަމާ ގާއިމްކުރުމުގެ މަސައްކަތް ހަވާލުކޮށްފައި ވަނީ އަޒްރޯވާ މޯލްޑިވްސް ޕްރައިވެޓް ލިމިޓެޑް ޖޮއިންޓް ވެންޗަ ވިތް ވޯޓާ އިންޖިނިއަރިން ސާވިސަސް އެފްޒެޑްއީ އާ އެވެ.\nމަރޮށި އަދި ކަނޑޫދޫގައި ފެނާއި ނަރުދަމާ ގާއިމްކުރުމުގެ މަސައްކަތް ހަވާލުކޮށްފައި ވަނީ ސްޓޭޓިކް ކޮމްޕެނީ ޕްރައިވެޓް ލިމިޓެޑް އާ އެވެ.\nއެ ރަށްތަކުގައި ފެނާއި ނަރުދަމާ މަޝްރޫއު ހިންގަނީ ދައުލަތުގެ ބަޖެޓުންނެވެ.\nރައީސް އިބްރާހިމް މުހައްމަދު ސޯލިހު މީގެ ކުރިން ވިދާޅުވެފައި ވަނީ އެމަނިކުފާނުގެ ވެރިކަމުގެ ފަސް އަހަރު ދުވަސް ނިމޭއިރު ފެނާއި ނަރުދަމާ ނާޅާ އެއްވެސް ރަށެއް ރާއްޖޭގައި ނޯންނާނެ ކަމަށެވެ.


Kareena aai Saif furathama ulhunee filaigen kaiveni kuran! – Iru\n17 އޮކްޓޫބަރު 2020\nނޭހާ ގެ ވެޑިންގ ފޮޓޯ ރޯހަންޕްރީތް ޝެއާ ކޮށްފި\nކަރީނާއާއި ސައިފް ފުރަތަމަ އުޅުނީ ފިލައިގެން ކައިވެނި ކުރަން!\nއަނޫޕަމް ކަރަން އަށް: ކުޗް ކުޗް ހޯތާ ހޭ ގައި އަހަރެންވެސް އުޅުނިން\nއަކްޝޭގެ ލަކްޝްމީ ބޮމް ބޯއިކޮޓް ކުރުމަށް ގޮވަނީ\nބިގް ބޮސްގެ އާ ބައިވެރިން ޝެހެނާޒަކަށް ކަމަކުނުދޭ!\nސުޝާންތުގެ މަރަށް ހަތަރު މަސް: ދައްތަ މީސްމީޑިއާއިން ގެއްލިއްޖެ!\nރަސްކަމާ ދެކޮޅަށް އަޑު އުފުލާތީ ތައިލެންޑުގައި ކުއްލި ހާލަތު އިއުލާންކޮށްފި\nކެފޭ ރެސްޓޯރެންޓުތައް ރޭގަނޑު 10:30އާ ހަމައަށް ހުޅުވާފައި ބެހެއްޓޭނެ\nޝާޝާ· 17 އޮކްޓޫބަރު 2020\nބޮލީވުޑްގެ މަޤުބޫލު ޖޯޑު ސައިފް އަލީ ޚާނާއި ކަރީނާ ކަޕޫރުގެ ކައިވެންޏަށް މިއަދު 8 އަހަރު ފުރިފައިވާއިރު، ބައެއް މީޑިއާތަކުން އަންނަނީ އެދެމީހުންގެ ގުޅުމާ ބެހޭގޮތުން އާންމުންނަށް މީގެކުރިން ނޭނގޭ ކަންތައްތަކެއް ހިއްސާކުރަމުންނެވެ. އެގޮތުން ބޮލީވުޑާ ބެހޭ އެކިއެކި ޚަބަރުތައް ގެނެސްދޭ ‘ބޮލީވުޑް ލައިފް’ އިން ލިޔެފައިވާ ޚަބަރެއްގައި ވަނީ، ކަރީނާއާއި ސައިފް 2012 ވަނަ އަހަރު ފިލައިގެން ގޮސް ސިއްރުން ކައިވެނިކުރަން އުޅުނު ވާހަކަ ކިޔައިދީފައެވެ.\n2013 ވަނަ އަހަރު ކަރީނާ ‘ވޯގް’ މެގަޒިނަށް ދިން އިންޓަވިއުއަކާ ހަވާލާދީ ލިޔެފައިވާ ގޮތުގައި، ފިލައިގެން ގޮސް ކައިވެނި ކުރާނެ ކަމުގެ އިންޒާރު ކަރީނާ އޭނާގެ މައިންބަފައިންނަށް ދިނީ، ބޮޑު ހަފްލާއެއް ބާއްވައިގެން ކައިވެނި ކުރުމަށް އެމީހުން އެދެމުން ދިޔުމުންނެވެ. އެއާ ޚިލާފަށް ކަރީނާ އާއި ސައިފް ބޭނުންވީ މީޑިއާތަކަށް ވެސް ނޭނގި، ވަރަށް ސިއްރުވެރި “ޕްރައިވެޓް” ހަފްލާއެއް ބާއްވާށެވެ.\n“އަހަރެމެން ދެމީހުން އިންޒާރުދިނިން، އެގޮތަށް ބާއްވަން އެއްބަސް ނުވެއްޖިއްޔާ ފިލައިގެން ގޮސް ލަންޑަނުގަ ކައިވެނި ކުރާނެ ކަމަށް”، އިންޓަވިއުގައި ކަރީނާ ކިޔައިދިނެވެ. އަދި އޭގެ ސަބަބެއް ކަމަށް ބުނީ، އެމީހުންގެ ދިރިއުޅުމުގައި ކުރާ ކޮންމެ ކަމެއް މީޑިއާތަކުގެ ސަމާލުކަމަށް އައިސް އެންމެންގެ ނަޒަރު ހުއްޓޭތީ، އެއްވެސް ކަމެއްގައި “އަގެއް ނެތް” ކަމުގެ އިހުސާސް ކުރެވުމެވެ.\n“މީޑިއާއިން އެނގެން ބޭނުންވާނެ ކައިވެނީގެ ހަފްލާގަ ކާން ހުރީ ކޮން އެއްޗެއް ކަމާ، އަހަރެން ލައިގެން ހުރީ ކޮން ބްރޭންޑެއްގެ ހެދުމެއް ކަމާ، އަހަރެމެން ދަޢުވަތުދިނީ ކޮން ބަޔަކަށް ކަމާ މި ހުރިހާ އެއްޗެއް. އެހެންވެ އަހަރެމެން ދެމީހުން ހިތަށް އެރީ އޭރުން އަހަރެމެންގެ ކައިވެނީގަ އެއްވެސް ޙާއްސަކަމެއް ނެތޭ”، ކަރީނާ ކިޔައިދިނެވެ.\nގިނަ ޕްރޮޖެކްޓް ތަކެއް ވަނީ އަހަރެން އަތުން ފޭރިގެންފައި: ބޮބީ\nކަރީނާ އިތުރަށް ބުނީ، ސައިފް އާއި ދެމީހުން ބޭނުންވީ އެމީހުންގެ ގުޅުމުގެ އެންމެ މާތް ހަރުފަތް (ކައިވެނި) އަމިއްލަ ކަމެއްގެ ގޮތުގައި ބާއްވަން ކަމަށެވެ. ނަމަވެސް އެމީހުން ވަކި ޕްރޮޓޮކޯލް އަކަށް އަމަލުކުރި ކަމަށާއި، ކައިވެނި ރެޖިސްޓާ ކުރުމަށްފަހު ޓެރަސް މައްޗަށް ގޮސް މީޑިއާތަކަށް ހަނާ އަޅައި ކައިވެނި ކުރެވުން ކަން އިޢުލާނުކުރި ކަމަށް ކަރީނާ ބުންޏެވެ. “އެކަމަކު އެއަށްވުރެ އިތުރަށް އެމީހުންނަށް (މީޑިއާތަކަށް) އެނގޭކަށް ނުޖެހޭ”، ކަރީނާ ބުނެފައިވެއެވެ.\n2012 ވަނަ އަހަރުގެ އޮކްޓޯބަރު މަހު ކަރީނާއާއި ސައިފްގެ ކައިވެނި މުމްބާއީގެ ބާންޑްރާގައި ކުރެވުނީ ޕްރައިވެޓް ހަފްލާއެއްގެ ތެރެއިންނެވެ. އެ ކައިވެންޏަށް4އަހަރު ފަހުން ކަރީނާއަށް ވަނީ ފިރިހެން ކުއްޖަކު ލިބިފައެވެ. އެއީ މިހާރު ގިނަ މީޑިއާތަކެއްގެ ސަމާލުކަން ލިބި މަޝްހޫރުވެފައިވާ ތައިމޫރު އަލީ ޚާން ޕަތައުޑީއެވެ. އެއާއެކު ކަރީނާ މިހާރު އިނީ އޭނާގެ ދެވަނަ ދަރިއަށް ބަލިވެއެވެ.


BREAKING NEWS: Covid-19: France In Ithuru 642 Meehaku Maruvejje - Vaguthu\nކޮވިޑަށް މަޑުޖެހުމެއް ނެތް، އާއްމުންނަށް ބިރެއް ނެތް! - 23 މިނެޓް ކުރިން\nކޮވިޑް-19: ފްރާންސުން އިތުރު 642 މީހަކު މަރުވެއްޖެ\nކޮވިޑް-19 ޖެހިގެން ފްރާންސް އިން އިތުރު 642 މީހަކު މަރުވެއްޖެއެވެ.\nމި ބަލީގައި އެގައުމުން މިއަދު އެކަނި 642 މީހަކު މަރުވެފައިވާއިރު، މިހާތަނަށް އެގައުމުން ޖުމްލަ 19،323 މީހަކު ވަނީ މި ބަލީގައި މަރުވެފައެވެ. އަދި މިއަދު އެގައުމުން 3،824 މީހަކަށް ބަލި ޖެހިފައިވާއިރު، އެގައުމުން ބަލި ޖެހުނު މީހުންގެ ޖުމްލަ އަދަދު މިހާރު ވަނީ 151،793 އަށް އަރާފައެވެ.\nކޮވިޑް-19 ޖެހިގެން ފްރާންސް އިން ގިނަ ބަޔަކު މަރުވެފައިވާއިރު، އެގައުމުން ބަލި ޖެހުނު މީޙުންގެ ތެރެެއިން 35،983 މީހަކު ވަނީ ރަނގަޅުވެފައެވެ. އެހެންނަމަވެސް އެގައުމުގައި ބަލި ޖެހިގެން ހާލު ސީރިޔަސް 5،833 މީހަކު ތިބިކަމަށް ތަފާސް ހިސާބުތަކުން ދައްކައެވެ.\nމިހާތަނަށް މުޅީ ދުނިޔެއިން 2,313,897 މީހަކު ވަނީ ކޮވިޑް-19 އަށް ފައްސިވެފައެވެ. އަދި 159,033 މީހަކު ވަނީ މި ބަލީގައި މަރުވެފައެވެ. ބަލި ޖެހުނު މީހުންގެ ތެރެއިން 591,297 މީހަކު ބަލިން ރަނގަޅުވެފައިވީ ނަމަވެސް، ބަލީގެ ސަބަބުން 55,169 މީހެއްގެ ހާލު ސީރިޔަސް އެވެ.


MIRA ge "tax dhakkaa faraiththakuge charter" ah au badhalu thakeh - Hali News\nމީރާގެ މައި އޮފީސް: ފޮޓޯ މިހާރު\nމީރާގެ "ޓެކްސް ދައްކާ ފަރާތްތަކުގެ ޗާޓަރ" އަށް އައު ބަދަލުތަކެއް\n19 January 2021, 22:38\nމީރާގެ "ޓެކްސް ދައްކާ ފަރާތްތަކުގެ ޗާޓަރ" އިތުރު ބަދަލުތަކަކާއެކު އަލުން ޝާޢިއުކޮށްފި ކަމަށް މީރާއިން ވިދާޅުވެއްޖެއެވެ.\nމީރާގެ "ޓެކްސް ދައްކާ ފަރާތްތަކުގެ ޗާޓަރ" އަކީ އެތަނުން ފޯރުވައިދޭ ޚިދުމަތްތަކުގެ ފެންވަރާއި، ޓެކްސް ދައްކާ ފަރާތްތަކާއި އަދި އެހެނިހެން ފަރާތްތަކުން މީރާގެ ކިބައިން އުންމީދުކުރެވިދާނެ ކަންތައްތައް ހިމަނައިގެން މީރާއިން ތައާރަފުކޮށްފައިވާ ޗާޓަރއެކެވެ.\nމި ޗާޓަރގައި ޓެކްސް ދައްކާ ފަރާތްތަކުގެ ހައްގުތަކާއި ޒިންމާތައްވެސް ބަޔާންކުރެވިފައިވެއެވެ. މި ޗާޓަރގެ ބޭނުމަކީ މީރާއިން ޚިދުމަތް ހޯދާ ފަރާތްތަކަށް އެހީތެރިވެދިނުމުގެ އިތުރުން، ޚިދުމަތް ހޯދާ ފަރާތްތަކުންވެސް މީރާއަށް އެހީތެރިވެދިނުން ކަމަށް މީރާއިން މައުލޫމާތު ދެއްވާފައި ވެއެވެ.\n"ޓެކްސް ދައްކާ ފަރާތްތަކުގެ ޗާޓަރ" އަށް ގެނެވިފައިވާ ބަދަލުތަކަށް ބަލާއިރު، މީރާގެ ޚިދުމަތުގެ ފެންވަރުގެ މިންގަޑުތަކަށް ވަނީ ބަދަލުގެނެސްފައެވެ. މީގެ އިތުރުން، ޓެކުހާ ގުޅޭ ޒިންމާތައް އަދާކުރުމުގައި މީރާގެ އޮންލައިން ޚިދުމަތްތައް ބޭނުންކުރުމުގެ މުހިންމުކަން ފާހަގަކޮށް، މި ވަސީލަތްތައް ބޭނުންކުރުމަށް އިސްކަންދިނުމަށް ބާރުއަޅައިފައިވާކަން ފާހަގަކުރެވެއެވެ.\nމި ޗާޓަރުގައި ކަނޑައަޅައިފައިވާ ޚިދުމަތުގެ ފެންވަރުތަކާ އެއްހަމައަށް މީރާގެ ޚިދުމަތްތައް ދިނުމަށް އެތަނުން ބޮޑު އިސްކަމެއް ދެއްވާނެ ކަމަށް އެ އޮތޯރިޓީން ހާމަކުރައްވާފައިވެއެވެ. އަދި މީރާގެ އަމާޒަކީ ޓެކްސް ދައްކާ ފަރާތްތަކަށް ފެންވަރު ރަނގަޅު ޚިދުމަތްތަކެއް ފޯރުވައިދޭ ޕްރޮފެޝަނަލް މުއައްސަސާއެއްގެ ގޮތުގައި އަބަދުވެސް އޮތުންކަމަށް އެ އޮތޯރިޓީން މައުލޫމާތު ދެއްވާފައި ވެއެވެ.\nއިތުރު ލިޔުންތައް މީރާ


Kulhudhuffushi Online - Hanimaadhoo School gai Cadet ge harakaaithah fashaifi\n121 ދަރިވަރުންނާއެކު ހަނިމާދޫ ސްކޫލުގައި ކެޑޭޓް ހަރަކާތްތައް ފަށައިފި\nއަބްދުލް ވާހިދު ޙަސަން -9މަސް ކުރިން -6މާރޗް 2018\nހދ ހަނިމާދޫ ސްކޫލުގައި ކެޑޭޓްގެ ހަރަކާތްތައް މުޅިން އަލަށް ފަށައިފި އެވެ. މިހަރަކާތްތައް ފަށާފައިވަނީ އިއްޔެ އެވެ.\nހަނިމާދޫ ސްކޫލުގެ ޕްރިންސިޕަލް އަބުދުލް މުހުސިން ވިދާޅުވީ ކެޑޭޓްގެ ހަރަކާތްތައް އިއްޔެ ފަށައިގެން ކުރިއަށްދާއިރު އެހަރަކާތްތައް ދަރިވަރުންގެ ފަރާތުން ވަރަށް ބޮޑު ތަރުހީބެއް ލިބެމުންދާ ކަމަށެވެ.\nހަނިމާދޫ ސްކޫލުގައި ކެޑޭޓް ހަރަކާތްތައް ފަށާފައިވަނީ 121 ދަރިވަރުންނާއެކު އެވެ.\nހަނިމާދޫ ސްކޫލްގެ ކެޑޭޓް ހަރަކާތްތައް ކުރިއަށްދަނީ–\nމުހުސިން ވިދާޅުވީގޮތުގައި ކެޑޭޓް ހަރަކާތްތައް ފެށިގެންދިޔަ ކައިރި މުސްތަގުބަލެއްގައި ބޭންޑްގެ ހަރަކާތްތައް ފެށޭތޯ މަސައްކަތްކުރަމުންދާ ކަމަށެވެ. ކެޑޭޓާއެކު ބޭންޑް ނުފެށުނީސް އިންސްޓަކްޓަރުން ހޯދުމުގެ ދަތިތަކާހުރެ ކަމަށް މުހުސިން ފާހަގަކުރެއްވި އެވެ. ނަމަވެސް ބޭންޑްގެ ހަރަކާތްވެސް ފެށި ކުރިއަށްދާނެކަމަށް އޭނާ ވިދާޅުވި އެވެ.\nވަރުގަދަ ސްކައުޓް ގުރޫޕެއް އޮތް ސްކޫލެއްކަން ފާހަގަކުރައްވަމުން މުހުސިން ވިދާޅުވީ ތަފާތުއެކު ސަބަބުތަކާހެދި ސްކައުޓް ހަރަކާތްވެސް ހުއްޓިފައި އޮތުމަށްފަހު އަލުން އަނެއްކާވެސް ކަބުސް ކައުޓް، ފަށައިގެން އެ ހަރަކާތް ފަށާފައިވާ ކަމަށެވެ.\nމުހުސިން ވިދާޅުވީ ކެޑޭޓް ފަށައިގެން ކުރިއަށްދަނީ އެމްއެންޑީއެފްގެ ވަރަށް ބޮޑު އެހީތެރިކަމެއް ލިބިގެން ކަމަށާއި އަދި އޭގެ އިތުރުން ރަށު ރައްޔިތުންނާއި މުވައްސަސާތަކުގެ އެހީތެރިކަމާއި އެއްބާރުލުން ވަރަށް ބޮޑަށް ލިބެމުންދާ ކަމަށް މުހުސިން ވިދާޅުވި އެވެ. އެކަމަށްޓަކާ އެފަރާތްތަކަށް ވަރަށް ބޮޑަށް ޝުކުރުއަދާކުރައްވާކަމަށް އޭނާ ވިދާޅުވި އެވެ.\nސްކޫލުތަކުގައި ކުރިއަށްގެންދާ އިތުރު ހަރަކާތްތަކުގެ ތެރެއިން ކެޑޭޓް ފާހަގަކުރެވިފައިވަނީ ދަރިވަރުންގެ މެދުގައި މަގުބޫލު ހަރަކާތްތަކަށެވެ.\nހަނިމާދޫ ސްކޫލުގެ ދަރިވަރުންތަކެއް ތަޖުރިބާ ދަތުރެއްގައި ބ. އަތޮޅުގެ ތިން ރަށަކަށް !\nހަނިމާދޫ ސްކޫލްގެ އެކޯ ކްލަބުން ގޮނޑުދޮށް ސާފުކުރުމުގެ ޕްރޮގްރާމެއް ކުރިއަށް ގެންގޮސްފި\nގިލި ލަންކަންފުށިން ހަދިޔާކުރި ބައިސްކަލްތައް އަފީފުއްދީން ސްކޫލަށާއި ހަނިމާދޫ ސްކޫލަށް\nހަނިމާދޫ ޒުވާނުންގެ ޖަމިއްޔާ އާއި ހަނިމާދޫ ސްކޫލް ގުޅިގެން އެވެއާނެސް ޕްރޮގްރާމެއް ހިންގައިފި\nއެސްޓީއޯއިން ޑީސަލްއާއި ޕެޓްރޯލް ވިއްކާ އަގު ހެޔޮކޮށްފި


Nasheed ge verikamugai Addu meehun athun vakikuri goathithah alun havaalu kuranee | Mihaaru\nއައްޑޫ މީހުން އަތުން ނެގި ގޯތިތައް އަލުން ހަވާލުކުރަން ފަށަނީ\nހޮސްޕިޓަލަކަށް ބަދަލު ކުރަމުން އަންނަ އީސީސީ އިމާރާތް މަތިން މިހާރު ފެންނަ ގޮތް. ފޮޓޯ/ ޓްވިޓާ\n19 ޖޫން 2018 - 20:24\nއެ ގޯތިތައް އަލުން ހަވާލުކުރާނެ ކަމަށް ރައީސް އަބްދުﷲ ޔާމީންގެ ސަރުކާރުން އިއުލާން ކުރީ މި އަހަރުގެ ފެބްރުއަރީ މަހު، ޕީޕީއެމުން އައްޑޫގައި ބޭއްވި ކެމްޕެއިން ހަރަކާތެއްގަ އެވެ.\nމިނިސްޓަރު މުއިއްޒާ ހަވާލާ ދެއްވައި، އައްޑު އަށް އޭރު ވަޑައިގެންނެވި އިކޮނޮމިކް މިނިސްޓަރު މުހައްމަދު ސައީދު ވިދާޅުވެފައި ވަނީ، އެ ބިންތައް ދުރު ނޫން މުސްތަގުބަލެއްގައި ހަވާލުކޮށް ދޭނެ ކަމަށެވެ. އަދި އެކަމާ ގުޅޭ އުސޫލު ވަރަށް އަވަހަށް ސަރުކާރުން އިއުލާން ކުރާނެ ކަމަށް ވިދާޅުވެފައި ވެ އެވެ.\nހައުސިން މިނިސްޓަރު މުއިއްޒު މިރޭ ކުރެއްވި ޓްވީޓެއްގައި ވިދާޅުވީ "...އައްޑޫ ރައްޔިތުންގެ އަތުން ވަކިކުރި ގޯތިތައް އަނބުރާ ހަވާލުކުރަން ރައީސް ޔާމީން ނިންމަވައި، އެ ގޯތިތައް އަންނަ ހަފުތާ އިން ފެށިގެން ހަވާލު ކުރަން ފަށާނަން" ކަމަށެވެ.\nއައްޑޫގެ އިތުރުން އައްޑޫ ނޫން ސަރަހައްދުތަކުގެ ބައެއް މީހުންނަށް ވެސް ހިތަދޫ މާމެންދޫ ސަރަހައްދުން ދިރިއުޅުމަށް ދޫކޮށްފައިވާ ބައެއް ގޯތިތައް ބަދަލު ދޭ ގޮތަށް ސަރުކާރަށް ނެގީ، ކުރީގެ ރައީސް މުހައްމަދު ނަޝީދުގެ ވެރިކަމުގައި 2011 ގައި ސާކް ސަމިޓް ބާއްވަން އިކުއެޓޯރިއަލް ކޮންވެންޝަން ސެންޓަރު އިމާރާތް ކުރުމަށެވެ. އޭރު އެ ބިންތައް ނަގައި، އެ ސަރަހައްދަކީ މީހުން ދިރިނޫޅޭ ފަޅު ރަށެއްގެ ގޮތުގައި ވެސް ސަރުކާރުން ކަނޑައެޅި އެވެ.\nރައީސް މުހައްމަދު ނަޝީދު ހައުސިން މިނިސްޓްރީ ހައުސިން ޔުނިޓް ކުރީގެ މިނިސްޓަރު ޑރ. މުހައްމަދު މުއިއްޒު ހައުސިން މިނިސްޓަރު އައްޑޫ ސ. ހިތަދޫ\nމިސަރުކާރުން ކޮށްދިން ކަމެއް ބުނެބަލަ އައްޑޫގެ ތަރައްޤީ އަށް؟......5 އަހަރުގެ ދައުރެއްނިމި އަނެއްކާވެސް ވޯޓު ބޯމަތިވެއްޖެއް!!! ކޮބާތޯ ނަރަދަމާގެ ނިޒާމު، ކޮބާތޯ ސާފު ބޯފެނުގެ ނިޒާމު...ކޮބާތޯ އަޅާދޭން ބުނި ފުލެޓުތަ؟ ކޮބާތޯ އަޅާދޭން ބުނި ހޮސްޕޓަލް..ކޮބާތޯ ތާރުއަޅާދޭން ބުނި އިތުރު މަޤުތަށް...މާލޭފިޔަވައި އެންމެ ގިނަ ދުއްވާ އެއްޗެހި ދުއްވާތަން ހަމަ މާލެއެކޭ އެއްފަދައިން އަހަރުމެން އެއްވަރަކަށް ދުއްވާއެއްޗެސްސައް އަހަރީ ފީދއްކަން،އެކަމަކު މަގުއޮތް ގޮތްބަލާބަލަ....2013 ވެރިކަމެއް އައުމުގެ ކުރިން ބުނި ކޮންމެ އާއިލާކަށް ޑރ...ބޭނިއިސް ނުބޭނިއަސް 10 ހާސް....ދަޑުވެރިންން ކޮބާ ދޭން ބުނި އެއްޗެހި...މިވެރިކަން އައިފަހުން ކަރަންޓުވީ އަގުބޮޑު....މިހެންގޮސްކިޔާނެ ކަމެއްނެތް 400 ގެ ސަފުހާފޮތެއްގެ ލިޔުނަސް ހުސް ވާވަރަށް އެބަހުރި ކަންތަށްތަށް....މިފަހަރު އަޑޫ ރައްޔިތުން މިތިބީ ވ.ވިސްނަގެން ހަމަހިމޭނުން...އައްޑޫ ގެ ރައްޔިތުން އޮޅުވާލެވުން ދުވަސް މާޒީ ވެގެން ގޮސްފި...\nތިއީވެސް ރައްޔިތުން އޮޅުވާލަން ކުރާކަމެއް...ގޯތި ދޫކުރަން ފަށާއިރު އަނެއްކާވެސް މިދެނީ ކުރިން ބަޔަކަށް ބިން ދޫކުރިތަނުން ބިން...ކޮބާ ކުރިން އެތަނުން ގޯތި ލިބުނުމީހުންގެ ހައްޤު? ކޮބާ އައްޑޫގަ އެޅި ޓާޝަރީ ހޮސްޕިޓަލް? ކޮބާ ތާރުއެޅި މަގުތައް...ކޮބާ ދޫކުރި ފްލެޓްތައް? ރައްޔިތުންގެ ވޯޓް ހޯދަން އަންނައިރު މިކަންކަން ފުރިހަމަކޮށްފަ ދެންއާދޭ ގޭގެއަށް ވޯޓޭކިޔާފަ....ވައުދުތައް ނުފުދި ވޯޓެއް ނުލިބޭނެ...\nރަނގަޅު ވިސްނުމެއް. ޕީޕީއެމް، ތި ބިންތައް ނުލިބިގެން އެމީހުން ޕީޕީއެމް އަށް ސަޕޯޓް ނުކުރަނީ. އަވަހަށް ބިންތަކުގެ މައްސަލަ ހައްލުކުރަން ފެނޭ. އަދި ރަނގަޅުވާނެ ތަންކޮޅެއް ބޮޑު ގޯތިތައް ދީފިއްޔާ.\nހުޅުމާލެއިން ބައެއްމީހުންނަށް ލިބުނު ބިންތައް މުއިއްޒުވަނީ އަތުލާފަ.އެބިންތައްވެސް އޭގެ ހައްގުވެރިންނަށް ދޭންވާނެދޯ\nއައްޑޫގެ ބިންތައް ޙަވާލުކުރަން ކަނޑައެޅުނު އިރު ހއ ދިއްދޫ ހައުސިންގ ޔުނިޓްތައް ލިބުނުފަރާތްތަކަށް އެތަންތަން ހަވާލުކުރާނެ ދުވަހެއް އަދިވެސް ކަނޑައެއް ނޭޅޭ އެތަންތަން ހުރެެ ހަލާކުވަނީ އެތަންތަން ލިބުނު މީހުންނާ ހަވާލުނުކުރެވި ހުރެ\nބައްޔެއްތަ. އަހަރެންގެ ބަލަދު އަރާ މަޔަކާއި ބަފައެއް، އަންބަކާ 3ދަރިން އެބަތިބި، ސަރުކާރުގައި މިދެފައިން ހިނގާ ގޮސް ބިންކޮޅެއް ދޭތޯ އާދެސްނުކުރާކަށް ވެރިއެއްނެތް. އައްޑޫގައި އެންމެ ފަހުން ރައްޔިތުންނަށް ބިންދޫކުރީ 1998ވަނަ އަހަރު އޮކްޓޯބާރގަ، މިއީ 2018ޖުލައި، މި20 އަހަރު ދުވަހު މީހުންނާއި އިންހާ މީހުން ތިބީ އެކިމީހުންގެ ބޯހިޔަލުގަ. ރާއްޖޭގެ ރައްޔިތުންތިބީ އައްޑޫ ވަރަށް ތަރައްޤީ ކޮށްފީމޭބުނެ އޮޅުވާލާފަ. ހުވާކޮށް މިބުނަނީ ނަޝީދު ސަރުކާރުން އެޅި 153 ފޮލެޓް ފިޔަވާ ހިތަދޫގައި ފްލެޓެއްނެތް. މިސަރުކާރުން ނަޝީދަށް ފުރައްސާރަކުރަން އެފްލެޓްތައް މީހަކަށްނުދީ ހަލާކުކުރާތާ މިވަނީ 5އަހަރު. ކާކު ޤަބޫކު ކުރާނީ އައްޑޫގައި ނަރުދަމާ ނިޒާމެއް ނެތޭ ބުނެފިނަމަ؟2011 ވަނައަހަރު ފެށި ނަރުދަމާގެ މަސައްކަތް2018 ވީއިރު އަދި މުޅި އައްޑޫގެ އެއްމެ ގެއަކަށް ގުޅާފަނެތް. އީސީސީ ހަލާކުކޮށްގެން ނަމަވެސް ހޮސްޕިޓާއަޅާތީ އުއްމީދެއްގެ ތިއްބާ އިއްޔެ އިއުލާންކުރީ ހޮސްޕިޓަލުގައި ކުރިން ބުނި ޚިދުމަތް ޤާއިމުކޮށް ނުދެވޭނެ ކަމަށް.\nމިނިސްޓްރު ބުނީމަ ދެން ހިތުން މިފެށުނީ...އެކަމަކު އައްޑޫގަ ހުންނަ ހައުސިންގެ މުވައްޒަފުންނަށް ތީގެ މައުލޫމާތެއްނެތް....ހަމަޓަސްޕަޓަސް ނިދާހޭލާފަ ނޫސް އިންޓަވިއު...ކިހާ ބޮޑު ޖޯކެއް...މައުލޫމާތު ލިބޭގޮތުގަ ތިތަނުގެ ސާވޭއެއެއް މަގެއްހެދިފަނެތް...އެކަމަކު އަންނަ ހަފްތާ ދޫކުރަން ފަށަނީޔޯ....ނަސީބެއްނު ކަނޑުހިއްކާ ވާހަކަ ނުބުނިކަން....ތިހެން ދޫކުރި ފްލެޓްތަކުގަވެސް އުޅޭ ލޮލަށް ނުފެންނަ މީހުން..\nއެހެން ވެގެން އަޅުގަނޑު މިސަރުކާރައް އާއެކޭބުނަނީ ކިހާރަނގަޅު މަގޭ ގޯތި އަނބުރާލިބެނީ ހެައް ހެއް\nމިފަހަހަރު ހަވާލުކުރާނެ. ގެދޮރު އިމާރަތް ކުރެވުނީމަ ދެން އަތުލާނީ. ހުސް ކެމްޕެއިނީ ހިޔާލީ ދުނިޔެ\nމުޅިން ވެސް އޮޅުވާލުން. އޭރުގެ އަކަފޫޓުްގެ ދެބައިކުޅަ އެއްބަޔަށްވުރެ މަދުން ދެނީ. މިއީ ކައުންސިލުން ވެސް ނިންމާފައިވާ ގޮތާއި ހިލާފަށް ކުރާ ކަމެއް. އޭރު އެއްބަސްވުން ހަދާފައިވަނީ ހަމަ އެވަރުގެ ތަނެއް ދޭ ގޮތަށް.


ކޯވިޑް19: މިހާލަތުގައި ރާއްޖެއިން ބޭރުގައި ދިރިއުޅޭ ފަރާތްތައް ރާއްޖެއައުން ، ދީނީ ނަޒަރަކުން – Dhen.mv\nކޯވިޑް19: މިހާލަތުގައި ރާއްޖެއިން ބޭރުގައި ދިރިއުޅޭ ފަރާތްތައް ރާއްޖެއައުން ، ދީނީ ނަޒަރަކުން\nMarch 30, 2020 - 3:16 pm\nކޮވިޑް19 ގެ ބަލިމަޑުކަން މުޅި ދުނިޔެ ތަހައްމަލް ކުރަމުން އަންނައިރު ރާއްޖޭން ބޭރުގައި ދިރިއުޅޭ އެތަކެއް ދިވެހިންނެއް ވަނީ އެނބުރި ރާއްޖެ އައިސްފައެވެ. އަދި އެނބުރި އަންނަ ބޭނުންވެ ނާދެވިފައިތިބި ދިވެހިންވެސް މަދެއް ނޫނެވެ.\nނަމަވެސް އެއް ބަޔަކު ދަނީ މިގޮތަށް ރާއްޖެއިން ބޭރުން ގިނަ ދިވެހިންތަކެއް އެނބުރި އަންނާތީ ކަންބޮޑުވުން ފާޅުކޮށްފައެވެ. މިގޮތުން އަންނަ ގިނަ ދިވެހިން ދިރިއުޅެނީ ބަލި ބޮޑަށް ފެތުރިފައިވާ ގައުމުތަކަށް ވުމާއެކު ގިނަ ބަޔަކު ބުނަމުންދަނީ އެމީހުން އެނބުރި އައުމަކީ ރާއްޖޭގައި ވެސް ބަލި އިތުރަށް ފެތުރުމަށް ހުޅުވިގެންދާ މަގެއް ކަމަަށެވެ. އަދި ހުރިހާ ރައްޔިތުންގެ ރައްކާތެރިކަމަށްޓަކައި ވެސް އެންމެ ރަނގަޅު ގޮތަކީ އެމީހުން އެތިބި ގައުމެއްގައި މަޑުކޮށްގެން ތިބުން ކަންވެސް ފާހަގަކޮށްފައިވެއެވެ.\nރާއްޖެއިން ބޭރުގައި ތިބި ދިވެހިން ރާއްޖެއަށް އެނބުރި ގެނައުމަށް ދެކޮޅު ހަދާ މީހުން އިތުރަށް ބުނަމުންދާ އެއް ވާހަކައަކީ ތިބާ އުޅޭ ރަށެއްގައި ނުރައްކާތެރި ބަލިމަޑުކަމެއް ފެތުރޭނަމަ އެރަށަކުން ނުނިކުތުމަށާއި އެރަށަކަަށް ނުވަނުމަށް އޮންނަ ކީރިތި ރަސޫލާގެ ހަދީޘް ބަސްފުޅެވެ.\nމި މައްސަލައިގައި ބަހުސް ކުރެވެމުންދާ މި ދަނޑިވަޅުގައި ރާއްޖޭގެ މަޝްހޫރު ދީނީ އިލްމުވެރިޔާ ޑރ. އަހުމަދު އިޔާޒް ވަނީ މިކަމަަށް ޖަވާބު ދެއްވާފައެވެ.\nޝައިޚް ވިދާޅުވެފައިވާގޮތުގައި މިހާލަތުގައި ރާއްޖެއިން ބޭރުގައި ތިބި ދިވެހިން އެނބުރި ރާއްޖެއައުމުގައި އެއްވެސް ހިލާފެއް ނެތެވެ.\nއާންމު ރައްޔިތަކު ކުރި ސުވާލަކަށް ޖަވާބު ދެއްވަމުން ޑރ. އިޔާޒް ވިދާޅުވެފައިވާ ގޮތުގައި ރާއްޖެއަށް އެމީހުން އެނބުރި އަންނައިރު ދެތަނުގައި ވެސް ބަލިމަޑުކަން އެބައުޅޭކަމަށާއި ރަސޫލާގެ ހަދީޘް ގައިވަނީ ބަލިއުޅޭތަނަކުން ބަލި ނޫޅޭ ތަނަކަށް ހިޖުރަ ނުކުރުމަށްކަމުގައެވެ. އަދި ގިނަ މީހުން އަންނަނީ މަޖުބޫރުވެގެންކަމާއި އެނބުރި އައުމަށްފަހުގައި ވެސް 14 ދުވަހުގެ ކަރަންޓީނު ފުރިހަމަކޮށް މީހުންގެ ތެރެއަށް ނިކުމެވެނީ ބައްޔަށް ޓެސްޓުކޮށް ބަލި ނެތްކަން ޔަގީންކުރުމަށް ފަހުގައިކަންވެސް ޑރ.އިޔާޒްގެ ޖަވާބުގައި ވަނީ ފާހަގަކޮށްފައެވެ.\nރާއްޖޭގައި މިހާތަނަށް ޖުމްލަ 17 މީހަކު ވައިރަހަށް ޕޮސިޓިވްވެފައިވާއިރު މީގެ ތެރެއިން 13 މީހުންވަނީ ބަލިން މުޅިން ރަނގަޅުވެފައެވެ. މި 13 މީހުނަކީ ވެސް ބިދޭސީން ކަމަށް ވާއިރު ރާއްޖޭގައި ބަލި ޖެހިފައި މިހާރު ބާކީ ތިބީ ދެ ދިވެހިންނެވެ.


Covid-19: Colombo gai muhdhatheh nei gothah curfew iulaan koffi | Mihaaru\nލަންކާގައި ކާފިއު އިއުލާންކޮށްފައިވާ އިރު ފުލުހުންގެ މީހަކު އިއްޔެ މަގުތައް ބަލަހައްޓަނީ. --ފޮޓޯ:އޭއެފްޕީ\nކޮވިޑް-19: ކޮލަމްބޯގައި މުއްދަތެއް ނެތް ގޮތަށް ކާފިއު އިއުލާންކޮށްފި\n25 މާޗް 2020 - 16:31\nކޮލަމްބޯ (މާޗް 25) - ކޮރޯނާވައިރަސް ކޮންޓްރޯލް ކުރުމަށް ސްރީ ލަންކާގައި އިއުލާންކޮށްފައިވާ ކާފިއު، ވެރިރަށް ކޮލަމްބޯ އާއި ގަމްޕަހާ އަދި ކަލުތަރަ ޑިސްޑްރިކްޓުގައި މުއްދަތެއް ނެތް ގޮތަށް އިތުރުކޮށްފި އެވެ.\nރައީސްގެ މީޑިއާ ޑިވިޝަނުން ބުނީ އެ ތިން ޑިސްޓްރިކްޓް ބެލެވިފައި ވަނީ ކޮރޯނާވައިރަސް އެންމެ ބާރަށް ފެތުރޭ ސަރަހައްދުތަކުގެ ގޮތުގައި ކަމަށެވެ.\nސްރީ ލަންކާ އިން އެންމެ ފުރަތަމަ ކާފިއު އިއުލާން ކުރީ މިދިޔަ ހުކުރު ދުވަހުން ފެށިގެން ހޯމަ ދުވަހުގެ ހެނދުނާ ހަމައަށެވެ. ނަމަވެސް އިއްޔެ އިން ފެށިގެން ކާފިއުގެ މުއްދަތު ވަނީ އިތުރުކޮށްފަ އެވެ.\nލަންކާގެ ޑިފެންސް ސެކްރެޓަރީ މޭޖަ ޖެނެރަލް ރިޓަޔާޑް ކަމާލް ގުނަރަތުނަ ވިދާޅުވީ ކާފިއުގެ ވަގުތު އިތުރު ކުރީ އާއްމުންގެ ރައްކާތެރިކަމަށްޓަކައި ކަމަށެވެ. ނަމަވެސް މި މަހު 20 ވަނަ ދުވަހު އެންމެ ފުރަތަމަ ކާފިއު އިއުލާންކުރި ފަހުން އަމުރާ ޚިލާފުވާ މީހުން އިތުރުވަމުން އަންނަ ކަމަށް އޭނާ ވިދާޅުވި އެވެ.\nކާފިއުގެ އަމުރާ ޚިލާފުވެގެން އިއްޔެގެ ނިޔަލަށް 3،700 މީހުން ހައްޔަރުކޮށްފައިވާ ކަމަށް ފުލުހުން ބުންޏެވެ. އަދި 715 ވެހިކަލް ހިފަހައްޓާފައިވާ ކަމަށް ވެސް ފުލުހުން ބުންޏެވެ.\nޑިފެންސް ސެކްރެޓަރީ ވިދާޅުވީ ލަންކާގެ ކަރަންޓީން ސެންޓަރުތަކުގައި އޮބްޒަވޭޝަނުގައި މިހާރު 3،500 މީހުން އެބަތިބި ކަމަށެވެ. އަދި ހޯމް އައިސޮލޭޝަންގައި 19،000 މީހުން ބައިތިއްބާފައިވާ ކަމަށް ވެސް އޭނާ ވިދާޅުވި އެވެ.\nލަންކާ އިން ވަނީ 102 މީހުން ކޮރޯނާވައިރަހަށް ޕޮޒިޓިވްވެފަ އެވެ.\nއިތުރު ލިޔުންތައް ސްރީ ލަންކާ\n14 hours ago 19\nމި އެކްޓަރުންގެ މަތިން ހަނދާންވޭތަ؟


MIRA; Siyaasee hathiyaarakah vegen nuvaane! | Mihaaru\nމީރާ އިން ބަޔަކު ހިދުމަތް ހޯދަނީ: ދައުލަތުގެ ޓެކްސް އިދާރާ ސިޔާސީ ހަތިޔާރެއްގެ ގޮތުގައި ބޭނުންކުރާ ކަމަށް ބައެއް ފަރާތްތަކުން ތުހުމަތުކުރޭ-- ފައިލް ފޮޓޯ: މިހާރު\n25 މާޗް 2017 - 06:46 62 comments\nމިއީ ރާއްޖޭގެ ޓޫރިޒަމްގައި ވެސް ބޮޑު ހިއްސާއެއް އޮންނަ ކުންފުންޏަށް އަލަށް ދިމާވި މައްސަލައެއް ނޫނެވެ. މީގެ ދެ އަހަރެއްހާ ދުވަސް ކުރިން ހަމަ މިފަދަ މައްސަލައެއް ކުރިމަތިވެ ކުންފުންޏަށް މާލީ ގޮތުން ބޮޑެތި ގެއްލުންތަކެއް ލިބުނެވެ.\nވިލާ ގްރޫޕް އޮފް ކޮމްޕެނީގެ ޗެއާމަން އަދި ޖުމްހޫރީ ޕާޓީގެ ލީޑަރު ގާސިމް އިބްރާހިމް ދެކެވަޑައިގަންނަވާ ގޮތުގައި މިއީ ސީދާ ސަރުކާރުން އޭނާއަށް ދެއްވި ސިޔާސީ ހަމަލައެކެވެ. ވިލާ އިން ރިސޯޓެއްގެ ގޮތުގައި ތަރައްގީކުރަން ކުއްޔަށް ނެގި ތ. އެލާގެ ކުއްޔާއި ޖޫރިމަނާގެ ގޮތުގައި ގާތްގަނޑަކަށް 18 މިލިއަން ޑޮލަރު ނުދައްކައިގެން މީރާ އިން އެ ކުންފުނީގެ އެކައުންޓްތައް ފްރީޒްކުރީ އަންގާރަ ދުވަހު ހައިކޯޓުން ކުރި ހުކުމާ ގުޅިގެން ކުއްލި ގޮތަކަށް ކަމަށްވެ އެވެ.\nހައިކޯޓުން ކުރި ހުކުމާ ގުޅިގެން މީރާ އިން ވިލާގެ އެކައުންޓްތައް މޯލްޑިވްސް މަނިޓަރީ އޮތޯރިޓީ (އެމްްއެމްއޭ) މެދުވެރިކޮށް ފްރީޒްކުރުމުގެ ކުރިން އެ ކުންފުންޏަށް އެއްވެސް ނޯޓިސްއެއް ނުދޭ ކަމަށްވެ އެވެ. މީރާ އިން ވިލާގެ އެކައުންޓްތައް ފްރީޒްކުރިއިރު، އެލާގެ ކުލި ނުދައްކައިގެން އެއްބަސްވުން ބާތިލުކުރުމަށްފަހު، ދައުލަތަށް ނެގީ އެއްބަސްވުމާ ހިލާފަށް ކަމަށް ސިވިލް ކޯޓުން މިދިޔަ އަހަރު ކުރި ހުކުމް ހައި ކޯޓުން ބާތިލްކުރުމުން އެ ހުކުމް އިސްތިއުނާފު ކުރުމަށް މިހާރު ވަނީ ސުޕްރީމް ކޯޓަށް ހުށަހަޅައިފަ އެވެ.\nމިދިޔަ އަހަރުގެ މިނިވަން ދުވަހުގެ މުނާއްސަބަތުގައި ޖުމްހޫރީމައިދާނުގައި ބޭއްވުނު ދިދަ ނެގުމުގެ ރަސްމިއްޔާތުގައި ޓޫރިޒަމް މިނިސްޓަރު ޒަމީރު ގާސިމްއާ ވާހަކަދައްކަވަނީ. ---ފޮޓޯ: މުހައްމަދު ޝަރުހާން/މިހާރު\nވިލާއިން ދައުލަތަށް ދައްކަން ޖެހޭ ފައިސާގެ މައްސަލައިގެ އަސްލަށް ވުރެ ބޮޑަށް މިހާރު ދިމާވެގެން އުޅެނީ ސިޔާސީ މައްސަލަތަކެއް ކަމަށް ސިޔާސީ އެކި ފަރާތްތަކުން ދަނީ ބުނަމުންނެވެ. އަދި ސިޔާސީ ގޮތުން ސަރުކާރު ޕްރެޝަރަށް ވެއްޓޭ ވަގުތު އެންމެ ފުރަތަމަ ވެސް ދިމާކޮށްލަނީ ގާސިމް އިދިކޮޅުގައި ހުރެއްޖެ ނަމަ އޭނާގެ ވިޔަފާރި ހުއްޓުވުމަށް އިދިކޮޅު ފަރާތްތަކުން ގަބޫލުކުރެ އެވެ.\nގާސިމް ވިދާޅުވިގޮތުގައި މީރާ އިން ވިލާ ޝިޕިންގެ އެކައުންޓްތައް ފްރީޒްކުރުމުން ކުންފުންޏަށް މާލީ ގޮތުން ވަރަށް ބޮޑު ގެއްލުމަކާ ކުރިމަތިލާން ވަނީ ޖެހިފަ އެވެ. އެގޮތުން ކުންފުނީގެ އެކައުންޓްތައް ފްރީޒްކުރުމުން ކަސްޓަމުން ނެރެން ޖެހޭ ގިނަ އަދަދެއްގެ މުދާ ނުނެރެވި ތާށިވެ، ކުންފުންޏަށް ލިބެން ޖެހޭ އެކި އެކި ޕޭމަންޓްތައް ހުއްޓިފައިވާ ކަމަށް ވެސް އޭނާ ވިދާޅުވި އެވެ. ހަމަ އެހެންމެ ސަރުކާރުގެ އެކި ދާއިރާތަކުން ހިދުމަތް ހޯދުމުގައި ދިމާވެފައިވާ މައްސަލަތަކުގެ އިތުރުން ބޭރުން ލިބެން ޖެހޭ އެތައް ބައިވަރު ފައިސާއެއް ލިބުމުގެ ދޮރު ވަނީ ބަންދުވެފަ އެވެ.\n"މިވަރުގެ ބޮޑު ކުންފުންޏެއް މީހުންގެ ތެރޭގައި އަގު ވެއްޓުމަކީ އަދި ކިހާ ބޮޑު ކަމެއްތޯ؟ ކޮބައިތޯ އިންވެސްޓަރުންގެ އިތުބާރު،" ގާސިމް ވިދާޅުވި އެވެ. "އަޅުގަނޑު ދައްކަން ޖެހޭ އެއްވެސް ފައިސާއެއް އޮވެގެނެއް ނޫން މިހެން މި ހެދީ ވެސް."\nވިލާ ޝިޕިންގެ އެކައުންޓްތައް ފްރީޒްކުރިއިރު މަޝްހޫރު ވިޔަފާރިވެރިޔާ އަބްދުﷲ ޖާބިރުގެ ޔޮޓް ޓުއާސްގެ އެކައުންޓްތައް ވެސް ވަނީ މިދިޔަ ހަފުތާގެ ތެރޭގައި ފްރީޒްކޮށްފަ އެވެ. އެ ކުންފުނީގެ އެކައުންޓްތައް ވެސް ފްރީޒްކުރީ ނުދައްކާ ހުރި ފައިސާތަކެއްގެ މައްސަލައިގައި ކަމަށް ބުނެ އެވެ. އެކަމަކު ޔޮޓް ޓުއާސް ބުނީ އެ ފައިސާ ނުދައްކާ އޮތީ މައްސަލަ ކޯޓުގައި ހިނގަމުންދާތީ ކަމަށެވެ. ޖާބިރު ވިދާޅުވި ގޮތުގައި އޭނާގެ އެކައުންޓްތައް ވެސް ފްރީޒް ކުރީ ސިޔާސީ ހަތިޔާރެއްގެ ގޮތުގަ އެވެ.\n"ހަ ޔަގީން ކަމެއްތާ މިއީ ސިޔާސީ ކަމެއްކަން. އަޅުގަނޑު މި މައްސަލައިގައި މީރާއާ ދެކޮޅަށް ދައުވާ ނުކުރާނެ ގޮތެއް އެއީ ނެތް ގޮތެއް،" ޖާބިރު ވިދާޅުވި އެވެ.\nސިޔާސީ ޕްްލެޓްފޯމްތަކުގައި ދައްކާ ވާހަކައަކީ މި އެވެ؛ އެތައް މިލިއަން ޑޮލަރެއް މީރާ އަށް ދައްކަން ޖެހިފައިވާ ނަމަ އެ މީހުންގެ އެކައުންޓްތައް، އެ މީހުން ނަގާ ސިޔާސީ ކޮޅަކުން ކުއްލިއަކަށް ފްރީޒް ކޮށްލަނީ ކީއްވެ ހެއްޔެވެ؟ ފައިސާ ދައްކަން ޖެހޭ ނަމަ އެ ފައިސާ ހޯދަން މީރާ އިން އެހާ ދުވަސް އެ ހޭދަކުރަނީ ކީއްވެގެން ހެއްޔެވެ؟ ހަމަ އެފަދައިން، ގާސިމް އާއި ޖާބިރު، ސަރުކާރާ އެކު ތިބި ނަމަ އެ މީހުންގެ އެކައުންޓްތައް ފްރީޒް ކުރީސް ހެއްޔެވެ؟\nމީރާ އިން ފައިސާ ހިފަހައްޓަނީ ކީއްވެ؟\nދައުލަތުގެ ޓެކްސް އިދާރާ 2010 ވަނަ އަހަރުގެ ތެރޭގައި ސަރުކާރުން އުފެއްދީ ގާނޫނީ ގޮތުން ވަރަށް ބޮޑެތި ބާރުތަކެއް ލިބޭ ގޮތަށެވެ. ދުނިޔޭގެ އެކި ގައުމުތަކުގައި ޓެކްސް އިދާރާތައް ހިންގާ ގޮތް ބަލައިގެންނެވެ. އެހެންވެ ޓެކްސް ނުދައްކާ ފަރާތްތަކާ ދެކޮޅަށް ދައުވާކުރުމާއި އެ ފަރާތްތަކުގެ އެކައުންޓްތައް ފްރީޒްކުރުމާއި އެ ނޫން ވެސް އެކި ފިޔަވަޅުތައް އެޅުމުގެ ބާރު މީރާއަށް ލިބިގެންވެ އެވެ. އަދި ހަމަ އެހެންމެ އެއީ މިނިވަން މުއައްސަސާއެއް ވެސް މެ އެވެ.\nޓެކްސްގެ ގޮތުގައި ދައުލަތަށް ދައްކަން ޖެހޭ ފައިސާ ނުދައްކައިގެން އެކައުންޓްތައް ފްރީޒްކުރުމުގެ ކުރިން ފުރިހަމަކުރަން ޖެހޭ މަރުހަލާތަކެއް ހުރެ އެވެ. އެގޮތުން ފައިސާ ނުދައްކާ ނަމަ 30 ދުވަހުގެ ނޯޓިސް ފޮނުވުމާއި އޭގެ ފަހުން އެ ފައިސާ އިން ވަކި މުއްދަތަކަށް ބަހާލައިގެން ދެއްކުމަށް އެއްބަސްކުރުވުމާއި އޭގެ ފަހުން ކޯޓަށް މައްސަލަ ހުށަހެޅުން ފަދަ މަރުހަލާތަކެއް ހުރެ އެވެ.\nމީރާގައި ކުރިން އިސް މަގާމެއް އަދާކުރެއްވި ބޭފުޅަކު ވިދާޅުވީ އެއްވެސް ކުންފުންޏަކުން ނުވަތަ ފަރުދަކު ވެސް ދައުލަތަށް ދައްކަން ޖެހޭ ފައިސާއެއް ނުދައްކާ ނަމަ އެކައުންޓް ފްރީޒްކުރުމުގެ ކުރިން ފުރިހަމަކުރަން ޖެހޭ މަރުހަލާތަކެއް ހުންނަ ކަމަށެވެ. އެހެންވެ އެއްވެސް ފަރާތެއްގެ އެކައުންޓެއް ފްރީޒްކުރާ ނަމަ އެކަން ކުރަން ޖެހޭނީ އެ އުސޫލްގެ ތެރެއިން ކަމަށް ވެސް އޭނާ ވިދާޅުވި އެވެ.\nމީރާ އިން ހިދުމަތް ހޯދަން ގޮސް ތިބި ބަޔަކު މަޑުކޮށްލައިގެން: މީރާއަކީ އިދިކޮޅު ފަރާތްތަކާ ދެކޮޅަށް ބޭނުންކުރާ ސިޔާސީ ހަތިޔާރެއް ކަމަށް ސިޔާސީ ފަރާތްތަކުން ތުހުމަތުކުރޭ. --މިހާރު ފޮޓޯ: ނިޝާން އަލީ\n"މީރާގައި އޮވޭ އެންފޯސްމަންޓް ޕޮލިސީއެއް. އެ ޕޮލިސީގައިވާ ގޮތުން އެކައުންޓް ފްރީޒްކުރުމުގެ ކުރިން ނޯޓިސް ފޮނުވަން ޖެހޭނެ. އެނޫން ގޮތަކަށް އެކަމެއް ނުކުރެވޭނެ،" އޭނާ ވިދާޅުވި އެވެ.\nއޭނާ ވިދާޅުވީ މީރާ އިން ފޮނުވި ނޯޓިސްއަކާ ގުޅިގެން ކޯޓު އަމުރަކުން އެ ނޯޓިސް ފަސްކޮށްފި ނަމަ އެކައުންޓެއް ފްރީޒް ނުކުރެވޭނެ ކަމަށެވެ. ނަމަވެސް މީރާއާ އެއްކޮޅަށް މަައްސަލައެއް ނިމިއްޖެ އެކައުންޓް ވަގުތުން ފްރީޒްކުރެވޭނެ ކަމެއް އެނގިވަޑައިނުގަންނަވާ ކަމަށް ވެސް އެ ބޭފުޅާ ވިދާޅުވި އެވެ.\n"މީރާއާ އެއްކޮޅަށް މައްސަލައެއް ނިމިއްޖެ ނަމަ އެކައުންޓް ފްރީޒްކުރުމުގައި މިހާރު އަމަލުކުރާ އުސޫލެއް ނޭނގެ. އަދި އެއްވެސް މައްސަލައެއް ކޯޓުގައި ހިނގަމުންދަނިކޮށް ވެސް އެކައުންޓެއް ފްރީޒެއް ނުކުރެވޭނެ،" އޭނާ ވިދާޅުވި އެވެ.\nއެކައުންޓްތައް ފްރީޒް ކުރާ މައްސަލައިގައި މީރާ އިން ވާހަކައެއް ނުދެއްކި އެވެ. މީރާގެ އޮފިޝަލަކު ވިދާޅުވީ ވަކި ވަކި ކުންފުނިތަކާ ބެހޭ ގޮތުން މައުލޫމާތު ހާމަކުރުމުގެ އުސޫލެއް ނޯންނަ ކަމަށެވެ. އެ ފަދަ މައުލޫމާތެއް ހިއްސާކުރާނީ ސީދާ އެ ކުންފުންޏަކަށް ކަމަށް ވެސް ވެސް އޭނާ ވިދާޅުވި އެވެ.\nވިލާގެ މައްސަލައާ ބެހޭ ގޮތުން ވާހަކަދައްކަވަމުން އެ ބޭފުޅާ ވިދާޅުވީ މިފަހަރު ވިލާގެ އެކައުންޓްތައް ފްރީޒްކުރީ ކުރިން ފޮނުވާފައިވާ ނޯޓިސްއާ ގުޅިގެން ކަމަށް ވެސް ވެދާނެ ކަމަށެވެ.\n"ވިލާއަށް މީގެ ކުރިން ވެސް އެކި ރަށްރަށާއި ފަޅުތަކުގެ ކުއްޔާއި ޖޫރިމަނާގެ ގޮތުގައި 100 މިލިއަނެއްހާ ޑޮލަރު ނުދައްކައިގެން ފްރީޒްކޮށްފައިވާނެ. ފަހަރެއްގައި މިއީ އެއް މައްސަލައަކަށް ވެސް ވެދާނެ. އެކަމަކު ވަކި މައްސަލަ މިހާރު މީރާ އިން އަމަލުކުރި އުސޫލަކީ މީގެ ކުރިން އަމަލުކުރި އުސޫލެއް ނޫން،" އޭނާ ވިދާޅުވި އެވެ.\nވިލާ އާއި ޔޮޓް ޓުއާސްގެ އެކައުންޓްތައް ފްރީޒް ކުރި މައްސަލައާ ބެހޭ ގޮތުން މީރާ އިން އެއްވެސް މައުލޫމާތެއް ނުދިނެވެ.\nވަކި ވަކި ކުންފުނިތަކާ ބެހޭ މައުލޫމާތު އާއްމުނުކުރާ ކަމަށް މީރާގެ އޮފިޝަލް ވިދާޅުވިއިރު މީގެ ކުރިން މީރާ އިން ބޭނުންވުމުން ބައެއް ކުންފުނިތަކުގެ އެކައުންޓްތައް ފްރީޒްކޮށްފައިވާ ކަން މީޑިއާތަކަށް އަންގާފައިވެ އެވެ. އެކަމަކު ފަހަކަށް އައިސް ސިޔާސީ ގޮތުން ހަލަބޮލިވާ ދަނޑިވަޅުގައި ފްރީޒްކުރާ ކުންފުނިތަކުގެ އެކައުންޓްތަކުގެ މައުލޫމާތު ހާމަކުރަން މީރާއިން ދެކޮޅު ހަދަ އެވެ. އެފަދަ މައުލޫމާތުތައް ހިއްސާކުރަނީ އެ ކުންފުނިތަކުންނެވެ.\n"މީރާއިން ބޭނުންވުމުން މީގެ ކުރިން ފްރީޒްކުރުމަށްފަހު އެ ކުންފުނިތަކުގެ މައުލޫމާތު ދީފައިވާނެ. ހަމައެގޮތަށް ޖީއެސްޓީ ނުދައްކާ ކުންފުނިތަކުގެ މައުލޫމާތު ވެސް އާއްމުކުރަމުންދޭ. އެހެންވީމަ ވަކި ކުންފުންޏެއްގެ އެކައުންޓެއް ފްރީޒްކުރުމުން އެކަން މީޑިއާއަށް ސިއްރުކުރަން ޖެހޭ ސަބަބެއް ނުވިސްނޭ،" ކުރިން ވާހަކަދެއްކި މީރާގައި މަސައްކަތްކުރެއްވި ބޭފުޅާ ވިދާޅުވި އެވެ.\nއޭނާ ވިދާޅުވީ މީރާ އިން އޮޑިޓްކުރުމަށްފަހު ވަކި ވަކި ކުންފުނިތަކުން ދައްކަން ޖެހޭ ފައިސާ އަދަދު މަދުވުމުން އެ ކުންފުންޏަކަށް އަންގާ އެންގުން ސިއްރުކުރި ނަމަވެސް އެކައުންޓް ފްރީޒްކޮށްފި ނަމަ އެކަން ސިއްރުކުރަން ނުޖެހޭނެ ކަމަށެވެ.\nފަހަކަށް އައިސް މީރާއިން އަމަލުކުރަމުން އަންނަ ގޮތުން އެ އިދާރާއަކީ ސަރުކާރުގެ ނުފޫޒު ވަރަށް ބޮޑަށް ވަދެފައިވާ ތަނެއްކަމަށް ގިނަ ބަޔަކު ގަބޫލުކުރެ އެވެ. އަދި ޕްރޮފެޝަނަލް އުސޫލް ދޫކޮށްލައި، ސަރުކާރުން ބޭނުންވާ އެޖެންޑާއެއް ހާސިލްކުރަން ބޭނުންކުރާ ހަތިޔާރެއްގެ ގޮތުގައި ވެސް ސިފަކުރެ އެވެ.\nއިތުރު ލިޔުންތައް މެމްބަރު ގާސިމް އިބްރާހިމް (މާމިގިލި) ވިލާ ގްރޫޕް މީރާ ޓޫރިޒަމް ޓެކްސް މެމްބަރު އަބްދުﷲ ޖާބިރު (ކާށިދޫ) ޔޮޓް ޓުއާސް މޯލްޑިވްސް


ރައީސް ފެލިވަރަށް ޒިޔާރަތްކުރައްވާ ފިޝަރީޒް ކޮމްޕްލެކްސް ބައްލަވައިލައްވައިފި ރައީސް ފެލިވަރަށް ޒިޔާރަތްކުރައްވާ ފިޝަރީޒް ކޮމްޕްލެކްސް ބައްލަވައިލައްވައިފި\nރައީސުލްޖުމްހޫރިއްޔާ ޅ. ފެލިވަރަށް ޒިޔާރަތްކުރައްވައި ފެލިވަރު ފިޝަރީޒް ކޮމްޕްލެކްސް ބައްލަވަލެއްވުން\nރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙް ޅ. ފެލިވަރަށް ޒިޔާރަތްކުރައްވައި ފެލިވަރު ފިޝަރީޒް ކޮމްޕްލެކްސްގެ އެކި ސަރަޙައްދުތައް ބައްލަވާލައްވައިފިއެވެ.\nއެ މަނިފާނު ފެލިވަރަށް ވަޑައިގެންނެވީ، ފާދިއްޕޮޅަށް މިއަދު ކުރައްވަމުން ގެންދަވާ ރަސްމީ ދަތުރުފުޅުގެ ތެރެއިންނެވެ.\nމި ޒިޔާރަތުގައި ރައީސުލްޖުމްހޫރިއްޔާ ވަނީ މަސްވެރިންގެ މެރީނާގައި ބަހައްޓާފައިވާ 4000 މެގަޓަނުގެ އައު ކޯލްޑް ސްޓޯރޭޖްގެ ފަރުމާ ބައްލަވާލައްވާފައިވެއެވެ. އެއަށްފަހު އެ މަނިކުފާނު ވަނީ ކޯލްޑް ސްޓޯރޭޖް އެޅުމަށް ބިން ހިއްކާ ސަރަޙައްދަށް ޒިޔާރަތްކުރައްވައި، އެ ތަން ވެސް ބައްލަވާލައްވާފައެވެ.\nފެލިވަރަށް ކުރެއްވި މި ޒިޔާރަތުގައި އެ މަނިކުފާނު ވަނީ އެ ވަގުތު ފެލިވަރު ފަޅުގައި އޮތް މަސްދޯންޏަކަށް އަރާވަޑައިގެން ދޯނީގައި ތިބި މަސްވެރިންނާއި ބައްދަލުކުރައްވައި މަސްވެރިނަށް ދިމާވާ ދަތިތަކާއި ގޮންޖެހުންތަށް އޮޅުން ފިލުއްވާފައެވެ. މި ގޮތުން، މަސްވެރިން ވަނީ އައިސް ލިބުމުގައި ހުރި ދަތިތަކާއި މަސްކިރުމުގައި ދިމާވާ ދަތިތަކުގެ މަޢުލޫމާތު ރައީސުލްޖުމްހޫރިއްޔާ އާއި ޙިއްޞާކުރައްވާފައެވެ. އަދި އެ މަނިކުފާނު ވަނީ މަސްވެރިންނަށް ދިމާވާ މައްސަލަތައް ޙައްލުކުރުމަށް ސަރުކާރުން މަސައްކަތްކުރައްވަމުން ގެންދާކަން ހާމަކުރައްވައި އެ މައްސަލަތައް ހައްލުކުރައްވާނެކަމުގައި ވިދާޅުވެފައެވެ.


އދ. މަންދޫ މިސްކިތު މުދިމު/އިމާމު/އިސްއިމާމު މަޤާމަށް މީހަކު ހޯދުން\nއދ. މަންދޫ ކައުންސިލް އިދާރާ / އދ. މަންދޫ މިސްކިތް\nމަޤާމުތަކަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖޫން 13 ވާ ބުރާސްފަތި ދުވަހުގެ 12:00 ގެ ކުރިން، އދ. މަންދޫ ކައުންސިލް އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް mandhoocouncil@gmail.com މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއުއާއި އިމްތިހާނު އޮންނާނީ، 2019 ޖޫން 27 އާއި 2019 ޖުލައި 18 އާ ދެމެދު، އދ. މަންދޫ ކައުންސިލް އިދާރާގައެވެ. ވުމާއެކު، މި މަޤާމަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއާއި އިމްތިޙާނަށް ޙާޟިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6680052 ނަންބަރަށެވެ. އީ-މެއިލް ކުރާނީ mandhoocouncil@gmail.com އަށެވެ.


Keerithi Quran in hovaalevifaivaa baeh Dua | Qibla Hajj & Umrah Pvt Ltd\nސެޕްޓެމްބަރ 5, 2019 ދުޢާ\nޝައްކެއްވެސް ނެތް ގޮތުގައި ދުޢާ ކުރުމުގައި މީހަކަށް ބޭނުން ކުރެވިދާނެ އެންމެ މޮޅު، އެންމެ ފުރިހަމަ، އެންމެ ޝާމިލު، އެންމެ ބަލާޣަތްތެރި ދުޢާ އަކަށް ވާނީ، މާތް ﷲގެ ކަލާމްފުޅު ކަމުގައިވާ ކީރިތި ޤުރުއާނުގައިވާ ދުޢާތަކެވެ. މި ސަބަބަށްޓަކައި އަޅުގަނޑު މި ފަހަރު މި ލިޔެލަނީ ޤުރުއާނުގައި ހިމެނޭ ދުޢާ އެއްގެ ގޮތުގައި އައިސްފައިވާ ބައެއް އާޔަތްތަކާއި އޭގެ މާނައިގެ ތަރުޖަމާއެވެ.\n(1) ”ربَّنآءَاتِنَافِىالدُنْيَّاحَسَنَة وَفِىالأاخِرَةِ حَسَنَةً وَقِنَاعَذَابَ النَّارِ“ – ސޫރަތުލް ބަގަރާ: 201\nމާނައީ: ”ހައްދަވައި ބޮޑުކުރެއްވި ރަސްކަލާކޮ! ދުނިޔޭގައި ވެސް ހެޔޮކަން އާޚިރަތުގައި ވެސް ހެޔޮކަން އަޅަމެންނަށް ދެއްވާފާންދޭވެ! އަދި ނަރަކައިގެ އަޒާބުން އަޅަމެން ދިންނަވާންދޭވެ!“\n(2) “رَبَّنآأَفْرِغُ عَلَيْنَاصَبْرًاوَثَبِّتُ أَقْدَامَنَاوَانْصُرْنَاعَلَى الْقَوْمِ الْكَافِرِيْنَ“ – ސޫރަތުލް ބަގަރާ: 250\nމާނައީ ”އަޅަމެންގެ ވެރި ރަސްކަލާކޮ! އަޅަމެންގެ މައްޗަށް ހިތްވަރާއި، ކެތްތެރިކަން އޮއްސަވައިފާން ދޭވެ! އަދި އަޅަމެންގެ ފައިތިލަތައް އިބަސުވާމީންގެ މަގުގައި ފިސާރި ވަރުގަދައަށް ސާބިތު ކުރައްވައި ފާންދޭވެ! އަދި އަޅަމެންނަށް ކާފިރުތަކުންގެ މައްޗަށް ނަސްރުދެއްވާ ފާންދޭވެ!“\n(3) “رَبَّنآ أَتْمِمْ لَنَانُوْرَنَاواغْفِرُلَنَاإِنَّكَ عَلَى كُلِّ شَىْءٍقَدِيْرُ“ – ސޫރަތުއް ތަޙްރީމް: 8\nމާނައީ ”އަޅަމެން ހައްދަވާ ބޮޑުކުރެއްވި ރަސްކަލާކޮ! އަޅަމެންގެ ނޫރު ފުރިހަމަ ކުރައްވާންދޭވެ! އަދި އަޅަމެންނަށް ފާފަ ފުއްސަވާންދޭވެ! ހަމަކަށަވަރުން އިބަސުވާންމީންގެ އީ ހުރިހާ ކަމަކަށް ކުޅަދުންވަންތަ ކަލާންގެއެވެ.“\n(4) ”رَبَّنآ عَلَيْكَ تَوَكَّلْنَا وَإِلَيْكَ أَنَبْنَا وَإِلَيْكً الْمَصِيْرُ“ ސޫރަތުލް މުމްތަޙިނާ: 4\nމާނައީ ”އަޅަމެންގެ ވެރި ރަސްކަލާކޮ! އަޅަމެން ތަވައްކަލްކޮށް އިތުބާރު ބަހައްޓަނީ އިބަސުވާމީންގެ ރަސްކަންފުޅަށެވެ! އަދި އަޅަމެންގެ ދުޢާ ދެންނެވުމަށް އެބުރިގަންނަނީ އިބަސުވާމީންގެ ކިބައަށެވެ! އަދި އަޅަމެންގެ އެންމެ ފަހުގެ އެބުރިދިއުން ވަނީ އިބަސުވާންމީންގެ ހަޟުރަތަށެވެ.“\n(5) ”رَبَّنآ اغْفِرُ لَنَا وَلإخْوَانِنَاالَّذِيْنَ سَبَقُوْنَا بِالْلإِيْمَانِ وَلاَ تَجْعَلْ فِى قُلُوْبِنَا غِلاَّ للَّذِيْنَ أامَنُوا رَبَّنآ إِنَّكَ رَؤُوْفٌ رَّحِيْمٌ“ – ސޫރަތުލް ޙަޝްރު: 10\nމާނައީ ”އަޅަމެންގެ ވެރި ރަސްކަލާކޮ! އަޅަމެންނަށް ފާފަފުއްސަވާ މަޣުފިރަތު ދެއްވާފާންދޭވެ! އަދި އަޅަމެންނަށްވުރެ ކުރީން އީމާންކަމުގައި ދެމިތިބި އަޚުތަކުންނަށް ވެސް ފާފަފުއްސަވައި މަޣުފިރަތު ދެއްވާފާންދޭވެ! އަދި އަޅަމެންގެ ހިތްތަކުގައި އީމާންވެއްޖެ މީސްތަކުންނަށް އެއްވެސް ކަހަލަ ރުޅިވެރިކަމެއް އޮތަނުދެއްވާފާންދޭވެ! އަޅަމެންގެ ވެރި ރަސްކަލާކޮ! ހަމަކަށަވަރުން އިބަސުވާމީންގެއީ ނުހަނު އޯގާވެރި، ރަހީމުވަންތަ ރަސްކަލާންގެއެވެ.“\n(6) ”رَبًّنَاهَبْ لَنَا مِنْ أَزْوَاجِنَا وَذُرٍّيًّاتِنَاقُرَّةَ أَعْيُنٍ وَاجْعَلْنَا لِلمُتَّقِيْنَ إِمَامًا“ – ސޫރަތުލް ފުރުޤާން: 74\nމާނައީ ”އަޅަމެން ހައްދަވާ ބޮޑުކުރެއްވި ރަސްކަލާކޮ! އަޅަމެންގެ އަނބީންގެ ކިބައިންނާއި، ދަރީންގެ ކިބައިން ހިތްތައް ހަމަޖައްސަވައި ދެނިވި ދަރިފަސްކޮޅެއް އަޅަމެންނަށް ދެއްވައިފާން ދޭވެ! އަދި ތަޤުވާވެރިންނަށް މަގުދައްކާ ބަޔަކު ކަމުގައި އަޅަމެން ލައްވާދޭވެ!“\n(7) ”رَبَّنآ وَسِعْتَ كُلَّ شَىْءٍ رَحْمَةً وَعِلْمًا فَااغْفِرْ للَّذِيْنَ تَابُوا وَاتَّبَعُوا سَبِيْلَكَ وَقِهِمْ عَذَابَ الْجَحِيْمْ“ – ސޫރަތު ޣާފިރު: 7\nމާނައީ ”އަޅަމެންގެ ވެރި ރަސްކަލާކޮ! އިބަސުވާމީގެ ރަހުމަތާއި ދެނެވޮޑިގަތުން ހުރިހައި އެއްޗެއްގެ މައްޗަށް ފެތުރި ތަނަވަސްވެގެން ވެއެވެ! ވީއިރު އިބަސުވާމީންގެ ކިބައަށް ތައުބާވެ، އިބަސުވާމީންގެ އެންގެވި މަގަށް ތަބަޢަވާމީހުންގެ ކުށްފާފަތައް ފުއްސަވައި، ނަރަކައިގެ އަޒާބުން މުއްތިކުރައްވައި ފާންދޭވެ!“\n(8) ”رَبَّنآ وَأَدْخِلْهُمْ جَنَّاتِ عَدْنِِ الَّتِى وَعَدتَّهُمْ وَمَنْ صَلَحَ مِنْ أابَائِهِمْ وَأَزْوَاجِهِمْ وَ ذُرٍّيَّاتِهِمْ إِنَّكَ أَنْتَ الْعَزِيْزُ الْحَكِيَمْ“ – ސޫރަތުލް ޣާފިރު: 8\nމާނައީ ”އަޅަމެންގެވެރި ރަސްކަލާކޮ! އެއުރެން އަބަދަށް ދެމިހުންނަނިވި ސުވަރުގޭގެ ބަގީޗާތަކަށް ވައްދަވައި ފާންދޭވެ! އެބަގީޗާތައް އެއުރެންނަށާއި، އެއުރެންގެ މައިންބަފައިންނާއި، އަނބިދަރީންކުރެ، ހެޔޮ ޢަމަލުކުރުން މަތީ ދެމިތިބިއްޖެމީހުންނަށް ދެއްވުމަށް އިބަސުވާމީންގެ ވައުދުކުރައްވާފައިވާ ބަގީޗާތަކެވެ! ހަމަކަށަވަރުން އިބަސުވާމީންގެއީ ގަދަކީރިތި ވަންތަ ބުއްދިވެރި މާތް ރަސްކަލާންގެ އެވެ!“\n(9) ”رَبَّنآاكْشِفْ عَنَّا الْعَذَابَ إِنَّا مُؤْمِنُوَن“ – ސޫރަތުއް ދުޚާން: 12\nމާނައީ ”އަޅަމެންގެ ވެރި ރަސްކަލާކޮ. އަޅަމެންގެ ކިބައިން އަޒާބު ފިލުއްވާންދޭވެ. އަޅަމެން އީމާންވެއްޖައީމެވެ.“\nޤިބްލަ ޙައްޖު އެންޑް ޢުމްރާ ކުންފުނީގެ އެޑްވައިޒަރަކީ ޑރ ޝަހީމް\nދުޢާ ކުރާށެވެ. އިޖާބަ ކުރައްވާނެ!


ppm ge vafudheh mirey china ah furaavadaigenfi\nޕީޕީއެމްގެ ވަފުދެއް މިރޭ ޗައިނާއަށް ފުރާ ވަޑައިގެންފި\n8 މަސް,2ހަފްތާ, 1 ދުވަސް, 8 ގަޑި, 38 މިނެޓް, 34 ސިކުންތު ކުރިން 9120ޝަހީދާ އަބްދުﷲ ސައީދު\nޗައިނާގެ ވެރިކަން ކުރާ ޕާޓީގެ ދައުވަތަކަށް އެގައުމަށް ފުރާ ވަޑައިގެންނެވި ޕީޕީއެމްގެ އިސް ބޭފުޅުން: ފޮޓޯ ޗެނަލް ތާޓީން\nޗައިނާގެ ވެރިކަންކުރާ ކޮމިއުނިސްޓް ޕާޓީގެ ދައުވަތަށް ޕީޕީއެމްގެ އިސްވެރިންގެ ވަފުދެއް މިރޭ ޗައިނާއަށް ފުރާވަޑައިގެންފިއެވެ.\nޗައިނާގެ ވެރިކަންކުރާ ކޮމިއުނިސްޓް ޕާޓީގެ ދައުވަތަށް ޕީޕީއެމްގެ އިސްވެރިންގެ ވަފުދެއް މިރޭ ޗައިނާއަށް ފުރާވަޑައިގަތުމުގެ ކުރިން ޗެނަލް ތާޓީންނަށް ދެއްވި ޚާއްސަ ބަސްދީ ގަތުމެއްގައި ފަތުރުވެރިކަމާ ބެހޭ ވަޒީރު މޫސާ ޒަމީރު ވިދާޅުވީ ރާއްޖެ އާ އުސްމިންތަކަކަށް ދަތުރުކުރާއިރު، ދުނިޔޭގައި ތަރައްގީވެފައިވާ ގައުމުތަކުން ކަންކުރަމުންދާ އުސޫލުތައް މި ދަތުރުފުޅުގެ ސަބަބުން އެނގިގެންދާނެ ކަމަށެވެ.\nއަދި މިދަތުރުފުޅުގެ ސަބަބުން ސަރުކާރަށާއި، ޕީޕީއެމްއަށް ވަރަށް ބޮޑު ކުރިއެރުމެއް ލިބިގެންދާނެ ކަމަށް މިނިސްޓަރ ޒަމީރު ވިދާޅުވިއެވެ. މިނިސްޓަރ ވިދާޅުވީ މިދަތުރުފުޅުގެ ސަބަބުން ރާއްޖެއާއި ޗައިނާއާ ދެމެދު އޮތް ގާތްގުޅުން އިތުރަށް ބަދަހިވެގެންދާނެ ކަމަށެވެ.\nމީގެއިތުރުން މިދަތުރުފުޅުގައި ބައިވެރިވެވަޑައިގަންނަވާ ހެލްތް މިނިސްޓަރ އަބްދުﷲ ނާޒިމް ޗެނަލް ތާޓީންނަށް ދެއްވި ޚާއްސަ ބަސްދީ ގަތުމެއްގައި ވިދާޅުވީ ޗައިނާއަށް ކުރައްވާ މިދަތުރުފުޅުގައި ރާއްޖޭގެ ތަރައްގީއަށް މިހާރު ހިންގަމުންދާ މަޝްރޫޢުތަކާއި އަދި އިތުރު މަސްރޫޢުތައް ހޯދުމަށް ވެސް މަޝްވަރާތައް ކުރައްވާނެ ކަމަށެވެ. އަދި މިދަތުރުފުޅުގެ ސަބަބުން ރާއްޖެއަށް އެކި ދާއިރާތަކުން ކުރިއެރުންތައް ލިބިގެންދާނެ ކަމަށާއި، އެކަމުގެ ސަބަބުން ސަރުކާރަށާއި ރައްޔިތުންނަށް ބޮޑެތި ފައިދާތަކެއް ލިބިގެންދާނެ ކަމަށް މިނިސްޓަރ ނާޒިމް ވިދާޅުވިއެވެ.\nމިދަތުރުފުޅުގައި ޕީޕީއެމްގެ އިސްވެރިންނާއި އެޕާޓީގެ ކައުންސިލް މެންބަރުންގެ އިތުރުން ޕީޖީ ގްރޫޕުގެ ބޭފުޅުންނާއެކު ޖުމްލަ އަށާރަ ބޭފުޅަކު ހިމެނިވަޑައިގަންނަވައެވެ. ޗައިނާއަށް ކުރައްވާ ދަތުރުފުޅުގައި އިސްބޭފުޅުންގެ ގޮތުގައި ވަޑައިގެންނެވީ ޕީޕީއެމްގެ ނާއިބު ރައީސް އަދި ފަތުރުވެރިކަމާ ބެހޭ ވަޒީރު މޫސާ ޒަމީރާއި، އަދި ހެލްތް މިނިސްޓަރ އަބްދުﷲ ނާޒިމްއެވެ.\nހަތް ދުވަހުގެ މުއްދަތަށް ކުރައްވާ މި ދަތުރުފުޅުގައި ވަފުދުގެ ބޭފުޅުން ޗައިނާ ސަރުކާރުގެ އިސް ވެރިންނާއި، ކޮމިއުނިސްޓް ޕާޓީގެ އިސް ވެރިންނާއި، ބައްދަލުކުރައްވާ މަޝްވަރާ ކުރައްވާނެއެވެ. އެގޮތުން ކޮމިއުނިސްޓް ޕާޓީއާ ޕީޕީއެމްއާ ދެމެދު ހުރި މުހިންމު ކަންކަމާ ބެހޭ ގޮތުން މަޝްވަރާ ކުރައްވަން ހަމަޖެހިފައިވާއިރު، ދެ ޕާޓީގެ ތަޖުރިބާއާ ބެހޭ ގޮތުން މައުލޫމާތު ހިއްސާކުރެއްވުމަށް ވެސް ވަނީ ހަމަޖެހިފައެވެ.\nއަދި ޗައިނާގެ ބައެއް ސިޓީތަކަށް ވަފުދުގެ ބޭފުޅުން ވަޑައިގެން، އެސިޓީތަކުގެ އިސްވެރިންނާ ބައްދަލުކޮށް މަޝްވަރާ ކުރެއްވުމަށް ވެސް ހަމަޖެހިފައިވެއެވެ. މީގެއިތުރުން ޗައިނާ ސަރުކާރާ އެކު ބާއްވާ މަޝްވަރާ ތަކުގައި ދިވެހި ސަރުކާރާއި، ޗައިނާ ސަރުކާރާ ދެމެދު ތަރައްގީއަށް ހުރި ފުރުސަތުތަކާ ބެހޭ ގޮތުން މަޝްވަރާ ކުރައްވާނެ އެވެ. އެގޮތުން ޚާއްސަކޮށް ރާއްޖޭގެ ފަތުރުވެރިކަމާ ބެހޭ ގޮތުން މަޝްވަރާކުރައްވާއިރު، ސިއްހީ ދާއިރާއާއި، ތައުލީމީ ދާއިރާއަށް ހުރި ފުރުސަތުތަކާ ބެހޭ ގޮތުން މަޝްވަރާ ކުރެއްވުމަށް ވެސް ވަނީ ހަމަޖެހިފައެވެ.\nމިދަތުރުފުޅަކީ ޗައިނާގެ ކޮމިއުނިސްޓް ޕާޓީން ޕީޕީއެމްއަށް ކޮންމެ އަހަރަކުވެސް ދެއްވާ ދައުވަތަކަށް ކުރައްވާ ދަތުރުފުޅެކެވެ. އަށާރަ ބޭފުޅުންގެ މައްޗަށް އެކުލެވޭ މިވަފުދުގެ ބޭފުޅުން ފުރާވަޑައިގަތީ މިރޭ 8:30 ގައެވެ. ރައީސް ޔާމީންގެ ތަރައްގީގެ ސިޔާސަތު ތަންފީޒު ކުރުމުގައި ޗައިނާއަކީ މުހިންމު ދައުރެއް އަދާކުރާ ގައުމެއްކަން ފާހަގަކޮށްލެވެއެވެ.\n2 ދުވަސް ކުރިން 2547 0


Furathama quarter gai bank thakun dhookuri loan ge minvaru 13% ithuruvejje | Mihaaru\nމަރުކަޒީ ބޭންކުގެ މައި އިދާރާ: ބޭންކުތަކުން ފުރަތަމަ ކުއާޓަރުގައި ދޫކުރި ލޯނު މިންވަރު ވަނީ އިތުރުވެފައި.\nފުރަތަމަ ކުއާޓަރުގައި ބޭންކްތަކުން ދޫކުރި ލޯނުގެ މިންވަރު 13 ޕަސެންޓް އިތުރުވެއްޖެ\n02 އޯގަސްޓް 2018 - 13:30 1 comment\nމި އަހަރުގެ ފުރަތަމަ ކުއާޓަރުގައި ބޭންކްތަކުން ދޫކުރި ލޯނުގެ މިންވަރު 13 ޕަސެންޓް އިތުރުވެއްޖެ އެވެ.\nމަރުކަޒީ ބޭންކް، އެމްއެމްއޭ އިން އިއްޔެ ނެރުނު ކުއާޓަލީ ބުލެޓިންގައި ބުނެފައި ވަނީ ބޭންކިން ނިޒާމުން އަމިއްލަ ފަރާތްތަކަށް ދޫކުރި ލޯނުގެ އަދަދަށް ބަލާއިރު، ޓޫރިޒަމާއި އިމާރާތްކުރުން އަދި ރިއަލް އެސްޓޭޓް މަޝްރޫއުތަކަށް ދޫކޮށްފައިވާ ލޯނުގެ އަދަދު ފާހަގަކޮށްލެވޭ މިންވަރަކަށް އިތުރުވެ މިދިޔަ އަހަރުގެ އެ މުއްދަތާ އަޅާބަލާއިރު 13 ޕަސެންޓް އިތުރުވެފައިވާ ކަމަށެވެ.\nއެ އޮތޯރިޓީން އާއްމުކުރި ތަފާސްހިސާބުތައް ދައްކާ ގޮތުން މި އަހަރުގެ ފުރަތަމަ ކުއާޓަރު ނިމުނުއިރު ބޭންކުތަކުން ދޫކުރި ލޯނުގެ މިންވަރު 21.5 ބިލިއަން ރުފިޔާ އަށް އިތުރުވެފައިވާ ކަމަށެވެ. އެގޮތުން ދޫކުރި ލޯނުގެ ނުވަ ޕަސެންޓް ދޫކޮށްފައި ވަނީ އާ ރިސޯޓުތަކާއި ގެސްޓް ހައުސްތައް ހެދުމަށް ކަމަށް ވެސް ބުނެފައިވެ އެވެ. އަދި ގެދޮރު އިމާރާތްކުރަން ދޫކުރި މިންވަރު 27 ޕަސެންޓް އިތުރުވެފައިވާ ކަމަށް ވެސް އެމްއެމްއޭ އިން ބުނެފައިވެ އެވެ.\nރާއްޖޭގެ އިގްތިސާދުގައި ހުރި ޖުމްލަ ފައިސާ އިތުރުވި މިންވަރު އަހަރުން އަހަރަށް ބަލާއިރު، ފާއިތުވެދިޔަ ކުއާޓަރުގައި ފަސް ޕަސެންޓް ގައި ހުރުމަށްފަހު، ފުރަތަމަ ކުއާޓަރުގައި ވަނީ އަށް ޕަސެންޓަށް މަތިވެފަ އެވެ. މީގެ މައިގަނޑު ސަބަބަކީ ބޭންކިން ނިޒާމުގައި ޑިމާންޑް ޑިޕޮސިޓް މި މުއްދަތުގެ ތެރޭގައި އިތުރުވުމެވެ.\nބޭންކުތަކަށް ލިބުނު ފައިދާ އަށް ބަލާއިރު ފުރަތަމަ ކުއާޓަރުގައި ބޭންކުތަކަށް 600 މިލިއަން ރުފިޔާގެ ފައިދާއެއް ލިބިފައިވެ އެވެ. ނަމަވެސް އެއީ މިދިޔަ އަހަރުގެ އެ މުއްދަތާ އަޅާބަލާއިރު ހަތް ޕަސެންޓް ދަށް އަދަދެކެވެ.\nއިތުރު ލިޔުންތައް އިގްތިސާދު ޓޫރިޒަމް އެމްއެމްއޭ ބޭންކް ލޯން\nމިދިޔަ އަހަރު އިގުތިސާދީ ގޮތުން ކާމިޔާބު: ގަވަރުނަރު\nކޮންސްޓްރަކްޝަން ދަށަށް، އާންމު ވިޔަފާރިތައް ކުރިއަށް!\nޑިމާންޑް ނެތުމުން ޓޫރިޒަމްގެ އަގުތައް ދަށަށް


Azza ge demand kulliakah boduve varah busy vejje | Mihaaru\nއައްޒަ: މިހާރު ވަރަށް ބިޒީ ބަތަލާއެއް.\n28 އޮކްޓޯބަރ 2016 - 06:02 11 comments\nފިލްމީ އާއިލާ "ޔާރާ" އިން އުފަންވެގެން އައި ބަތަލާ އައްޒައަކީ ފިލްމީ ދާއިރާ އަށް ނިކުތްތާ ކުރީކޮޅު ފިލްމް ކުޅެން މާ ބޮޑު ޝައުގުވެރި ކަމެއް ދިން ބަތަލާއެއް ނޫނެވެ. ސިނަމާގައި މިހާރު އޮތް 4426 (ފޯފޯޓޫސިކްސް) ގެ ކުރިން އައްޒަގެ ބޮޑު ރޯލެއް ބެލުންތެރިންނަށް ބޮޑު ސްކްރީނުން ބަލާލަން ނުލިބި އޮތީ ވެސް އެ ސަބަބާ ހެދި އެވެ.\nއެކަމަކު މިހާރު އައްޒަގެ ބޮޑު މަންޒަރު ވެސް، ވިސްނުން ވެސް ބަދަލުވެއްޖެ އެވެ. "4426" އަކީ ފިލްމް ކުޅެން އޭނާ އަށް ލިބުނު އެންމެ ބޮޑު ހިތްވަރެވެ. އޭނާ ކުޅުނު ރޯލް ބެލުންތެރިން ވަރަށް ބޮޑަށް ބަލައިގެންފި އެވެ. އައްޒަގެ އެކްޓިން އަށް ގިނަ ބަޔަކު އަންނަނީ ތައުރީފު ކުރަމުންނެވެ.\n"4426" އަކީ އައްޒަގެ ކެރިއަރު އެހެން ގޮތަކަށް ފުރޮޅިގެން ދާން ލިބުބު ފުރުސަތެއް ކަމަށް ބަލަމާ ހިނގާށެވެ. އޭނާ މިހާރު ވަރަށް ބިޒީ ވެސް ވެއްޖެ އެވެ. އެއީ ޑިމާންޑް އޮތް، އުންމީދީ ބަތަލާއެކޭ ބުނާ ބުނުމަކީ ގައިމު ވެސް މިހާރު ހަގީގަތަކާ ހިލާފު ވާހަކައަށް ނުވާނެ އެވެ.\nއައްޒަ: ފިލްމީ ދާއިރާގެ ކުރިމަގު އޮތް ބަތަލާއެއް.\nފިލްމީ ދާއިރާގައި މިހާރު ހުރި އެންމެ ބިޒީ ބަތަލާއަކީ އައްޒައޭ ބުނެފި ނަމަ ގަބޫލުކުރާނީ ކިތައް މީހުން ކަމެއް ނޭނގެ އެވެ. އޭނާ އެއްބަސްވެފައި އޮތް ތިން ފިލްމެއް މިހާރު ވެސް އެބަ އޮތެވެ.\nއޭގެ ތެރެއިން އެއް ފިލްމަކީ ޑާކް ރެއިނުން އަންނަ އަހަރުގެ އެޕްރީލް5ގައި ރިލީޒްކުރާ ރޮމޭންޓިކް ކޮމެޑީ "މިއީ ލޯތްބަކީ" އެވެ. މި ފިލްމުގެ ޝޫޓިން މި މަހުގެ 30 ގައި އައްޒަ ފަށާނެ އެވެ.\n"ފޯފޯޓޫސިކްސްގައި ކުޅެފައިވާ ރޯލާ މުޅިން އޮޕޮޒިޓް ވަރަށް ފަން ލަވިން، ސަކަރާތް ޖަހާ މަޖާ ރޯލެއް މިއީ ލޯތްބަކީގައި ކުޅެން ލިބުނީ،" ޖުމައްޔިލް ނިމާލް (ޖުމަލް) އާ އެކު ކުޅޭ ދެވަނަ ފިލްމާ ބެހޭ ގޮތުން އައްޒަ ބުންޏެވެ. "ޑާކް ރެއިންގެ ފިލްމްތައް ކަމުދާ މީހުންނަށް މި ފިލްމް ވެސް ވަރަށް ކަމުދާނެ. އެއީ ޔަގީން ކަމެއް."\nއައްޒަ ދެން ސޮއިކޮށްފައި އޮތް ފިލްމަކީ ފާތުމަތު ނަހުލާ ޕްރޮޑިއުސް ކުރާ އަސަރު ގަދަ ލޯބީގެ ފިލްމް "ބީ" އެވެ. މި ފިލްމުގައި ވެސް އައްޒަގެ ބަތަލައަކީ ޖުމަލް އެވެ.\nއައްޒަ އާއި ޖުމަލް ލިޑް ރޯލް ކުޅޭ "ބީ" ގެ ޕޯސްޓަރެއް.\n"އޭގެ ޝޫޓިން އަންނަ ޖެނުއަރީ ނޫނީ ފެބްރުއަރީ ހިސާބުގައި ފަށަން ޕްލޭންކޮށްފައި އޮތީ. މި ވެސް އަނެއްކާ އައްޒަފެ ވަރަށް ތަފާތު ރޯލެއް ފެންނާނެ ފިލްމެއްކަން ފާހަގަކޮށް އޭނާ ބުންޏެވެ.\nއައްޒަ ބުނި ގޮތުގައި މިހާރު އޭނާ ހުރީ ފިލްމީ ދާއިރާ އިން ދެވެން އޮތް އެންމެ މައްޗަކަށް ދާށެވެ. އެގޮތުން ކުޅެން ލިބޭ ރޯލްތަކާ ދޭތެރޭ ހިތްހަމަޖެހޭ ނަމަ ފިލްމާއި ޑްރާމާ އަށް ވެސް އެއްބަސްވާނެ ކަމަށް ބުންޏެވެ.\n"ފައްތާހް ޑައިރެކްޓް ކުރާ ފިލްމެއްގެ ވާހަކަ ވެސް ދެކެވިފައި އޮތީ. އެކަމަކު އޭގެ މާ ބޮޑު ޑީޓެއިލްއަކާ ހަމައަށް އަދި ދެވޭކަށް ނެތް،" ބަތަލާ އައިޝަތު ރިޝްމީގެ ކޮއްކޮ ބުންޏެވެ. "އޭގެ އިތުރަށް ޔާރާ އިން މަންމަ [ބަތަލާ އައިންތު] ހަދާ މަންމަ ކިޔާ ޑްރާމާއެއްގެ މަސައްކަތް ވެސް އެބަ އޮތް ޕްލޭން ކުރެވިފައި. އޭތި ވަރަށް އަވަހަށް ލޯންޗް ކުރާނެހެން ހީވަނީ."\n"ބޭނުން ވަނީ މި ދާއިރާ އިން ކުރިއަށް ދެވެން އޮތް އެންމެ މައްޗަކަށް ދާން. މިސާލަކަށް އެވޯޑެއްގައި އެންމެ މޮޅު ބަތަލާގެ އެވޯޑް ލިބުމަކީ ކުރެވޭ ވަރަށް ބޮޑު އުންމީދެއް،" އުމުރަށް ސަލާން އާއި ވަކިވުމުގެ ކުރިން ފަދަ ޑްރާމާތައް ވެސް ކުޅެފައިވާ އައްޒަ ބުންޏެވެ. "އެ ޓާގެޓާ ހަމައަށް ދާން މަސައްކަތް ކުރާނަން. މަސައްކަތްކޮށްފި ނަމަ ކާމިޔާބު ވާނެ."\nއައްޒަ މި ވަގުތު ކުރަނީ ހަމައެކަނި ފިލްމީ މަސައްކަތެއް ވެސް ނޫނެވެ. ރާއްޖޭގެ މަޝްހޫރު ވިޔަފާރި ކުންފުނި ޕިރަމިޑްގެ ބްރޭންޑް އެމްބެސެޑަރަކީ ވެސް އޭނާ އެވެ.\n"އެ މަސައްކަތުގައި ވެސް ވަރަށް ބިޒީކޮށް އުޅެން ޖެހެނީ. ޕްރޮމޯޝަނަލް އިވެންޓްތަކުގައި ބައިވެރިވުމާއި ޕްރޮމޯޝަނަލް މެޓީރިއަލްތަކުގައި މަސައްކަތްކުރުން ކަހަލަ ކަންކަން ކުރިއަށް ރޭވިފައި އެބަހުރި،" ހަ މަހަށް ޕިރަމިޑާ އެކު ހަދާފައިވާ އެއްބަސްވުމާ ބެހޭ ގޮތުން އައްޒަ ބުންޏެވެ.\nއައްޒަ ހޯސްޓްކުރާ ސެލެބްރިޓީ ޓޯކް ޝޯއެއްގެ މަސައްކަތް ވެސް ކުރިއަށް އެބަ އޮތެވެ. އެއީ އައިސް ޓީވީން ގެނެސްދޭ "އަޒޯނާ" އެވެ.\n"އެ ޝޯ އަންނަ މަހު ނޫނީ ޑިސެމްބަރުގައި ދައްކާ ގޮތަށް ހަމަޖެހިފައި އޮތީ،" އޭނާ ބުންޏެވެ.\nއައްޒަ އާއި ކުރީގެ ފިރިމީހާ ޖުމާ ކުޅެފައިވާ ލަވަ "ހީލީމާ"\nއައްޒަކީ އުންމީދީ ބަތަލާއެކެވެ. ފިލްމީ ދާއިރާގެ ކުރިމަގު އޮތް ބަތަލާއެކެވެ. ބެލުންތެރިން މިހާރު ބަލައިގެންފައިވާ ބަތަލާއެކެވެ. އޭނާގެ ކުރިއަށް ހުރި ފިލްމުތަކުން އެކަން އިތުރަށް ސާބިތުކޮށް ދޭނެ އެވެ.\nމިހާރު ވެސް ޔަގީންވާ ކަމަކީ އައްޒަގެ ދެ ފިލްމެއް އަންނަ އަހަރު ސްކްރީނަށް އަންނާނެ ކަމެވެ. އައްޒަގެ ފޭނުން ތިބޭނީ އިންތިޒާރުގަ އެވެ.\nއިތުރު ލިޔުންތައް ކްރިސްޓަލް އެންޓަޓެއިންމެންޓްސް ދިވެހި ފިލްމް އިންޑަސްޓްރީ ޑާކް ރެއިން އެންޓަޓެއިންމެންޓް


#BREAKING: Fan'diyaaru Abdulla Didi aai Ghaazee Hassan Saeed suspend koffi - One Online\nފަނޑިޔާރު އަބްދުﷲ ދީދީ --\nފަނޑިޔާރު އަބްދުﷲ ދީދީއާއި ގާޒީ ހަސަން ސައީދު ސަސްޕެންޑުކޮށްފި\nސުޕްރީމް ކޯޓުގެ ފަނޑިޔާރު އަބްދުﷲ ދީދީއާއި ފެމިލީ ކޯޓުގެ އިސް ގާޒީ ހަސަން ސައީދު ސަސްޕެންޑުކޮށްފިއެވެ.\nފަނޑިޔާރު އަބްދުﷲ ދީދީއާއި ގާޒީ ހަސަން ސައީދު ސަސްޕެންޑްކުރުމަށް ނިންމާފައިވަނީ މިއަދު ބޭއްވި ޖުޑީޝަލް ސާވިސް ކޮމިޝަން (ޖޭއެސްސީ)ގެ ބައްދަލުވުމުގައެވެ. އެ ބައްދަލުވުމުގައި މަޖިލިސްގެ ރައީސް އަދި ކުރީގެ ރައީސް މުހައްމަދު ނަޝީދު ވެސް ބައިވެރިވެޑައިގަތެވެ.\nމި ނޫސްވެރިންގެ ބައްދަލުވުމުގައި ވާހަކަދައްކަވަމުން ޒަހީން ވިދާޅުވީ ހަސަން ސައީދާ ސަސްޕެންޑުކޮށްފައިވަނީ އެ ކޮމިޝަނަށް ހުށަހެޅިފައިވަނީ މައްސަލައެއްގައި ކަމަށެވެ. މީގެ ކުރިން އެހެން މައްސަލައެއްގައި ވެސް ހަސަން ސައީދު ސަސްޕެންޑުކޮށްފައިވެއެވެ.


Qatar ge rayyithhunnah hajjuvumah huraheh nei: Saudi Arabia\nޤަތަރުގެ ރައްޔިތުންނަށް ޙައްޖުވުމަށް ހުރަހެއް ނެތް: ސަޢޫދީ ޢަރަބިއްޔާ\nޤަތަރުގެ ރައްޔިތުން ޙައްޖަށް ދިޔުމަށް ރަޖިސްޓްރީވުމަށް ޚާއްސަ ވެބްސައިޓެއް ވަނީ ޤާއިމްކޮށްފައި\nކ. މާލެ 8 އޯގަސްޓު 2018 | ބުދަ 08:47 1,191\nަފަސޭހަކަމާއިއެކު ޤަތަރު ރައްޔިތުންނަށް ޙައްޖު ވެވޭވެނެކަމަށް ސަޢޫދީއިން ބުނޭ - އާކައިވް\nގަލްފު ސަރަހައްދުގައި އުފެދިފައިވާ ނުތަނަވަސްކަމާއިއެކުވެސް ޤަތަރުގެ ރައްޔިތުންނަށް ޙައްޖުގެ އަޅުކަން އަދާކުރުމަށް އެއްވެސް ހުރަހެއް ނެތްކަމަށް ސަޢޫދީ ޢަރަބިއްޔާއިން ބުނެފިއެވެ.\nސަޢޫދީގެ ޙައްޖާއި ބެހޭ ވަޒީރު މުޙައްމަދު ސާލިޙް ބިންތާން ވިދާޅުވީ ޤަތަރުގެ އާއްމު ރައްޔިތުންނަށް ފަސޭހަކަމާއެކު ޙައްޖުގެ މަތިވެރި އަޅުކަން އަދާކުރެވޭނެކަން ސަޢޫދީއިން ކަށަވަރުކުރާނެކަމަށެވެ. އެހެންނަމަވެސް ޤަތަރުގެ ރައްޔިތުން ޙައްޖަށް ދިޔުމަށް ފުރިހަމަ ކުރަން ޖެހެ ލިޔެކިޔުންތައް ފުރިހަމަކުރުމަށް ވަންނަން ޖެހޭ ވެބްސައިޓްތައް ޤަތަރު ސަރުކާރުން ބްލޮކްކުރަމުންދާކަމަށް އޭނާ ތުހުމަތުކުރެއްވިއެވެ.\nވެބްސައިޓްތަކަށް ނުވަދެވުނަސް ފުރިހަމަކުރަން ޖެހޭ ލިޔެކިޔުންތައް އެއަރޕޯޓުން ފުރިހަމަކުރެވޭނެ އިންތިޒާމް ހަމަޖައްސާނެކަމަށް ސަޢޫދީއިން ބުންޏެވެ. އަދި ޤަތަރުން ބޭރުގައި ދިރިއުޅޭ ޤަތަރުގެ ރައްޔިތުންނަށް އެކަމަށް ޚާއްސަ ވެބްސައިޓް މެދުވެރިކޮށް ރަޖިސްޓަރކުރެވޭނެކަމަށް ސަޢޫދީގެ ޙައްޖާއި ބެހޭ ވަޒީރު ވިދާޅުވިއެވެ.\nސަޢޫދީ އިސްވެ އޮވެ، ގަލްފުގެ އެހެން ބައެއް ޤައުމުތަކުން ޤަތަރާއިއެކު އޮންނަ ގުޅުން ކަނޑާލުމާއިއެކު އެޤައުމު ވަނީ ވަރަށް ބޮޑަށް އެކަހެރިވެފައެވެ. އަދި މިދިޔަ އަހަރުގެ މެދުތެރޭގައި ގުޅުންތައް ކަނޑާލުމާއިއެކު ސަޢޫދީގައި ތިބި ޤަތަރުގެ ރައްޔިތުން އެޤައުމުން ފައިބަން ޖެހުނެވެ. ސަޢޫދީއާއި އީރާނާއި ދެމެދު މިފަހުން ޖެހުނު މައްސަލަތަކުގައި އީރާން ރައްޔިތުންނަށްވެސް ޙައްޖަށް ދިޔުމުގައި ހުރަސްތަކެއް ކުރިމަތިވިއެވެ.\nޤަތަރާއިއެކު އޮންނަ ގުޅުން ކަނޑާލީ ސަޢޫދީގެ އިތުރުން މިސްރު، ޔޫ.އޭ.އީ، ބަޙްރައިން އަދި ދިވެހިރާއްޖެއިންނެވެ. މިމައްސަލައަށް އަހަރަކަށްވުރެ ގިނަ ދުވަސްވެފައިވާއިރު، އަވަސް ހައްލެއް ލިބޭނެކަމަށް ނުބެލެވެއެވެ. ގަލްފުގެ ޤައުމުތަކުން ޤަތަރާއިއެކު އޮންނަ ގުޅުން ކަނޑާލީ ޤަތަރުން ޓެރަރިޒަމަށް ހިތްވަރުދޭކަމަށް ބުނެއެވެ.


Footboalhi ge enme dedicated Chairman\nފުޓްބޯޅައިގެ އެންމެ ޑެޑިކޭޓެޑް ޗެއާމަން\nމިއަހަރު މާޒިޔާގެ މެއިން ސްޕޮންސާ އުރީދޫ އާއެކު ސޮއި ކުރުމަށް ބޭއްވި ރަސްމިއްޔާތުގައި އަހްމަދު ސާޖިދު (ވ)\nފަހުގެ ތާރީހްގައި ރާއްޖޭގެ ފުޓްބޯޅައަށް އެންމެ ބޮޑު ހޭދައެއް ކުރެއްވި ޗެއާމަނަކަށް، މާޒިޔާގެ ޗެއާމަން އަހްމަދު ސާޖިދު ވެވަޑައިގަންނަ ވާނެ ކަމަށް، އެ ކުލަބުގެ މެނޭޖަރު އަބްދުﷲ ވަހީދު ވިދާޅުވެއްޖެ އެވެ.\nއެފްއޭއެމުން ގެނެސްދޭން ފަށާފައިވާ ފުޓްބޯޅަ ޓޯކް ޝޯ ގައި ވާހަކަ ދައްކަމުން، ވަހީދު ވިދާޅުވީ އެއީ އެހެން ކުލަބުތަކުގެ ޗެއާމަނުންނަށް ބުނާ ދެރަ ބަހެއް ނޫން ކަމަށެވެ.\n"އަޅުގަނޑުމެންގެ ޗެއާމަން އަހްމަދު ސާޖިދަކީ މިވަގުތު ފުޓްބޯޅައަށް އެންމެ ބޮޑު ހަރަދެއް ކުރައްވާ އަދި އެންމެ ޑެޑިކޭޓެޑް ޗެއާމަން ކަންނޭންގެ،" ވަހީދު ވިދާޅުވި އެވެ. "މިއީ ދޮގަކަށް ނުވާނެ ކަންނޭންގެ، އެހެން ބޭފުޅުންނަށް ދަންނަވާ ކުޑަ އިމީސް ބަހެއް ނޫން މިއީކީ."\nއޭނާ ވިދާޅުވީ، އެޑްމިނިސްޓްރޭޓިވްލީ ކުލަބު ހިންގުމުގެ ގާބިލުކަން މާޒިޔާގެ އެބަހުރި ކަމަށާއި މާޒިޔާ އާއެކު ގިނަ އަހަރުތަކެއް ވަންދެން ސްޕޮންސަރުން ދެމިތިބުމަކީ އޭގެ ހެއްކެއް ކަމަށެވެ. ކޮކޯކޯލާ ކުންފުންޏާއި އޭޑީކޭ ކޮމްޕެނީ އިން ފާއިތުވެދިޔަ 10 އަހަރު މެދުކެނޑުމެއް ނެތި މާޒިޔާއަށް ސްޕޮންސާޝިޕް ދޭނީ މާޒިޔާގެ ހިންގުމުގައި ހަރުދަނާ ކަންތައްތަކެއް ހުރުމުން ކަމަށް އޭނާ ވިދާޅުވި އެވެ.\n"އެޑްމިނިސްޓްރޭޓިވް ކެޕޭސިޓީ އެބަހުރި، އަޅުގަނޑުމެންވެސް ބޭނުން ވަނީ ފައިންނޭންޝިއަލް ސަޕޯޓް، ޓީމުގައި ކޮންމެވެސް ވަރެއްގެ ބެކަޕެއް ހެދުމަށް ޗެއާމަން އަހްމަދު ސާޖިދު ވެސް ވަނީ މަސައްކަތްތަކެއް ކުރައްވާފަ އެހެންނަމަވެސް ހަމައެކަނި އަހްމަދު ސާޖިދުގެ އެހީއަކުން ޓީމެއް ނުހިންގޭނެ، އަޅުގަނޑުމެން އެބަ ބޭނުންވޭ އެހީތައް."\nއެ ޕްރޮގްރާމްގައި ވާހަކަ ދެއްވި ޓީސީ ސްޕޯޓްސް ކުލަބުގެ ފައުންޑާ އަހްމަދު ނަޝީދު ވިދާޅުވީ، ރާއްޖޭގެ ފުޓްބޯޅައަށް ގިނަ މުއްދަތެއް ފާއިތުވެގެން ދިޔައިރުއަމިއްލަ މަސައްކަތުން ތެދުވަން މަސައްކަތް ކުރާ ކުލަބެއް އޮތް ނަމަ އެ ކުލަބަކީ މާޒިޔާ ކަމަށެވެ.\n"އަޅުގަނޑު ގަބޫލު ކުރާ ގޮތުގައި ހަމައެކަނި އޭގައި ރަނގަޅަށް މަސައްކަތް ކުރާ ކުލަބަކީ މާޒިޔާ، މާޒިޔާގައި ކޮންމެވެސް ވަރެއްގެ ބެކަޕެއް އެބައިން."\nވޭތުވެދިޔަ 11 ވަރަކަށް އަހަރަށް ބަލާއިރު ކުލަބުތަކުން ކުޅުންތެރިންނަށް ދޭން ޖެހޭ މުސާރަ ބަރާބަރަށް ފުރިހަމަކޮށް ދޭ ކުލަބެއް މާޒިޔާ ނޫނީ ފެނިފައެއް ނެތެވެ. އެހެން ކޮންމެ ކުލަބެއްގައި މުސާރަ ނުދީ ޕެންޑިންގައި ގިނަ މަސްތަކެއް ބާކީ އެބަހުއްޓެވެ. ކުޅުންތެރިންގެ މުސާރައިގެ މައްސަލައިގައި ކުލަބުތަކާ ދެކޮޅަށް ބޮޑެތި ފިޔަވަޅުތަކެއްވެސް އެފްއޭއެމް އާއި ފީފާއިން ވަނީ އަޅާފަ އެވެ.\nސްޕޯޓްސް މިނިސްޓަރު އަހްމަދު މަހްލޫފް، ވެސް ވަނީ މާޒިޔަގެ ޗެއާމަން އަހްމަދު ސާޖިދުގެ މަސައްކަތް ވެސް މީގެ ކުރިން ފާހަގަ ކުރައްވާފަ އެވެ.\n"އަޅުގަނޑަށް ފެނުނު ކުލަބުތަކުގެ ތެރެއިން އެންމެ ރަނގަޅަށް މިހާރު ހިނގާ އެންމެ ބަރާބަރަށް ހިންގާ މެނޭޖުމެންޓް އޮތް ކުލަބަކީ ވެސް މާޒިޔާ،" ފެބްރުއަރީ މަހު މަހްލޫފް ވިދާޅުވެފައި އެވެ. "އަދި އެގޮތަށް ވަކި ފަރުދަކު ކުލަބަކަށް އެންމެ ބޮޑު ހޭދައެއް ކުރައްވާ ބޭފުޅަކަށް އަޅުގަނޑަށް ފެނުނީ އަހްމަދު [ސާޖިދު] އެ ކުރައްވާ މަސައްކަތް، އެކަން އަޅުގަނޑު ވަރަށް ބޮޑަށް ފާހަގަ ކުރަން."\nކުލަބުތަކުގެ ނުރުހުން އާޒިމުގެ ގަރާރަށް\nސެކްލޮސްކީގެ ކޮންޓްރެކްޓް ހަމަވެއްޖެ\nބޭނުންވަނީ ސީޒަން އަހަރު ކުރީކޮޅު ފަށަން


މިއަހަރަށް އެންމެ ކަމުދާނޭ ޓެކް ގެޖެޓްތައް - Tech News Maldives\nމިއަހަރަށް އެންމެ ކަމުދާނޭ ޓެކް ގެޖެޓްތައް\nޝުޖާޢަތު ރަޝީދު • 07 ޖެނުއަރީ 2022\nއައު އަހަރު ފެށުމާއިއެކީ މިހާރު އެންމެންވެސް އަތުގައި ގެންގުޅޭ ސްމާޓް ޑިވައިސްތައް ދަނީ ބަދަލުކުރަމުންނެވެ. އައު ފޯނާއި، ލެޕްޓޮޕްއާއި ގެއަށް ފަސޭހައަށް ހޯދާ ގެޖެޓުތައްވެސް މީގެ ތެރޭގައި ހިމެނެއެވެ.\nމިއަހަރު އެންމެ ކުރީގައި އުޅޭ5ޓެކް ގެޖެޓަށް މި އާޓިކަލްގައި ބަލައިލާނަމެވެ.\n1. މައިކްރޮސޮފްޓް ސާފޭސް ޕްރޯ 8 1-2 ލެޕްޓޮޕް\nމައިކްރޮސޮފްޓްގެ ސާފޭސް ޕްރޯ 8 ޓޫއިންވަން ލެޕްޓޮޕަކީ މިހާރު މާކެޓުގައި އެންމެ ވަރުގަދަ ލެޕްޓޮޕް ކަމުގައި އެކުންފުނިން ބުނެއެވެ. މިހެން ބުނަނީ މައިކްރޮސޮފްޓުން މި ލެޕްޓޮޕް ފަރުމާކޮށްފައި ވަނީ މަސައްކަތުގެ މާހައުލުގައި ބޭނުންކުރުމަށެވެ. އެހެންކަމުން މި ލެޕްޓޮޕްގައި އަޅުވާފައިވަނީ ވަރުގަދަ 11 ވަނަ ޖެނެރޭޝަންގެ އިންޓަލް ކޯ ޕްރޮސެސާއެކެވެ.\nއަދި މިލެޕްޓޮޕަކީ ބޭނުންވާ ކޮންމެ އޭންގަލްއަކަށްވެސް ފަސޭހަކަމާއެކު އެޖަސްޓު ކުރެވޭ ގޮތަށް ފަރުމާކުރެވިފައިވާ ލެޕްޓޮޕެކެވެ.\nމިއީ އަތަށް ލުއި ޓެބްލެޓް ލެޕްޓޮޕެކެވެ. އަދި މި ލެޕްޓޮޕުގައި ސާފޭސްގެ ސްލިމް ޕެން2ޖެހޭ ޖާގައެއްވެސް ވެއެވެ.\nމި ލެޕްޓޮޕަށް ފަސޭހަކަމާއެކު އެކްސްބޮކްސް ލިންކު ކުރެވެއެވެ. އަދި ލެޕްޓޮޕްގެ ސްކްރީނަކީ ސާފޭސް ޕެން އިން ކުރަހައި، ލިޔެވޭ ގޮތަށް ހެދިފައިވާ ސްކްރީނެކެވެ.\nރަނގަޅު ސްޕެކާއިއެކު، ސާފޭސް ޕެން، މައުސް އަދި ކީބޯޑުވެސް ހިމެނުމަށްފަހު މިލެޕްޓޮޕްގެ އަގު މައިކްރޮސޮފްޓް ސްޓޯގައި އުޅެނީ $1،888.96 އަށެވެ.\n2. އެމޭޒަން އެސްޓްރޯ ހައުސްހޯލްޑް ރޮބޮޓް\nފާއިތުވި މަސްތަކުގެ ތެރޭގައި އެމޭޒަންއިން އެމީހުންގެ އޭ.އައި އެސިސްޓަންޓުގެ އަޑު ލާފައި ނެރުނު މި ރޮބޮޓަކީ ގޭގައި ނޫޅޭ ވަގުތުގައި ގޭގެ ކަންތައްތައް ބަލަހައްޓައި ރައްކާތެރި ކުރުމުގެ މަގްސަދުގައި އެމޭޒަންއިން ހަދާފައިވާ ރޮބޮޓެކެވެ.\nއިންޓަލިޖަންސް މޯޝަން އެކުލަވާލައިފައިވާ މި ރޮބޮޓުގެ އެހީގައި ގޭތެރޭގެ އެކި ކަންތައްތައް ކޮށްލެވެއެވެ. މީގެ އިތުރުން ގޭގައި ނޫޅޭ ވަގުތުގައި ގޭތެރޭގައި ނުދަންނަ މީހަކު ނުވަތަ އަޑުތަކެއް އިވޭނަމަ ގޭގެ ވެރި މީހާއަށް އެލާޓްކޮށް ނޮޓިފިކޭޝަން ފޮނުވައެވެ.\nފާހަގަ ކޮށްލެވޭ ކަމަކީ މި ރޮބޮޓަކީ ރިންގް ސެކިއުރިޓީ ސިސްޓަމާއި ލިންކް ކޮށްލެވޭ ގޮތަށް ތައްޔާރު ކުރެވިފައިވާ ރޮބޮޓެކެވެ.\nއިންވިޓޭޝަނަކާއިއެކީ ގަނެވޭ ގޮތަށް މި ޑިވައިސް މިހާރު އެމޭޒަންގައި ވިއްކާ އަގަކީ $999.99 އެވެ.\n3. ޑީ.ޖޭ.އައި މެވިކް3ޑްރޯން\nމިއީ އަމިއްލައަށް އޮޕަރޭޓް ކުރާ ޑްރޯންއެކެވެ. މި ޑްރޯން ދުއްވުމަށް ކޮންމެހެން އެހެން މީހެއްގެ އެހީއެއް ބޭނުން ނުވެއެވެ.\nޕްރޯ ލެވެލްގެ ހެސެލްބްލެޑް ކެމެރާ ސިސްޓަމަކާއި އެކު ތައްޔާރު ކުރެވިފައިވާއިރު، މިއީ ކައިރީގައިވާ ތަކެތި އަމިއްލައަށް އިހްސާސް ކުރެވި އެއްޗެހީގައި ނުޖެހި އުދުހޭ ޑްރޯންއެކެވެ.\nމެވިކް3ސައިން މޮޑެލްއަކީ އެޕަލްގެ ޕްރޯރެސް 422 ހައި ކޮލެޓީ އެންކޯޑިން ފީޗާވެސް ހިމެނޭ ޑްރޯންއެކެވެ. މިއީ ޕްރީމިއަމް ކޮލެޓީ ފުޓޭޖް ނެގުމަށް މި ޑްރޯން ހަދާފައިވާ ގޮތެވެ.\nޑީޖޭއައި މެވިކް 3\nޑީޖޭއައި ސްޓޯރުގައި މި ޑްރޯން ވިއްކަން ހުރީ $2،199.00 އަށެވެ.\n4. އެޗްޓީސީ ވައިވްފްލޯ ވީ.އާރު އައިނު\nލުއިވެފައި ފަތް ޖަހާލެވޭ ގޮތަށް ހެދިފައިވާ މި އައިނަކީ ވީ.އާރު ގެޖެޓަކަށް ގެންގުޅެން ވަރަށް ރަނގަޅު އައިނެކެވެ. މި ވީ.އާރު އައިނަކީ ދުޅަހެޔޮ ދިރިއުޅުމެއް ޕްރޮމޯޓް ކޮށްދޭ އައިނެކެވެ.\nއައިނު ކަނެކްޓް ކޮށްލުމަށް ފިޓްނަސް ސެންޓާއަށް ފޯނު ބްލޫޓޫތު މެދުވެރިކޮށް ގުޅާލުމުން ދެން ވާޗުއަލް ދުނިޔެއެއްގައި މިއައިނުގެ އެހީގައި އުޅެލެވެއެވެ.\nމި ގެޖެޓަކީ 2021 ގައި އެސްކުއާ ގެޖެޓް އެވޯޑްއިން ބެސްޓް ވެއަރަބަލް ޓެކް ހޯދާފައިވާ ގެޖެޓެކެވެ. ވައިވްގެ ވެބްސައިޓުން މި ވީ.އާރު އައިނު ވިއްކުމަށް އަގު ޖެހިފައިވަނީ $499.00 އަށެވެ.\n5. ކެޕްސްޓޯން ސްމާޓް ލޯގަނޑު\nހެދުނު ގަޑީގައި އޮފީހަށް ދިއުމަށް ތައްޔާރުވާއިރު، ނުވަތަ އެހެން ކަމެއް ކުރުމަށް ގޭތެރޭގައި އުޅޭ ވަގުތުތަކުގައި މި ލޯގަނޑުގެ އެހީގައި ގަޑި ބަލައި، ތަނަކަށް ދާނޭ ރާސްތާ ބަލައި، ލަވަ ޖަހާލައި ހެދެއެވެ.\nޔޫޓިއުބް މެދުވެރިކޮށް ވީޑިއޯ ބެލުމަށްވެސް ކެޕްސްޓޯންގެ ސްމާޓް ލޯގަނޑު ބޭނުންކޮށްލެވެއެވެ.\nކެޕްސްޓޯން ސްމާޓް މިރާ ސްޓޭންޑަޑް\nމިއީ ޓަޗް ސްކްރީނެއްވެސް އެކުލަވާލައި ހެދިފައިވާ ލޯގަނޑެކެވެ. މީގެ އިތުރަށް ބްލޫޓޫތު ސްޕީކަރާއި ހެޑްފޯނު ނުވަތަ އެހެނިހެން ޑިވައިސްވެސް ކަނެކްޓް ކޮށް މި ލޯގަނޑުގެ އެހީގައި ލަވަ އަޑުއަހާލެވެއެވެ.\nކެޕްސްޓޯންއިން2ވައްތަރެއްގެ ލޯގަނޑެއް ވަނީ އުފައްދާފައެވެ. މީގެތެރެއިން ފުރަތަމަ ވައްތަރަކީ ފިޓްނަސްއަށް ހާއްސަ ކުރެވިފައިވާ ލޯގަނޑެވެ. ދެވަނަ ލޯގަނޑަކީ އެހެނިހެން ކަންތައްތަކަށް ވަކިން ހާއްސަކޮށް ސްޓޭންޑަޑް މިރާ މި ނަން ދެވިފައިވާ ލޯގަނޑެވެ.


Bangladesh ge season Decembe mahu fashanee\nފެޑެރޭޝަން ކަޕްގެ ޗެމްޕިއަން ބަޝަންދުރާ ކިންގްސް\nބަންގްލަދޭޝްގެ ފުޓްބޯޅަ ސީޒަން ޑިސެމްބަރު މަހު ފަށަނީ\n16 އޮކްޓޯބަރ 2020 - 11:01:35\nބަންގްލަދޭޝްގެ ފުޓްބޯޅަ ސީޒަން، އަންނަ ޑިސެމްބަރު މަހު ފަށަން އެ ގައުމުގެ ފުޓްބޯޅަ ފެޑެރޭޝަނުން ނިންމައިފިއެވެ. ކޮވިޑާ ގުޅިގެން ބަންގްލަދޭޝްގެ ފުޓްބޯޅަ ސީޒަންވެސްވަނީ ފުރިހަމަ ނުކޮށް، ކެންސަލްކޮށްފައެވެ.\nބުރާސްފަތި ދުވަހު އޮތް ބަންގްލަދޭޝް ފުޓްބޯޅަ ފެޑެރޭޝަންގެ ބައްދަލުވުމެއްގައި ނިންމާފައިވަނީ، ޑިސެމްބަރު މަހުގެ ނަވާރަވަނަ ދުވަހު ފެޑެރޭޝަން ކަޕުން އާ ސީޒަން ފަށާށެވެ. ބަންގްލަދޭޝްގެ ޓްރާންފާ ޕީރިއަޑެއްގެ ގޮތުގައި މިހާރު ކަނޑައަޅާފައިވަނީ ނޮވެމްބަރު މަހުގެ ފުރަތަމަ ދުވަހުން ފެށިގެން ޑިސެމްބަރު މަހުގެ ފަނަރައަށެވެ.\nބަންގްލަދޭޝް ފެޑެރޭޝަނުން އެ ގައުމުގެ ފުޓްބޯޅަ ސީޒަން ޑިސެމްބަރު މަހުގެ ނަވާރަވަނަ ދުވަހު ފަށަން ނިންމާފައިވާއިރު، ފެޑެރޭޝަންގެ ވިސްނުން ހުރީ ޓީމުތަކުން ކުރަން ޖެހޭ ދަތުރުތައް ވީހާވެސް މަދުވާނެ ގޮތަކަށް މުބާރާތްތަކުގެ ޝެޑިއުލް ރޭވުމަށެވެ. އެ ގޮތުން މިހާތަނަށް މެޗުތައް ކުޅޭނެ ހަ ސްޓޭޑިއަމެއް ފައިނަލަށް ކުރުމުގެ މަސައްކަތް އަންނަނީ ކުރަމުންނެވެ.\nބަންގްލަދޭޝް ލީގު އަދި ފެޑެރޭޝަން ކަޕުގެ އެންމެ ފަހުގެ ޗެމްޕިއަނުންނަކީ ނިއުރޭޑިއަންޓްގެ ކުރީ ކޯޗު އޮސްކާ ބްރޫޒޮން ކޯޗު ކޮށްދޭ ބޮޝަންދްރާ ކިންގްސް އެވެ.\nބަންގުބަންދު ގޯލްޑް ކަޕްބަންގްލަދޭޝްއޭއެފްސީ ކަޕް\nއޭއެފްސީ ކަޕު ސެންޓްރަލައިޒްޑްކޮށް، ގުރު ނެގުން މިއަދު\nއޭއެފްސީ ކަޕުގެ ގުރުއަތު ނެގުން އަންގާރަ ދުވަހު


Majilis Kairi Ah Evvumaa Eku Dhurah Jassaifi - Vaguthu\nމަޖިލިސް ކައިރިއަށް އެއްވުމާ އެކު ދުރަށް ޖައްސައިފި\nމަޖިލިސް ކައިރިއަށް އެއްވި މީހުން ދުރަށް ޖައްސަނީ. --- ފޮޓޯ: ނަވާނަވައި\n"ނަވާނަވައި" އިން އިސް ނަގައިގެން ރައްޔިތުންގެ މަޖިލިސް ކައިރީގައި ބޭއްވި އެއްވުން ފުލުހުން ރޫޅާލައި، އެއްވުމުގެ ބައިވެރިން ދުރަށް ޖައްސައިފިއެވެ. އެއްވުން ރޫޅާލި ނަމަވެސް، އެއްވުމުގެ ބައިވެރިންތަކެއް މިހާރު ވެސް ދަނީ ހޮޓެލް ޖެން ކައިރީގައި އަޑުއުފުލަމުންނެވެ.\nނަވާނަވައި އަކީ ސިޔާސީ ގޮތުންނާއި އިޖްތިމާއީ ގޮތުންނާއި އިގްތިސާދީ ގޮތުން ރައްޔިތުން ބާރުވެރިކުރަން މަސައްކަތް ކުރާ އަމިއްލަ ޖަމިއްޔާއެކެވެ. އެ ޖަމިއްޔާ އިން މީގެކުރިން ވެސް މާލޭގައި އެތައް އެއްވުންތަކެއް ވަނީ ބާއްވައިފައެވެ.\nހެނދުނު ޖަލްސާ ފެށުމުގެ ކުރިން ގާތްގަނޑަކަށް ދިހަ ވަރަކަށް މީހުން އެއްވެ، މުޒާހަރާއެއް ފެށުމާ ގުޅިގެން ފުލުހުން ވަނީ ފަހަރަކު މީހަކު ދުރަށް ޖައްސައިފައެވެ. ވަކި ހިސާބަކަށް ދުރަށް ޖެއްސުމަށް ފަހު ހޮޓެލް ޖެންއާ ކައިރިން ބެރެކޭޑް ޖަހައި މަޖިލީހުގެ އިދާރާއާ ކައިރިއަށް ނުދެވޭ ގޮތަށް މަގުތައް މިހާރު ވަނީ ބަންދުކޮށްފައެވެ. އެއްވުމާ ގުޅިގެން އެއްވެސް މީހަކު އަދި ހައްޔަރެއް ނުކުރެއެވެ.\nނަވާނަވައި އިން އެއްވުމެއް ބާއްވަން ނިންމީ އާންމުންގެ މާލީ ހާލަތު ދަށްވެފައިވާ ދަނޑިވަޅުގައި މާލީ އެހީ އާންމުންނަށް ފޯރުކޮށްދިނުމަށް އެކަށީގެންވާ މަސައްކަތެއް ނުކުރެވި އަދި ކުލި ކޮންޓްރޯލް ކުރުމާއި ތިމާވެށި ހިމާޔަތްކުރަން އެކަށީގެންވާ ފިޔަވަޅުތަކެއް ނޭޅޭ ކަމަށް ބުނެއެވެ.\nއެއްވުމުގެ ބައިވެރިން ވަނީ ރައްޔިތުންގެ މަޖިލިހުގެ މެމްބަރުންނަށް ވަރަށް ބޮޑަށް ފާޑު ވެސް ވިދާޅުވެފައެވެ. އަދި މަޖިލިހަކީ "މަހުޖަނުންގެ މަޖިލިހެއް" ކަމަށް ބުނެ، އެއްވުމުގެ ބައިވެރިން ވަނީ ތަފާތު ޝުއޫރުތައް ލިޔެފައިވާ ބޯޑުތައް ހިފައިގެން އަޑު އުފުލަމުންނެވެ.\nނަވާނަވައި އިން މީގެ ކުރިން ވަނީ މަހުޖަނުންގެ ނުފޫޒުން މަޖިލިސް ސަލާމަތްކުރަން ގޮވާލައި، ރައީސް އިބްރާހިމް މުހައްމަދު ސޯލިހާއި ސަރުކާރު ކޯލިޝަންގެ ލީޑަރުންގެ ކުރިމަތީގައި މުޒާހަރާކޮށްފައެވެ. އެ ފަހަރު މުޒާހަރާ ކުރީ ކޯލިޝަންގެ ލީޑަރުންގެ ބައްދަލުވުމަކަށް ފަހު ހޮޓެލް ޖެން ބޭރުގައި ރައީސާއި ލީޑަރުން ނޫސްވެރިންގެ ބައްދަލުވުމެއް ކުރިއަށް ގެންދަވަނިކޮށެވެ.\nޖޫން 22, 2020 09:48\nތިޔަ ޖަމުއިއްޔާގެ މަސައްކަތަށް ހިތްވަރާއި ސާބަސް ދެމެވެ\nޖޫން 22, 2020 11:51\nމިއީ ފެށުން!! މިކަން ނުހުއްޓުވޭނެ! އަދުލު އިންސާފުން އެއްކިބާވެ ރައްޔިތުން ބިކަކޮށް ހަމަހަމަކަން މިސަރުކާރުން މިވަނީ ނެތިކޮށްލާފަ! މިކަންކަމާ ދެކޮޅަށް ރައްޔިތުން ނިކުންނާނެ! އިހްތިޖާޖުކުރާނެ!! ރައްޔިތުންނަށް ބިރުދައްކައިގެން ގަދަބާރުން ހައްލުނުކުރެވޭނެ!! ހުރިހާ ރައްޔިތުން ނިކުމެ އަޑުއުފުލަންޖެހޭ!! އަޑު އުފުލަން ނިކުމެގެން ހައްޔަރުކޮށް ޖަލަށްލާ ވަޒީފާއިން ވަކިކޮށް މިސަރުކާރުން އެއްވެސް މީހަކަށް ގެއްލުންދީފިނަމަ ދެން އުފެދޭ ސަރުކާރެއްގައި އެންމެން މިނިވަންކޮށް ވަޒީފާވެސް އިއާދަކުރާނެ! އަނިޔާވެރިކަމާ ނޭއްގާނީކަމާ ދީނާ ދެކޮޅަށް މިހިންގާ ޖަރީމާތަކާ ދެކޮޅަށް ނިކުންނަވާ!!\nޖޫން 22, 2020 09:53\nހިތްވަރު އެލުވާނުލާތި. އިންސާ ﷲ ކާމިޔާބު ލިބޭނީ ﷲ ގެމަގުގައި ތިބި ބަޔަކަށް. ތިފުލުހުންނަކީ ބުއްދިކުރަން ސިކުނަޑިއެއް އަދި އަސަރުކުރަން ހިތެއްވެސް ނެތްބައެއް.\nޖޫން 22, 2020 09:54\nތިވަރުން އަދި ތި ނުގުޑާނެ ބައިގަޑު ބޮޑުކޮށްލަ އޭރުން ތިކަންވާނެ ތިކަމަށް އަންނި މަލާމާތް ކުރާނީ ހަމަ\nޖޫން 22, 2020 10:00\nފޮޓޯއެއް ހޯދާލީދޯ؟؟ ދެންރަގަޅު ތިވަރު ވާކަންވެސް. ފޫހިވެގެން ކަމެއްނުކޮށް ތިބޭތީ މިހާރު ބޯގޮވާވަރުވީ. މީމަޖާކަމެއް.\nޖޫން 22, 2020 10:25\nނަވާނަވާ އަކީ ސީދާ އިސްލާމްދީނުގެ އަދުއްވު ނަޝީދު ހަދައިގެން އުޅޭ ޖަމިއްޔާއެއްކަން ނުދަންނަ މީހަކު މިރާއްޖޭގަ ނޫޅޭނެ. އިބޫއަށް ކަންނުވާކަންދައްކަންޖައްސާ ގޭމު.\nއިސްލާހުކުރެވޭނީ ކެރިގެން ނިކުމެގެން މިބައިގަނޑު އެބަޖެހޭ ބޭރުކުރަން\nޖޫން 22, 2020 12:06\nރީއްޗަށް ތިއޮތީ ކޮވިޑް ކުޅިވަރާ ލައިގެންފާ ކޮވިޑް އެކަކުގެ ގައިން އަނެކާއަށް ތިޔަ ވާސިލުވަނީ\nޖޫން 22, 2020 15:01\nގދ.ގަޒީރާ ބެޑްޓެކުސް ކޮބާ؟15 އަހަރުވީ ބުރުމާ\nޖޫން 22, 2020 16:31\nމި ޤަރުނުގެ ބޮޑު ޖޯކު. ކެނެރީގޭގައި އުޅެބޮޑުވި ކުއްޖެ ފޯމީއަކީ. ޢަދި މިހާރު ރޫލިފައިވާ ކައިވެނިކުރީވެސް އެޢާއިލާގެ ކުއްޖަކާއި. މަޖިލިސް ޖަވާބުދާރީ ކުރުމުގެ ނަމުގައި ފޯމީ ނެރެގެން ނަޝީދު ދެބޯގެރިދުއްވަނީ ޕޮލިސް ކޮމިޝަނާރ ހަމީދު އާއި ރައީސް ސޯލިހު ބޮލުގައި އިލްޒާމެއް އަޅުވަންތޯ. އަންނި ދެން ވެރިކަމާއިހެދި ބޫތުކެޔަސް ތިޔައީ ބޮޑުވަރު. ތީދެން ހާދަ ޗީޕް ސްޓަންޓެކޭ ދޯ! ބޯގޮވީތަ؟


ޙައްޖު - ފިޔަވަޅަކުން ފިޔަވަޅަކުން\nޙައްޖުމަހުގެ 8 ވަނަ ދުވަސް\n5 ނޮވެމްބަރ 2008\nމެންދުރު ނަމާދާއި އަޞުރުނަމާދާއި، މަޣްރިބްނަމާދާއި ޢިޝާނަމާދު\nޙައްޖުގެ ކަންތައްތައް ފެށޭނީ ޙައްޖުމަހުގެ އަށްވަނަ ދުވަހުއެވެ.\nއެދުވަހަކީ އައްތަރުވިޔާގެ ނަމުން ނަންދެވިފައިވާ ދުވަހެވެ.\nތަމައްތަޢު ޙައްޖަކުން ޙައްޖުވާ މީހާ އިޙްރާމް ބަންނާނީ އެދުވަހުގެ ޟުޙާ ވަގުތުގައެވެ. ހައްޖައް އިޙްރާމް ބަނުމުގެ ކުރިން އޭނާ އުމުރާއަށް އިޙްރާމް ބަނުމުގެ ކުރިންވެސް ކަންތައްތައް ކުރިގޮތަށް ކުރާނީއެވެ. އެއީ ފެންވެރުމާއި މީރުވަސް ދުވާ އެއްޗެއް ގައިގާ ލުމާއި އަދި ނަމާދު ކުރުމެވެ. އެއަށްފަހު އޭނާ މައްކާގައި މަޑުކޮށްގެން ހުރިތަނުން އިޙްރާމް ބަންނާނީ އެވެ. މިއީ ތަމައްތަޢު ޙައްޖުވެރީން ކަން ކުރާ ގޮތެވެ.\nމިއާއި ޚިލާފަށް ޤިރާން ޙައްޖާއި އިފްރާދް ޙައްޖުވާމީހުން ތިބޭނީ ކުރީންވެސް ތިބިގޮތަށް އިޙްރާމް އިޙްރާމް ނުކަނޑައެވެ.\nދެން މި ހުރިހާ ޙައްޖުވެރިންވެސް އަށްވަނަ ދުވަހުގެ މެންދުރުވުމުގެ ކުރިން މިނާއަށް ދާން ނުކުންނާނީއެވެ. މިނާގައި މެންދުރުނަމާދާއި އަޞްރުނަމާދާއި މަޣްރިބްނަމާދާއި ޢިޝާނަމާދު، މި ހުރިހާ ނަމާދެއްވެސް ކުރާނީ އެނަމާދެއްގެ ވަގުތުގައި ޖަމްޢުކުރުމަކާއި ނުލައި ޤަޞްރުކޮށެވެ. (އެބަހީ: މަޤްރިބްނަމާދު ފިޔަވައި އަނެއް ތިން ނަމާދުގެ2ރަކުޢަތެވެ.މަޤްރިބްނަމާދުގައި ކުރާނީ3ރަކުޢަތެވެ.) ޙައްޖުމަހުގެ9ވަނަ ވިލޭރޭ މިނާގައި ރޭކޮށް އެރޭގެ ފަތިސްނަމާދުވެސް ކުރާނީ މިނާގައެވެ. މިނާއަށް އައްތަރުވިޔާ ދުވަހުގެ ކުރިންގޮސް މަޑުކޮށްގެން ހުރި މީހަކުނަމަ އޭނާވެސް އިޙްރާމް ބަންނާނީ އައްތަރުވިޔާ ދުވަހުގެ ޟުޙާ ވަގުތު މިނާގައި ހުރެގެންނެވެ.\nސުންނަތް ގޮތަކީ ޙައްޖުވެރިޔާ އައްތަރުވިޔާ ދުވަހުގެރޭ މިނާގައި ރޭކުރުމެވެ. ދެން މިނާގައި ޙައްޖުމަހުގެ9ވަނަ ދުވަހުގެ ފަތިސްނަމާދު ކުރުމަށްފަހު އިރުއެރުމަށް ދާންދޭން މަޑުކުރާނީއެވެ. ދެން އެއަށްފަހު މަޑުމައިތިރިކަމާއެކު ތަލްބިޔާ ކިޔަމުން އަދި ﷲ ތަޢާލާއަށް ޛިކުރު ކުރަމުން އަރަފާތަށް ދިއުމަށް ދަތުރު ފަށާނީއެވެ.\nޛިކުރު ކުރުމުގައި އޭނާ ބޭނުން ޛިކުރެއް ކުރެވިދާނެއެވެ. އަދި މާތް ﷲ އަށް ގިނަގިނައިން ޝުކުރުކޮށް ޛިކުރު ކުރެވިދާނެއެވެ. އަދި އޭނާ ބޭނުންނަމަ ޤުރުއާން ވެސް ކިޔެވިދާނެއެވެ.\nމިހާތަނަށް މި ލިޔުން ކިޔާފައިވަނީ 1476 ފަހަރު


Ghassan goaheh nuhadhaane, "siyaasee manfaa" Raees Yameen nangavaa: Maumoon | Mihaaru\nޕީޕީއެމްގެ ހިންގުމާ އެ ޕާޓީގެ މުސްތަޝާރު އަދި ރައީސް ޔާމީނާ ހަވާލުކުރުމަށް ސިވިލް ކޯޓުން ކުރި ހުކުމަށް ފަހު، ޕީޕީއެމްގެ މައުމޫން ފެކްޝަނުން ބޭއްވި ކައުންސިލް ބައްދަލުވުން ނިންމާލުމަށް ފަހު މައުމޫން، ނިކުމެވަޑައިގަންނަވާއިރު ދަރިކަލުން ޣައްސާން އަރިހުގައި..-- ފޮޓޯ: މުހައްމަދު ޝަރުހާން/މިހާރު\nޣައްސާން ގޯހެއް ނުހަދާނެ، "ސިޔާސީ މަންފާ" ރައީސް ޔާމީން ނަންގަވާ: މައުމޫން\n09 ނޮވެމްބަރ 2016 - 12:48 20 comments\nގައުމަށް ހިދުމަތް ކުރެއްވުމުގެ ބޭނުމުގައި، ދަރިކަލުން ޣައްސާން މައުމޫން، ރައީސް އޮފީހުގައި ހުންނަވާތީ، އެކަމުގެ "ސިޔާސީ ފައިދާ" ރައީސް އަބްދުﷲ ޔާމީން ނަންގަވާ ކަމަށް ގަބޫލުފުޅު ކުރައްވާ ކަމަށް ކުރީގެ ރައީސް މައުމޫން އަބްދުލްގައްޔޫމް ވިދާޅުވެއްޖެ އެވެ.\nވެރިކަން ކުރާ ޕީޕީއެމް ދެ ފަޅިވެ ރައީސް ޔާމީނާއި ރައީސް މައުމޫންގެ ފެކްޝަނެއް ހިންގާއިރު، ރައީސް އޮފީހުގެ ސްޓޭޓް މިނިސްޓަރަކަށް ހުންނެވި ޣައްސާން އިސްކަން ދެއްވަނީ ބޮޑުބޭބޭފުޅު، ރައީސް ޔާމީން ބާއްވަވާ ކައުންސިލް ބައްދަލުވުން ތަކަށެވެ. ރައީސް ޔާމީނާއި މައުމޫން އެއް ވަގުތެއްގައި ކައުންސިލް ބޭއްވިއިރު ވެސް ޣައްސާން އިންނެވީ ރައީސް ޔާމީނާ އެކުގަ އެވެ. ކުރިން ދެ ކައުންސިލް ބައްދަލުވުމަށް ވަޑައިގަތަސް، އެ ބައްދަލުވުމުން ޣައްސާން ތާއީދުކުރައްވާ ފެކްޝަން ސާފުވެފައިވާ ކަމަށް ގިނަ ބަޔަކު ދެކެ އެވެ.\nޕީޕީއެމްގެ އެތެރޭގައި އުފެދިފައިވާ މައްސަލައާ ގުޅޭގޮތުން މިދިޔަ ހޯމަދުވަހުގެ ރޭ "މިހާރު" އަށް ދެއްވި ހާއްސަ އިންޓަވިއުއެއްގައި މައުމޫން ވިދާޅުވީ ރައްޔިތުންގެ މަޖިލިހުގެ އިންތިހާބަށް ތިން އަހަރު ބާކީ އޮއްވައި، ޣައްސާން މަޖިލީހަށް އެތެރެ ކުރައްވާނެ ކަމަށް ވިދާޅުވެ ރައީސް ޔާމީން ވާހަކަފުޅު ދައްކަވަން ޖެހޭ ސަބަބެއް ނެތް ކަމަށެވެ. ޣައްސާނާ ގުޅޭ ގޮތުން ރައީސް ޔާމީން އެ މޭރުމުން ވާހަކަފުޅު ދެއްކެވީ "ސިޔާސީ މަންފާ" ހޯއްދެވުމަށް ކަމަށް ބެލެވޭ ކަމަށް މައުމޫން ވިދާޅުވި އެވެ.\nޣައްސާން އަކީ ވަރަށް ރަނގަޅު ކުއްޖެއް، ވިސްނުން ވެސް ވަރަށް ރަނގަޅު، ގައުމަށް ވަފާތެރިވާނެ، އިހްލާސްތެރިވާނެ. އޭނަ ގޯހެއް ނުހަދާނެ. އެ ޔަގީންކަން އަޅުގަނޑަށް އެބައޮތް. --މައުމޫން\nއަސްލު ޕީޕީއެމަކީ ރައީސް ޔާމީން ފެކްޝަން ކަމަށް ޕްރޮމޯޓްކުރަން ބޭއްވި ޖަލްސާގައި އެމަނިކުފާނުގެ ފަހަތްޕުޅުގައި ޣައްސާން ބައިވެރިވެވަޑައިގަންނަވަނީ. -- ފޮޓޯ: މުހަންމަދު ޝަރުހާން\nދަރުބާރުގޭގައި ބޭއްވި ހަފުލާއެއްގައި، ޣައްސާނަކީ ސިޔާސީ މުސްތަގުބަލެއް އޮތް ބޭފުޅެއް ކަމަށް ވިދާޅުވެ އޭނާ އަށް ރައީސް ޔާމީން ވަނީ ވަރަށް ބޮޑަށް ތައުރީފް ކުރައްވައިފަ އެވެ. ދެން އެންމެ އަވަހަށް އޮންނަ މަޖިލިސް އިންތިހާބުގައި "ކޮންމެވެސް ރަނގަޅު ދާއިރާއަކުން ޣައްސާން މަޖިލީހަށް އެތެރެ ކުރާނަން" ކަމަށް ވެސް ރައީސް ޔާމީން ވިދާޅުވި އެވެ.\nއެމަނިކުފާނު އެގޮތަށް ވިދާޅުވުމާ އެކު، ތުލުސްދޫ ދާއިރާ އަށް ޣައްސާން ހޮވުމުގެ ކެމްޕޭން، ރައީސް ޔާމީންގެ ފެކްޝަނުން ވަނީ ފަށައިފަ އެވެ. ސޯޝަލް މީޑިއާގައި މިހާރު ވެސް އެ ކެމްޕޭން ކުރިއަށް ގެންދެ އެވެ.\n"ކީއްކުރަންތޯ [ރައީސް ޔާމީން] އެހެން ވިދާޅުވާންވީ މިހާރު؟ އަދި މި ދައްކަނީ 2019 ގެ ވާހަކަ. ތިން އަހަރު އޮއްވައި އެ ވާހަކަ ވިދާޅުވާންވީ ކީއްވެތޯ؟ ކޮންމެ މީހަކަށް ވެސް އެނގޭނެ ކޮން ސަބަބަކަށްޓައި ކަން،" ޣައްސާންގެ ސިޔާސީ ފައިދާ ރައީސް ޔާމީން ނަންގަވާ ކަމަށް ވާހަކަ ދެއްކެވޭ ނޫންތޯ ދެންނެވުމުން މައުމޫން ވިދާޅުވި އެވެ.\nރައްޔިތުންނަށް ނުރަނގަޅު ހިޔާލެއް ދެއްވަން ޣައްސާންގެ ބޭނުން ކުރެއްވުމަކީ "ވަރަށް ނޭދެވޭ، ދެރަ ކަމެއް" ކަމަށް މައުމޫން ވިދާޅުވި އެވެ. ރައީސް ޔާމީން އެގޮތަށް އަމަލުކުރެއްވިޔަސް މައުމޫން ވިދާޅުވީ "އަޅުގަނޑުމެންގެ އާއިލާ އެއަށް ވުރެ މާ ހަރުދަނާ ވާނެ" ކަމަށާއި "އެކަކު އަނެކަކަށް އިތުބާރު ކުރާ" ކަމަށެވެ.\nތިން އަހަރު އޮއްވައި އެ ވާހަކަ [ރައީސް ޔާމީން] ވިދާޅުވާންވީ ކީއްވެތޯ. ކޮންމެ މީހަކަށް ވެސް އެނގޭނެ ކޮން ސަބަބަކަށްޓައި ކަން. --މައުމޫން\nއެމަނިކުފާނު ވިދާޅުވި ގޮތުގައި މަޖިލީހުގެ އިންތިހާބަށް ކުރިމަތިލެއްވުމުގެ ވާހަކައެއް މިހާތަނަށް ޣައްސާން ވިދާޅެއް ނުވެ އެވެ. ޣައްސާން ނެރޭނީ ތުލުސްދޫ ދާއިރާ އަށް ކަމަށް ބުނެ ރައީސް ޔާމީންގެ ފެކްޝަނުން ކެމްޕޭން ކުރާއިރު، އެ ދާއިރާގެ މިހާރުގެ މެމްބަރު މުހައްމަދު ވަހީދު އިބްރާހިމް (ލޯޔަރު ވައްޑެ) އަކީ އިސްލާހީ މަސައްކަތުގައި އެމަނިކުފާނާއެކު ހުންނެވި ބޭފުޅެއް ކަން މައުމޫން ފާހަގަކުރެއްވި އެވެ.\nއެހެންވެ އެ ކެމްޕޭނަކީ ވެސް "އަޅުގަނޑުމެންނަށް ދަތިކުރަން ކުރާ ކަމެއް" ކަމަށް އެމަނިކުފާނު ވިދާޅުވި އެވެ.\nޕީޕީއެމްގެ ފަސް ވަނަ އަހަރީ ދުވަހު ކޭކު ފެޅުމުގެ ރަސްމިއްޔާތުގައި މައުމޫނާއެކު ޔުމްނާ އާއި ދުންޔާ ބައިވެރިވެވަޑައިގަންނަވަނީ.---ފޮޓޯ: މުހައްމަދު ޝަރުހާން/މިހާރު\nމައުމޫން ވިދާޅުވީ "އެއްވެސް ކުއްޖެއްގެ ގާތު ވަކި ގޮތަކަށް އަމަލުކުރާކަށް" އެމަނިކުފާނު ވިދާޅު ނުވާ ކަމަށެވެ. ހުރިހާ ބޭފުޅުންނަށް ވެސް އަމިއްލަ އަށް ކަންކަން ނިންމެވުމުގެ ފުރިހަމަ އިހްތިޔާރު އޮންނާނެ ކަމަށާއި އެއްވެސް ކަމެއްގައި ވަކި ގޮތަކަށް ހެއްދެވުމަށް ވިދާޅުވެފައި ނޯންނާނެ ކަމަށް ވިދާޅުވި އެވެ.\n"ކޮންމެ ކުއްޖަކު ވެސް އެ ކުއްޖަކު ބޭނުންވާ ގޮތެއް ނިންމާނީ އަމިއްލައަށޭ. އެހެން މިދަންނަވަނީ، ޔުމްނާ ޑިސިޝަން ނެގީ އަމިއްލަ އަށް. ދުންޔާ އިސްތިއުފާ ދެއްވުމަކީ އަމިއްލަ ނިންމެވުމެއް. ދެން ފާރިސް ސަރުކާރުން ވަކިވެ ރައްޔިތުންގެ މަޖިލީހަށް ހޮވުނީ، އެއީ އޭނަގެ އަމިއްލަ ޑިސިޝަން. އަޅުގަނޑު އެއްވެސް ކުއްޖަކު ކައިރީ ނުބުނަން މިހެން ހަދާށޭ،" މައުމޫން ވިދާޅުވި އެވެ.\nއެމަނިކުފާނު ވިދާޅުވި ގޮތުގައި ޣައްސާން ވެސް އަމަލުކުރައްވަނީ އޭނަ އަށް ފެނިވަޑައިގަންނަވާ އެންމެ ރަނގަޅު ގޮތަކަށެވެ. ވަކި ގޮތަކަށް އަމަލުކުރަން ޣައްސާނަށް ވެސް އިރުޝާދު ނުދެއްވާނެ ކަމަށް މައުމޫން ވިދާޅުވި އެވެ.\n"ޣައްސާނަކީ ވަރަށް ރަނގަޅު ކުއްޖެއް، ވިސްނުން ވެސް ވަރަށް ރަނގަޅު. ގައުމަށް ވަފާތެރިވާނެ. އިހްލާސްތެރިވާނެ. އޭނަ ގޯހެއް ނުހަދާނެ. އެ ޔަގީންކަން އަޅުގަނޑަށް އެބައޮތް،" އެންމެ ހަގު ދަރިކަލުންނާ ގުޅޭގޮތުން މައުމޫން ވިދާޅުވި އެވެ.\nރައީސް އޮފީހުގައި އަދާކުރައްވާ މަސައްކަތްތަކަކީ، މައުމޫން ވިދާޅުވި ގޮތުގައި، ގައުމަށް ފައިދާކުރާނެ މަސައްކަތްތަކެއް ކަމަށް، ޣައްސާން ދެކެވަޑައިގަންނަވަ އެވެ. އޭނާގެ ނިންމެވުމުގައި ސިޔާސީ އެއްވެސް ސަބަބެއް ނެތް ކަމަށް މައުމޫން ވިދާޅުވި އެވެ.\nޣައްސާން ވަރަށް ގިނަ ކަންކަމާ ހަވާލުވެވަޑައިގެން ރައްޔިތުންގެ ފައިދާ އަށް ހިދުމަތްކުރައްވާ ކަމަށާއި އޭނާ ކުރައްވާ މަސައްކަތުގެ ތަފްސީލު ހޯއްދަވައި ސުވާލު ކުރައްވަން ބޭނުންފުޅު ނުވާ ކަމަށް މައުމޫން ވިދާޅުވި އެވެ.\n"ސިޔާސީ ކަންކަމުގައި [ޣައްސާން] ނުކުމެ ވާހަކަ ދައްކަވައި އެހެނެއް ނޫޅުއްވައެއް ނޫންތޯ؟" މައުމޫން ވިދާޅުވި އެވެ.\nޕީޕީއެމް ކޯޅުންގަނޑުގައި، ޣައްސާނަށް އަށް ފާޑުކިޔުންތައް އަމާޒުކުރިޔަސް ޣައްސާން މިހާތަނަށް މީޑިއާ އަށް އެއްވެސް ވާހަކައެއް ނުދައްކަވައި ހުންނަވަނީ "ހިމޭނުން"ނެވެ. އޭނާ ވިސްނުން ގެންގުޅޭ ގޮތުގެ މައްޗަށް "މިހާރު" ގައި ޝާއިއުކުރި ރިޕޯޓަކަށް ކޮމެންޓް ހޯދަން އެދުމުން ވެސް ޖަވާބެއް ނުދެއްވި އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ދުންޔާ މައުމޫން މެމްބަރު ޣައްސާން މައުމޫން (ތ. ގުރައިދޫ) ފާރިސް މައުމޫން ރައީސް އަބްދުﷲ ޔާމީން ޔުމްނާ މައުމޫން، އާޓްސް، ކަލްޗަރު މިނިސްޓަރު ޕީޕީއެމްގެ ކޯޅުން\nދެ މިލިއަން ދޭން އެންގި މައްސަލަ ހައިކޯޓުން ބޭރުކޮށްފި


ސިވިލް ސާވިސްގެ މާބަނޑު މުވައްޒަފުންނަށް ޗުއްޓީ ދީފި\nރާއްޖޭގައި މިހާރު ހަލުއިކަމާ އެކު ހުން ފެތުރި މާބަނޑު މީހުންނަށް އޭގެ ނުރައްކާ އޮތްލެއް ބޮޑުކަމުން ސިވިލް ސާވިސްގެ މާބަނޑު ހުރިހާ އަންހެނުންނަށް ޗުއްޓީ ދީފި އެވެ.\nފިނޭންސުން ވަކިކުރި މުވައްޒަފުން އެހެން އޮފީސްތަކަށް\nފިނޭންސް މިނިސްޓްރީގެ 45 މަގާމެއް އުވާލައި އެ މަގާމުތަކުގައި ތިބި ބައެއް މުވައްޒަފުން އެހެން އޮފީސްތަކަށް ބަދަލުކޮށްފި އެވެ.\nސިވިލް ސާވިސް ކޮމިޝަން (ސީއެސްސީ) އިން ހުސްވެފައިވާ މެމްބަރު ކަމަށް މިއަދު ރައްޔިތުންގެ މަޖިލިހުން ބޭފުޅަކު ހޮވައިފި އެވެ.\nFebruary 05, 2017 21\nމޫނު ބުރުގާ އެޅުން މަނާކުރާ މާއްދާ ބާތިލްކުރަން ކޯޓަށް\nސިވިލް ސާވިސް މުވައްޒަފުން މޫނު ބުރުގާ އެޅުން މަނާކޮށް، ސިވިލް ސާވިސްގެ ގަވައިދުގައި އޮންނަ މާއްދާ ބާތިލްކުރަން އަމިއްލަ ބަޔަކު ހައި ކޯޓަށް މައްސަލަ ހުށަހަޅައިފި އެވެ.\nސަރުކާރަށް ތިން އަހަރު ފުރުން ފާހަގަ ކުރުމަށް "ހަބޭސް ތިނެއް" ގެ ނަމުގައި މާލޭގެ ކާނިވާ ސަރަހައްދުގައި މިރޭ ބޭއްވި ޖަލްސާގެ ވަކި ހިސާބަކުން ގިނަ އަދަދެއްގެ ބަޔަކު ޖަލްސާއިން...